title: ব্রায়েন হেলিগ্যান

text: এর কিছুদিন পরে, ২০০৬ এর জুনে লংওর্থ ভেঞ্চার্স এর সাথে যৌথ-উদ্যোগে তিনি হাবস্পট প্রতিষ্ঠা করেন। ২০১২ সালের "ইনক. ম্যাগাজিন" এর এক প্রতিবেদন অনুসারে, তাদের কোম্পানীতে মোট ৩০৪ জন কর্মরত ছিলো এবং তাদের মোট মূলধনের পরিমাণ ছিল প্রায় ২৮.৫ মিলিয়ন মার্কিন ডলার।


title: ব্রায়েন হেলিগ্যান

text: হেলিগ্যান হাউজ অফ পসিবিলিটিস নামক একটি কমিউনিটি সেবা প্রতিষ্ঠান এর বোর্ড অফ ডাইরেক্টরেও অন্তর্ভুক্ত। তিনি ম্যাসাচুয়েটস ইনোভেশন এন্ড টেকনলজি এক্সচেইঞ্জ (এম.আই.টি.এক্স) এও আছেন।


title: ব্রায়েন হেলিগ্যান

text: হেলিগ্যানের প্রথম বই ছিল "ইনবাউন্ড মার্কেটিংঃ গেট ফাউন্ড ইউজিং গুগল, সোসাল মিডিয়া, এন্ড ব্লগস"। তিনি এবং ধর্মেশ শাহ(হাবস্পট এর সহ-প্রতিষ্ঠাতা) একত্রে  বইটি রচনা করেন। এই বইটির রিভিউ এ মেরিল ইভানস বলেন, এই বইয়ের বিষয়গুলো ইলিমেন্টারি ধরণের হলেও যারা ব্যবসায়ে কীভাবে সোস্যাল মিডিয়া ব্যবহার করতে হয় তা জানে না তাদের জন্য বইটা বেশ সহায়ক।"" বোস্টন গ্লোব "এও এই বই এর রিভিউ প্রকাশিত হয়। ২০১১ সালের জুলাই মাস পর্যন্ত, এই বই সাতবার মুদ্রিত হয়, ৪০,০০০ কপি বিক্রি হয় এবং নয়টি ভাষায় অনূদিত হয়। ২০১৪ সালে এই বই এর ২য় সংস্করণ বের হয়।


title: ব্রায়েন হেলিগ্যান

text: তার ২য় বই ছিল ""মার্কেটিং লেসন্স ফ্রম দ্য গ্রেইটফুল ডেডঃ হোয়াট এভরি বিজনেস ক্যান লার্ন ফ্রম দ্য মোস্ট আইকনিক ব্র্যান্ড ইন হিস্ট্রি।"" তিনি এবং ডেভিড মিয়ারম্যান স্কট একত্রে বইটি রচনা করেন।


title: ব্রায়েন হেলিগ্যান

text: হেলিগ্যান টিইডি এক্স এ মার্কেটিং এবং বিজনেস এর উপর বক্তব্য দেন। তিনি এমআইটি থেকে বের হওয়া একজন উদ্যোক্তা এবং তিনি বর্তমানে এমআইটি এর একজন সিনিয়র লেকচারার। তিনি এবং এলেই চেন এমআইটি তে "এন্টারপ্রিনিওরাল প্রোডাক্ট ডেভলপমেন্ট এন্ড মার্কেটিং" পড়ান। তিনি মাঝেমাঝে  স্লোন এও লেকচারার হিসেবে কাজ করেন।


title: অলিক (দ্ব্যর্থতা নিরসন)

text: অলিক সম্পর্কে পড়ুন:


title: আ টোয়েন্টিনাইন-সেন্ট রবারি

text: আ টোয়েন্টিনাইন-সেন্ট রবারি () ১৯১০ সালের একটি মার্কিন নির্বাক স্বল্পদৈর্ঘ্য নাট্য চলচ্চিত্র। এটি প্রযোজনা করেছে থানহাউসার কোম্পানি। এই চলচ্চিত্রের মধ্য দিয়ে এডনা রবিনসন নামে এক কিশোরী চরিত্রে মারি এলিনের অভিষেক হয়, যে তার পরিবারের বাড়ি লুট করার সময় চোরকে বাধাদানের প্রচেষ্টা চালায়। যেখানে একদল চোর একত্রিত হয়ে তার ২৯ সেন্ট সমেত খেলনা ব্যাংক লুট করে। চলচ্চিত্রটি সমালোচকদের দ্বারা ইতিবাচক মন্তব্য অর্জন করে এবং প্রায় সমস্ত মার্কিন যুক্তরাষ্ট্র জুড়েই এটি প্রদর্শিত হয়েছে। চলচ্চিত্রটি ছিল থানহাউসার কর্তৃক প্রথম স্প্লিট-রীল; একটি একক রীলের মধ্যে এই চলচ্চিত্রটি ছাড়াও "দ্য ওল্ড সু কাম ব্যাক" ছিল।


title: আ টোয়েন্টিনাইন-সেন্ট রবারি

text: এক চোর লুটপাটের অভিপ্রায়ে রবিনসনদের বাড়িতে ঢুকে পড়ে। তবে তরুণী এডনা রবিনসন চোরটিকে দেখে ফেলায় সে শুধুমাত্র তার সামান্য ২৯ সেন্ট ইউএসডি অঙ্কের খেলনা ব্যাংক নিয়ে পালিয়ে যায়। ব্যাংক চুরি হবার পর এডনার মন খারাপ হওয়ায় তার বাবা-মা এ সম্পর্কে পুলিশকে অবহিত করার সিদ্ধান্ত নেন। তারা থানায় যায় ডাকাতির প্রতিবেদন করতে, কিন্তু পুলিশ তাদের উপহাস করে। রবিসসনের বাবা-মা বাড়ি ফিরে আসে এবং তাকে জানায় যে পুলিশ এ বিষয়ে কিছু করতে উৎসাহী নয়। এ কথা শুনে রবিনসন আরো দৃঢ়সংকল্পবদ্ধ হয়ে ওঠে। তাই সে নিজেই থানায় যায় এবং পুলিশ ক্যাপ্টেনকে এ চুরির ঘটনা সম্পর্কে অবগত করে। এরপর পুলিশ ক্যাপ্টেন মামলার কাজে তার অফিসারদের নিযুক্ত করেন এবং তারা খেলনা ব্যাংক বহনকারী বিভিন্ন পুরুষদের গ্রেফতার করে আনে। ডাকাত শনাক্ত করার জন্য পুলিশ রবিনসনকে বললে, সে জানায় আসল চোর এখানে নেই। অবশেষে পুলিশ ধরে আনা লোকদের মুক্ত করে দেয় এবং রবিনসন নিজেই চোর ধরার সিদ্ধান্ত নেয়। তাই সে একটি পুলিশের বাঁশি ও পোশাক যোগাড় করে নিজের মতোন তদন্ত শুরু করে দেয়, এবং অবশেষে চোর খুঁজে পায়।এই চলচ্চিত্রের পরিচালক নির্দিষ্টভাবে পরিচিত ছিলেন না। ব্যারি ওনিল ছিলেন থমাস জে. ম্যাকার্থির মঞ্চ নাম, যিনি অনেক গুরুত্বপূর্ণ থানহাউসার চলচ্চিত্র পরিচালনা করেছেন; যার মধ্যে এর প্রথম দুই-রীলার "রোমিও অ্যান্ড জুলিয়েট" অন্তর্ভুক্ত ছিল। লয়েড বি. কার্লটন ছিল কার্লটন বি. লিটলের মঞ্চ নাম। তিনি একজন পরিচালক ছিলেন, যিনি স্বল্প সময়ের জন্য থানহাউসার কোম্পানির সঙ্গে যুক্ত ছিলেন। ১৯১০ সালের গ্রীষ্মে বায়োগ্রাফ কোম্পানিতে স্থানান্তরিত হন। আমেরিকান ফিল্ম ইনস্টিটিউট পরিচালক হিসেবে ব্যারি ওনিলকে কৃতিত্ব দেন। অন্যদিকে চলচ্চিত্র ইতিহাসবিদ কিউ. ডেভিড বাউয়ার্স অবশ্য এই বিশেষ নির্মাণের জন্য পরিচালক হিসাবে তাকে স্বীকৃতি প্রদান করেন নি, তবে তিনি ক্যামেরাম্যান হিসাবে ব্লেয়ার স্মিথকে কৃতিত্ব দেন। এই চলচ্চিত্রের মাধ্যমে মারি এলিনের পর্দায় আত্মপ্রকাশ ঘটে, এবং শীঘ্রই তিনি "থানহাউসার কিড" হিসাবে পরিচিত ও বিখ্যাত হয়ে ওঠেন। তার বড় বোন, গ্রেস এলিন, পরবর্তীতে থানহাউসার প্রোডাকশনে আমন্ত্রিত হয়েছিলেন। তবে গ্রেস এলিন ১৯১৩ সালের পূর্ব পর্যন্ত থানহাউসার কোম্পানির আনুষ্ঠানিক সদস্য হয়ে ওঠেন নি।


title: আ টোয়েন্টিনাইন-সেন্ট রবারি

text: আনুমানিক দৈর্ঘ্যের এ এক রীলের নাট্য চলচ্চিত্রটি শুক্রবার এপ্রিল ১৫, ১৯১০ সালে মুক্তি পায়। এছাড়াও আরেকটি ছোট, "দ্য ওল্ড সু কাম ব্যাক" চলচ্চিত্র এর অন্তর্ভুক্ত হয়ে একটি স্পিল্ট-রীল তৈরি করেছে। এটি ছিল থানহাউসার কোম্পানি কর্তৃক মুক্তিপ্রাপ্ত প্রথম স্পিল্ট-রীল। এছাড়াও এটি থানহাউসার কোম্পানির প্রথম চলচ্চিত্র যা মঙ্গলবার সাপ্তাহিক মুক্তির পরিবর্তে শুক্রবারে মুক্তি দেওয়া হয়েছিল। "মুভিং পিকচার নিউজের" একটি বিজ্ঞাপন অণুযায়ী, সাপ্তাহিক মুক্তির তারিখ মূলত প্রদর্শকদের অণুরোধে পরিবর্তন করা হয়েছে বলে জানা যায়।


title: আ টোয়েন্টিনাইন-সেন্ট রবারি

text: চলচ্চিত্রটি সমালোচকদের কর্তৃক অণুকূল সমালোচনা অর্জন করতে সক্ষম হয়। "দ্য মর্নিং টেলিগ্রাফ" বলে, কাহিনীটি বিশ্বাসযোগ্য হতে অত্যন্ত কষ্টকল্পিত ছিল, কিন্তু এটি মজাদার ভাবে সম্পন্ন করা হয়েছে। "দ্য মুভিং পিকচার ওয়ার্ল্ড" এর অভিনয় এবং চিত্রগ্রহণ সন্তোষজনক ছিল বলে বিবৃতি দেয়। অসংখ্য দেশে চলচ্চিত্রটির বিজ্ঞাপন প্রদর্শিত হয়েছিল, কখনও কখনও কমেডি হিসাবে, ইন্ডিয়ানা, ক্যান্সাস, নিউ ইয়র্ক, এবং পেন্সিলভেনিয়ার থিয়েটার কর্তৃক।


title: আরদা তুরান

text: আরদা তুরান (জন্মঃ ৩০ জানুয়ারি ১৯৮৭) একজন তুরস্কের ফুটবলার যিনি তুরস্কের ক্লাব "ইস্তাম্বুল বাসাকসেহির" এর হয়ে অ্যাটাকিং মিডফিল্ডার হিসেবে খেলেন। তিনি পেশাদার জীবন শুরু করেন ২০০৪ সালে তুরস্কের ক্লাব "গ্যালাতাসারাই" এর হয়ে। সেখানে তিনি ২০১১ পর্যন্ত কাটান। মাঝে ২০০৬ সালে তিন খেলেন "মানিসাসপোর" এর হয়ে ধারে। ২০১১ সালে তিনি আতলেতিকো মাদ্রিদ এ যোগ দেন এবং ২০১৫ সাল পর্যন্ত খেলেন। ২০১৫ সালে তিনি বার্সেলোনায় যোগ দেন।


title: আরদা তুরান

text: আরদা তুরান তুরস্ক অনূর্ধ্ব-১৬, অনূর্ধ্ব-১৭, অনূর্ধ্ব-১৮, অনূর্ধ্ব-১৯, অনূর্ধ্ব-২০ ও অনূর্ধ্ব-২১ দলের হয়ে খেলেছেন। ১৬ অগাস্ট ২০০৬, তুরস্ক জাতীয় দল এর হয়ে তার অভিষেক হয় লুক্সেমবার্গ এর বিপক্ষে। বর্তমানে তিনি তুরস্ক জাতীয় দল এর অধিনায়ক এর দ্বায়িত্ব পালন করছেন।


title: রম্ভা (অপ্সরা)

text: রম্ভা হল হিন্দু পুরাণে দেবালোকের জাদুকারিনী, সুন্দর নারী এবং অপ্সরার রাণী।


title: রম্ভা (অপ্সরা)

text: তার নাচ, গান এবং প্রেম-তৈরীর কলার শিক্ষাদীক্ষায় অতুলনীয়। দেব ইন্দ্র রাজা তাকে ঋষিদের তপস্যার প্রলোভনের বিরুদ্ধে অনুশোচনার বিশুদ্ধতা পরীক্ষা করার জন্য রম্ভাকে তাদের তপস্যা ভঙ্গ করতে প্রায়ই বলতেন এবং এটাও বলতেন যে, মানুষের রহস্যময় ক্ষমতা দ্বারা যাতে তিন বিশ্বজগতের কোনো অশান্তি না হয়। যখন সে ঋষি বিশ্বামিত্রর (তিনি একজন ব্রহ্মর্ষি হওয়ার জন্য চাচ্ছিলেন) অনুশোচনার বিরক্ত করার চেষ্টা করেন, তখন বিশ্বামিত্র তাকে ১০,০০০ বছরের জন্য পাথর হয়ে থাকার অভিশাপ দেন, যে পর্যন্ত না একজন ব্রাহ্মণ তাকে মুক্তি না করে।


title: রম্ভা (অপ্সরা)

text: মহাকাব্য রামায়ণ মধ্যে, লঙ্কার রাজা রাবণ রম্ভাকে ধর্ষণ করে। যারা ফলে ব্রহ্মা তাকে অভিশপ্ত করে, যদি সে আবার অন্য মেয়েকে ধর্ষণ করে তাহলে তার মাথা বিস্ফোরিত হবে।


title: রম্ভা (অপ্সরা)

text: রম্ভা হল কুবেরের পুত্র নলকুবেরের স্ত্রী। কিছু সংখ্যকদের মতে, সে রাবণকে অভিশাপ দেয়।


title: আফ্রিকায় ইসলাম

text: আরবের বাইরে, আফ্রিকাই প্রথম মহাদেশ ছিল, যেখানে ইসলাম ৭ম শতাব্দীর গোড়ার দিকে ছড়িয়ে পড়ে। বিশ্বের মুসলিম জনসংখ্যার প্রায় এক-তৃতীয়াংশ এই মহাদেশে বাস করে। মুসলমানরা বর্তমান জিবুতি, সোমালিয়া ও ইরিত্রিয়া অতিক্রম করে "হিজরতের সময়" ইথিওপিয়ায় আশ্রয়ের খোঁজে। আফ্রিকার অধিকাংশ মুসলমান সুন্নি; আফ্রিকায় ইসলামের জটিলতা চিন্তার বিভিন্ন ধারা, ঐতিহ্য, এবং অনেক আফ্রিকান দেশের মত দ্বারা উন্মোচিত হয়। আফ্রিকান ইসলাম স্থবির নয় এবং ক্রমাগত প্রচলিত, সামাজিক, অর্থনৈতিক ও রাজনৈতিক অবস্থার দ্বারা রূপায়িত হচ্ছে। সাধারণত আফ্রিকায় ইসলাম প্রায়ই আফ্রিকার সাংস্কৃতিক প্রেক্ষিতে অভিযোজিত হয়।


title: আফ্রিকায় ইসলাম

text: ২০০২ সালের হিসাব অণুসারে, আফ্রিকার মোট জনসংখ্যার ৪৫% মুসলিম। উত্তর আফ্রিকায় ইসলামের একটি বড় উপস্থিতি রয়েছে। এছাড়াও হর্ন অব আফ্রিকা, সোয়াহিলি কোস্ট ও অনেকাংশ পশ্চিম আফ্রিকা ইসলাম আছে। দক্ষিণ আফ্রিকায় সংখ্যালঘু কিন্তু গুরুত্বপূর্ণ অভিবাসী জনগোষ্ঠী রেয়েছে।


title: উপদ্রব

text: পোষক দেহে বহিরাংশে পরজীবীর আক্রমণ বা অবস্থানকে উপদ্রব বলা হয়।


title: উপদ্রব

text: উকুন, আঠালী ও মাইট এর আক্রমণ এক ধরনের উপদ্রব। আবার অনেক সময় কৃমির আক্রমণ, যারা দেহের উপরিভাগে আক্রমণ করে রোগ সৃষ্টি করে তাকেও উপদ্রব বলে। সাঁতারুদের দেহে চুলকানী কিছু কৃমির আক্রমণে হয়।


title: উপদ্রব

text: সাধারণ চিকিৎসা বিজ্ঞানে দেহের বহিরাংশে পরজীবীর আক্রমণকে উপদ্রব বলে। অপরদিকে দেহ কলা বা দেহের অভ্যান্তরে পরজীবী আক্রমণকে সংক্রমণ বলা হয়।


title: জীব পরিসংখ্যান

text: জীব পরিসংখ্যান হচ্ছে জীবজগতে বিদ্যমান বৈশিষ্ট্যের আলোকে বিশ্লেষণ ও সিদ্ধান্ত গ্রহণের প্রক্রিয়া। জীবজগৎ বৈচিত্র্য বা ভেদে পরিপূর্ণ। তারপরেও আমরা নির্দিষ্ট আওতাধীন কিছু সংখ্যক বা বহুসংখ্যক জীবকে একই দল বা একই গোষ্ঠী বা একই উৎস হতে সৃষ্ট বলে ধারনা করি। জীবজগতে বিদ্যমান এ পার্থক্য বা বিভেদসমূহের উপরেও সিদ্ধান্তগ্রহণ করা যায়। জীববিজ্ঞানের সাথে সম্পর্কিত পরিসংখ্যান এর নতুন শাখাকে জীব পরিসংখ্যান বলে।


title: জীব পরিসংখ্যান

text: সর্বপ্রথম স্যার ফ্রান্সিস গ্যালটন কর্তৃক জীব পরিসংখ্যানের সূচনা হয়েছিল এবং কার্ল পিয়ারসন ও তাঁর অনুসারীদের কর্তৃক উন্নতি লাভ করেছে। বর্তমান প্রজননবিদ ও বংশগতীয়বিদগণের নিকট আজ জীব পরিসংখ্যানি গুরুত্বপূর্ণ কৌশল।


title: প্রজেক্ট ৫২৩

text: প্রজেক্ট ৫২৩ (অথবা কার্যাদেশ নং পাঁচশত তেইশ ; ) ভিয়েতনাম যুদ্ধে ম্যালেরিয়া প্রতিরোধের ওষুধ উৎপাদনের স্বার্থে সাংস্কৃতিক পুনর্গঠনের ও এর পরবর্তী সময়ে চীন প্রজাতন্ত্র কর্তৃক পরিচালিত একটি গোপন সামরিক গবেষণার সাংকেতিক নাম। ১৯৬৭ সালের মে মাসের (বছরের পঞ্চম মাস) ২৩ তারিখে যাত্রা শুরু করায় প্রজেক্টির এরূপ নামকরণ করা হয়েছে। সেসময়ে যুদ্ধে নিহত সৈন্যের সংখ্যার চেয়ে ম্যালেরিয়ার আক্রান্ত হয়ে বেশি সৈন্য মৃত্যুবরণ করায় এই রোগের ওষুধ আবিষ্কারের লক্ষ্য নিয়ে প্রজেক্ট ৫২৩ এর সৃষ্টি হয়। ভিয়েতনাম প্রজাতন্ত্রের (সেসময়ে উত্তর ভিয়েতনাম) প্রধানমন্ত্রী হো চি মিনের নির্দেশনায় চীন প্রজাতন্ত্রের প্রিমিয়ার চৌ এনলাই “মিত্রদের সৈন্যবাহিনীকে যুদ্ধের উপযোগী রাখতে” প্রজাতন্ত্রের চেয়ারম্যান মাও সেতুং-কে ম্যালেরিয়া প্রতিকারে নতুন ওষুধের জন্য গণ গবেষণাপ্রকল্প চালু করতে রাজি করিয়ে ফেলেন। ৫০০ চীনা বিজ্ঞানীকে ডাকা হয়। প্রকল্পটিকে দুটি ধারায় বিভক্ত করা হয়। একটি ধারা সিনথেটিক যৌগের উন্নয়নে নিয়োজিত হয়, আরেকটি ধারা প্রথাগত চীনা ওষুধের উপর পরীক্ষা-নিরীক্ষায় নিয়োজিত থাকে। দ্বিতীয় ধারাটি বেশি কার্যকর প্রমাণিত হয়; তাঁরা সরাসরি একটি নতুন ম্যালেরিয়া প্রতিরোধী যৌগশ্রেণীর আবিষ্কার ও উন্নয়ন ঘটায় যার নাম আর্টেমিসিনিন প্রকল্পটি ১৯৮১ সালে আনুষ্ঠানিকভাবে বন্ধ করা হয়।


title: প্রজেক্ট ৫২৩

text: উচ্চ কার্যক্ষমতা, নিরপত্তা এবং স্থায়িত্বের জন্য আর্টেমিসিন যেমন আর্টেমিথার এবং আর্টেসুনেট; ফ্যালসিপ্যারাম ম্যালেরিয়া জনিত রোগের প্রতিকারে ওষুধ হিসেবে ব্যবহার হতে থাকে। এগুলোর সম্মিলিত ওষুধ বিশ্ব স্বাস্থ্য সংস্থা কর্তৃক সমর্থিত এবং বিশ্ব স্বাস্থ্য সংস্থার গুরুত্বপূর্ণ ওষুধের তালিকার অন্তর্ভুক্ত। প্রজেক্টের সদস্যদের মধ্যে চৌ ইকিং ও তাঁর দল চাইনিজ একাডেমী অফ মিলিটারি মেডিকেল সাইন্সের অণুজীববিজ্ঞান ও মহামারিবিদ্যা ইন্সটিটিউটে কোয়ারটেম (আর্টেমিথার-লিউমফ্যানট্রিন এর সমন্বয়ে তৈরি) নামক ওষুধের উন্নয়নের জন্য ২০০৯ সালে “অ-ইউরোপীয় দেশ” বিভাগে ইউরোপিয়ান ইনভেন্টর অ্যাওয়ার্ড লাভ করে। চায়না একাডেমী অফ চাইনিজ মেডিকেল সাইন্সের কিং হাওসু রিসার্চ সেন্টারের ইন্সটিটিউট অফ মেটারিয়া মেডিকা এর বিজ্ঞানী তু ইউইউ আর্টেমিসিন আবিষ্কারের জন্য ২০১১ সালে ল্যাস্কার-ডিবেকারি ক্লিনিকাল মেডিসিন রিসার্চ পুরস্কার এবং ২০১৫ সালে চিকিৎসাবিজ্ঞানে নোবেল পুরস্কার লাভ করেন।


title: প্রজেক্ট ৫২৩

text: ১৯৫৪ সালে উত্তর ভিয়েতনাম (সোভিয়েত ইউনিয়ন ও চীনের মত কমিউনিস্ট রাষ্ট্রের সমর্থনে) এবং দক্ষিণ ভিয়েতনামের (যুক্তরাষ্ট্র ও এর মিত্র রাষ্ট্রগুলোর সমর্থনে) মধ্যে ভিয়েতনাম যুদ্ধ শুরু হয়। এই যুদ্ধ ১৯৬১ সালে ভয়ঙ্কর রূপ ধারণ করে। যুদ্ধে একটি ভালো অবস্থানে থাকলেও পিপল’স আর্মি অফ ভিয়েতনাম (উত্তর ভিয়েতনামের সৈন্য) এবং দক্ষিণে এর মিত্র ভিয়েত চং এর অনেক সৈন্য ম্যালেরিয়া মহামারির কারণে মৃত্যুবরণ করে। কিছু যুদ্ধ ক্ষেত্রে সৈন্যের সংখ্যা অর্ধেক এমনকি ভয়াবহ অবস্থায় ৯০ শতাংশ সৈন্য যুদ্ধে অক্ষম হয়ে পরে। ভিয়েতনাম গণপ্রজাতন্ত্রের (তৎকালীন উত্তর ভিয়েতনাম) প্রধান মন্ত্রী হো চি মিন তাঁর স্বদেশী, চীন প্রজাতন্ত্রের প্রিমিয়ার ঝৌ এনলাই এর কাছে চিকিৎসা সাহায্য চান। সেসময়ে কমিউনিস্ট পার্টি অফ চায়নার চেয়ারম্যান মাও সেতুং সবেমাত্র সাংস্কৃতিক বিপ্লবের(১৯৬৬-১৯৭১) সূচনা করেন যার ফলে বিশ্ববিদ্যালয়গুলো বন্ধ হয়ে যায় এবং অসংখ্য বিজ্ঞানী ও বুদ্ধিজীবী নির্বাসিত হন। যাইহোক, মাও, হো চি মিনের অনুরোধ গুরুত্বের সাথে নেন এবং একটি সামরিক প্রকল্পের অনুমতি দেন। ১৯৬৭ সালের ২৩ মে ৬০০ বিজ্ঞানীর একটি সভা ডাকা হয় যারা ছিলেন সামরিক শাখায় বা বিজ্ঞানের সাধারণ শাখায়, ছিলেন প্রথাগত গবেষণাকারী। ঐ সভা ছিল ঐ সামরিক গবেষণা প্রকল্পের সূচনা, সাংকেতিক নাম প্রজেক্ট ৫২৩,প্রকল্প শুরুর তারিখের ভিত্তিতে এই নামকরণ (বছরের ৫ম মাস মে এর ২৩ তারিখ)। প্রকল্পটি দুইটি ধারায় ভাগ হয়। একটি ধারা প্রথাগত সিনথেটিক যৌগের উন্নয়নে নিয়োজিত হয় এবং অন্য ধারাটি প্রথাগত চীনা ভেষজের উপর গবেষণা করতে থাকে। একে একটি উচ্চপর্যায়ের গোপনীয় মিশন হিসেবে চিহ্নিত করা হয়। এই প্রজেক্টটি অসংখ্য বিজ্ঞানীকে সাংস্কৃতিক বিপ্লবের কঠোরতা থেকে রক্ষা করে।


title: প্রজেক্ট ৫২৩

text: প্রথম পদক্ষেপ হিসেবে সৈন্যদের সিনথেটিক ওষুধ দেয়া হয়। পাইরিমিথামাইন এবং ড্যাপ্সোন এর মিশ্রণ, পাইরিমিথামাইন এবং সালফাডক্সাইন এর মিশ্রণ, এবং সালফাডক্সাইন আর পাইপারএকুইন ফসফেটের মিশ্রণ যুদ্ধক্ষেত্রে পরীক্ষা করা হয়। কিন্তু এই ওষুধগুলো খুব বাজে পার্শ্ব প্রতিক্রিয়া দেখায়। তারপর মূল লক্ষ্য হয়ে দাড়ায় প্রথাগত চীনা ভেষজ পরীক্ষা করে নতুন যৌগ আবিষ্কার করা। প্রথম আগ্রহের বিষয় ছিল চ্যাংশ্যাং, যা সম্পর্কে বর্ণনা ছিল প্রাচীনতম মেটারিয়া মেডিকায়(চিকিৎসা সংক্রান্ত গ্রন্থ) যার নাম “ক্যানন অফ দ্যা ডিভাইন হাসব্যান্ডম্যান’স মেটারিয়া মেডিকা”। এটি "ডাইক্রোয়া ফেব্রিফুগা" উদ্ভিদের মূলের নির্যাস। একেবারে প্রথম দিকে পরীক্ষিত গাছগুলোর মধ্যে ছিল “হুয়াংঘুয়াহাও” (সুইট ওয়ার্মউড অথবা বৈজ্ঞানিক নাম "আর্টেমিসিয়া আন্যুয়া") । এই দুইটি ভেষজ উদ্ভিদ আধুনিক ফার্মাকোলজিতে ব্যাপক সাফল্য আনে।


title: প্রজেক্ট ৫২৩

text: প্রথম আগ্রহের বিষয় ছিল চ্যাংশ্যাং যা কিনা ‘’ডাইক্রোয়া ফেব্রিফুগা’’ মূলের নির্যাস। ১৯৪০ এর দিকে চীনা বিজ্ঞানীরা দেখান যে চ্যাংশ্যাং "প্লাজমোডিয়ামের" কিছু প্রজাতির বিরুদ্ধে কার্যকরী। এর প্রধান ম্যালেরিয়া বিরোধী উপাদান ফেব্রিফিউজিন পৃথক করে আমেরিকান বিজ্ঞানীরা। কিন্তু প্রকল্পের বিজ্ঞানীরা জানান যে এটি ম্যালেরিয়া প্রতিরোধী হলেও এটি তীব্র ও বিষাক্ত, কুইনাইন থেকে বেশি তীব্র— অর্থাৎ মানবদেহে ব্যবহারের অনুপযোগী। (প্রকল্পটির পর, যৌগটি এখনও তদন্তের মধ্যে আছে এবং এর থেকে মানানসই উপজাত তৈরির চেষ্টা চলছে, যেগুলোর মধ্যে হ্যালোফিউজিনোন হতে পারে ম্যালেরিয়া, ক্যান্সার, ফাইব্রোসিস এবং জ্বালাময় রোগের বিরুদ্ধে কার্যকরী ওষুধ। )


title: প্রজেক্ট ৫২৩

text: "আর্টেমিসিয়া অ্যান্যুয়া” এর নির্যাস যার নাম "কিংহাও" সম্পর্কে বিস্তারিত বর্ণনা করা হয়েছিল চীনা শারীরতত্ত্ববিদ জি হং-এর গ্রন্থে যার নাম "ঝৌহৌ বেইজি ফ্যাং " ("জরুরী প্রয়োজনে ব্যবস্থাপত্রের পঞ্জিকা”)। তু ইউইউ এবং তাঁর দল সর্বপ্রথম পর্যবেক্ষণ করেন। ১৯৭১ সালে তাঁরা দেখেন যে শুকনো পাতা (বেইজিং থেকে আনা) প্রাপ্ত নির্যাস কোন ম্যালেরিয়া প্রতিরোধী কার্যক্রম দেখায় না। জি হং এর লিখিত বর্ণনাগুলো সতর্কতার সাথে পর্যবেক্ষণ করে তাঁরা নির্যাস সংগ্রহের পদ্ধতি পরিবর্তন করে সতেজ পাতা থেকে নিম্ন তাপমাত্রায় নির্যাস সংগ্রহের চেষ্টা করেন। জি হং স্পষ্টভাবে প্রস্তুতপ্রণালী বর্ণনা করেছেনঃ "কিংহাও, এক গুচ্ছ, দুই সেং [২ × ০.২ লিটার ] পানি ভেজানোর জন্য লাগবে, একে নিংড়াও, রস নাও, পুরোটা গলাধঃকরণ কর”। তাঁরা দেখেন যে সিচুয়ান প্রদেশ থেকে প্রাপ্ত নমুনাগুলো শুধু সক্রিয় যৌগটি উৎপন্ন করতে পারে। তাঁরা বিশুদ্ধ নির্যাসকে ট্যাবলেটে পরিণত করেন, কিন্ত তা খুব অল্প সক্রিয়তা প্রদর্শন করে। এরপরই তাঁরা বুঝতে পারেন যে যৌগটি খুবই অদ্রবণীয় অর্থাৎ খুব সহজে তরলে মিশতে চায় না। অতঃপর তাঁরা এটিকে ক্যাপস্যুলে পরিণত করেন। ১৯৭২ সালের ৮ মার্চে তাঁরা জানান যে নতুন নির্যাসটির সাহায্যে ম্যালেরিয়া আক্রান্ত ইঁদুরের সফল চিকিৎসা করা হয়। ১৯৭২ সালের আগস্ট মাসে তাঁরা একটি মেডিকেল পরীক্ষার কথা জানান যার ফলে ২১ জন ম্যালেরিয়া আক্রান্ত রোগীর চিকিৎসা করা হয়। ১৯৭৩ সালে ইউনান ইন্সটিটিউট অফ মেটারিয়া মেডিকা এবং শ্যান্ডং ইন্সটিটিউট অফ ট্র্যাডিশনাল মেডিসিন এন্ড মেটারিয়া মেডিকার বিজ্ঞানীগণ কেলাস রূপে একটি ম্যালেরিয়া প্রতিরোধী যৌগ প্রস্তুত করেন এবং এর নাম দেন ‘’হুয়াংঘুয়াহাওসু’’ অথবা “হুয়াংঘাওসু” যেটির ঘটনাক্রমে পুনরায় নাম হয় ‘’কিংহাওসু’’ (যা আবার পরবর্তীকালে উদ্ভিদবিদ্যার নামকরণের ভিত্তিতে আর্টেমিসিনিন নামে জনপ্রিয় হবে)। (আর্টেমিসিন এর রাসায়নিক গঠন ১৯৭৫ সালে বের করা হয় এবং ১৯৭৭ সালে প্রকাশ করা হয়।) একই বছর তু ঐ নির্যাস থেকে ডিহাইড্রোআর্টেমিসিনিন শনাক্ত করেন। এই যৌগটি এর কাছাকাছি যৌগগুলো থেকে বেশি দ্রবণীয়(অর্থাৎ তরলে খুব সহজে মিশে যায়) ও সক্রিয়। একই সময়ে অন্যান্য সদস্যগণ আর্টেমিসিনিনের অন্যান্য উপজাত আবিষ্কার করতে থাকেন যাদের মধ্যে আর্টেমিথার এবং আর্টেসুনেট সবচেয়ে গুরুত্বপূর্ণ। সেসময়ে যাবতীয় মেডিকেল পরীক্ষায় নিশ্চিত হওয়া যায় যে আর্টেমিসিনিনগুলো (এর উপজাতগুলো) অন্য যেকোনো প্রথাগত ওষুধ যেমন ক্লোরোকুইন এবং কুইনাইন থেকে বেশি কার্যকর। বর্তমানে এগুলো শুধু সর্বাধিক কার্যকরী নয় বরং সবচেয়ে বেশি নিরাপদ ও দ্রুত নিরাময়কারী ম্যালেরিয়া প্রতিরোধী ওষুধ হিসেবে স্বীকৃত।


title: প্রজেক্ট ৫২৩

text: সাকসিনিক এসিড ব্যবহার করে ডিহাইড্রোআর্টেমিসিনিন (ডিএইচএ) থেকে আর্টেসুনেট পৃথক করা হয়। এটি রাসায়নিকভাবে অসাধারণ স্থায়ী এবং আর্টেমিসিনিনগুলোর মধ্যে একমাত্র ওষুধ যাকে মুখ দিয়ে নেয়ার ওষুধ ও মলনালী দেয়ার ক্যাপস্যুল এবং ইন্ট্রাভেনাস ইনজেকশনে পরিণত করা হয়েছে। মেডিকেল পরীক্ষায় দেখা গেছে ‘’প্লাজমোডিয়াম ফ্যালসিপ্যারাম” ঘটিত ভয়াবহ ম্যালেরিয়ার বিরুদ্ধে এটি সর্বাধিক কার্যকরী ওষুধ। বিশ্ব স্বাস্থ্য সংস্থা ২০০৬ সালে সুস্পষ্টভাবে এটিকে জটিল ম্যালেরিয়ার প্রথম সারির চিকিৎসায় একমাত্র ওষুধ হিসেবে স্বীকৃতি দিয়েছে (তবে ওষুধের বিরুদ্ধে প্রতিরোধ ঠেকানোর জন্য অন্যান্য ম্যালেরিয়া প্রতিরোধী ওষুধের সাথে এর সমন্বিত ওষুধ) এবং এটি বিশ্ব স্বাস্থ্য সংস্থার প্রয়োজনীয় ওষুধের তালিকার অন্তর্ভুক্ত। আর্টেসুনেটের সমন্বিত ওষুধ (যেমন আর্টেসুনেট/অ্যামডিয়াকুইন and artesunate/mefloquine) আর্টেমিথার-ভিত্তিক ওষুধগুলো থেকে বেশি কার্যকর।


title: প্রজেক্ট ৫২৩

text: প্রজেক্ট ৫২৩ এর বদৌলতে অসংখ্য সিনথেটিক ওষুধ যেমন ১৯৭৩ সালে পাইরোনারিডিন, ১৯৭৬ সালে লিউমেফায়ন্ট্রাইন এবং ১৯৮৬ সালে ন্যাপথোকুইন আবিষ্কার হয়। এগুলো ম্যালেরিয়া বিরোধী ওষুধ এবং আর্টেমিসিনিন-সমন্বিত থেরাপিতে ব্যবহার হয়।


title: প্রজেক্ট ৫২৩

text: ১৯৭৫ সালে ৩০ এপ্রিল সাইগনের পতন ভিয়েতনাম যুদ্ধ শেষ হলে প্রজেক্ট ৫২৩ এর সামরিক প্রয়োজনীয়তা কমতে থাকে। গবেষকগণ তাঁদের গবেষণার ফলাফল প্রকাশের অনুমতি পান নি তবে প্রজেক্টের কর্মীদের মধ্যে আলোচনার অনুমতি ছিল। ইংরেজিতে প্রথম প্রকাশ (এবং এভাবেই চীনের বাইরে প্রকাশিত হয়) হয় "চীনা মেডিকেল জার্নালের" ১৯৭৯ সালের ডিসেম্বর সংখ্যায়, যেটির রচনা করেছিলেন কিংহাওসু অ্যান্টিম্যালেরিয়া কোঅরডিনেটিং রিসার্চ গ্রুপ। এটির উপর দৃষ্টি পরে – স্পেশাল প্রোগ্রাম ফর রিসার্চ এন্ড ট্রেনিং ইন ট্রপিকাল ডিজিজেস(টিডিআর)-এর যার অর্থায়ন করেছিল জাতিসংঘের শিশু বিষয়ক তহবিল, জাতিসংঘের উন্নয়ন কর্মসূচী, বিশ্বব্যাংক এবং বিশ্ব স্বাস্থ্য সংস্থা। তাঁরা সহযোগিতা করতে চেয়েছিল কিন্তু গবেষণাটি তখনও চীনা নন এমন কোন গবেষকের জন্য উন্মুক্ত ছিল না। ১৯৮০ এর শুরুর দিকে গবেষণা প্রকৃত অর্থেই বন্ধ হয়ে যায় এবং ১৯৮১ সালে আনুষ্ঠানিকভাবে প্রজেক্টটি সমাপ্ত ঘোষণা করা হয়। টিডিআর এর সুযোগ নেয় এবং ১৯৮১ সালে আর্টেমিসিনিন এবং এর উপজাতগুলোর উপর বেইজিংয়ে প্রথম আন্তর্জাতিক সভার আয়োজন করে। বিশ্ব স্বাস্থ্য সংস্থার সহযোগিতায় চীনের স্বাস্থ্য মন্ত্রণালয় কিংহাওসু এবং এর উপজাতগুলোর উন্নয়নের মাধ্যমে প্রজেক্টের গুরুত্বপূর্ণ সাফল্য অব্যাহত রাখতে জাতীয় পরিচালনা কমিটি গঠন করে।


title: প্রজেক্ট ৫২৩

text: প্রথম আন্তর্জাতিক সমন্বয় হয় রোচে ফার ইস্ট রিসার্চ ফাউন্ডেশনের কিথ আর্নল্ডের সাথে চীনা বিজ্ঞানী জিং-বো জিয়াং, যিং-বো –গুও, গুও-কিয়াও লি এবং ইউন ছিউং কং –দের মধ্যে। ১৯৮২ সালে ‘'দ্যা ল্যান্সেটে'’ তাঁরা প্রথম তাঁদের কাজ আন্তর্জাতিকভাবে প্রকাশ করেন, যেখানে তাঁরা ক্লোরকুইন প্রতিরোধী ‘’প্লাজমোডিয়াম ফ্যালসিপ্যারাম’’-এর উপর আর্টেমিসিনিন ও মেফ্লোকুইনের কার্যকারিতার কথা উল্লেখ করেন। (কিথ আর্নল্ড ছিলেন তাঁদের মধ্যে একজন যারা ১৯৭৯ সালে মেফ্লোকুইনের উন্নয়ন করেন এবং চীনদেশে নতুন এই ওষুধটি পরীক্ষা করার পরিকল্পনা করছিলেন। তিনি এবং তাঁর স্ত্রী মৌই প্রজেক্ট ৫২৩ এর ঐতিহাসিক দলিল অনুবাদকারী ও একে বিশ্বের নজরে স্বীকৃতি আনয়নকারী গুরুত্বপূর্ণ ব্যক্তিবর্গ হয়ে দাঁড়ান।) ইউনাইটেড স্টেটস আর্মির অধীনে ওয়াল্টার রিড আর্মি ইন্সটিটিউট অফ রিসার্চের এক্সপেরিমেন্টাল থেরাপিউটিক্স বিভাগ প্রথম সংস্থা হিসেবে চীনের বাইরে আর্টেমিসিনিন এবং এর উপজাত প্রস্তুত করতে সক্ষম হয়। তাদের দ্বারা এই ওষুধ উৎপাদনের মধ্যদিয়ে এর বাণিজ্যিক সফলতার দরজা খুলে যায়।


title: প্রজেক্ট ৫২৩

text: ওষুধ হিসেবে আর্টেমিথার এর উৎস কণা আর্টেমিসিনিন অপেক্ষা অধিক সম্ভাবনাময় ছিল। ১৯৮১ সালে কিংহাওসু(আর্টেমিসিনিন) এবং এর উপজাতগুলোর উন্নয়ন সংক্রান্ত জাতীয় পরিচালনা কমিটি চাইনিজ একাডেমী অফ মিলিটারি মেডিকেল সাইন্সের অণুজীববিদ্যা ও মহামারীবিদ্যা ইন্সটিটিউটের ঝৌ ইয়িকিংকে আর্টেমিথারের উন্নয়নের দায়িত্ব দেন। ঝৌ দেখেন যে আর্টেমিথার এবং আরেকটি ম্যালেরিয়া প্রতিরোধী লিউমেফ্যান্ট্রাইনের মিশ্রণ সবগুলো ম্যালেরিয়া প্রতিরোধী ওষুধের মধ্যে সবচেয়ে বেশি শক্তিশালী। তিনি ৪ বছর একা কাজ করেন এবং ১৯৮৫ সালে নিং ডিয়াংজি ও তাঁর দল ঝৌ ইয়িকিং এর সাথে যোগ দেন। তাঁরা মেডিকেল পরীক্ষায় দেখেন যে ঐ মিশ্রণের ট্যাবলেটের ভয়াবহ ম্যালেরিয়া প্রতিরোধের হার অনেক বেশি, যেসমস্ত এলাকায় বহু ম্যালেরিয়া প্রতিরোধী ওষুধের কার্যকরীতা হ্রাস হতে দেখা গেছে সেগুলো নিয়েও প্রতিরোধের হার ৯৫ শতাংশের বেশি। তাঁরা ১৯৯১ সালে পেটেন্টের জন্য আবেদন করেও তা ২০০২ সালে পান। ১৯৯২ সালে তাঁরা এটিকে চীনে একটি নতুন ওষুধ হিসেবে নিবন্ধন করেন। এটা দেখে নোভার্টিস বিপুল পরিমাণে ওষুধ উৎপাদনের জন্য একটি চুক্তি স্বাক্ষর করে। ১৯৯৯ সালে নোভার্টিস আন্তর্জাতিক লাইসেন্সিং অধিকার লাভ করে এবং তারা ওষুধের ব্র্যান্ড নাম (বা বাণিজ্যিক নাম) দেয় কোয়ার্টেম। ২০০৯ সালে যুক্তরাষ্ট্রের খাদ্য ও ওষুধ প্রশাসন ওষুধটির অনুমোদন দেয়।


title: মেনাখেম বেগিন

text: মেনাখেম বেগিন (; ; ; "Menakhem Vol'fovich Begin"; জন্ম: ১৬ আগস্ট, ১৯১৩ - মৃত্যু: ৯ মার্চ, ১৯৯২) পোল্যান্ডের ব্রেস্ট এলাকায় জন্মগ্রহণকারী ইসরায়েলের বিশিষ্ট রাজনীতিবিদ ছিলেন। ইসরায়েলের ষষ্ঠ প্রধানমন্ত্রীর দায়িত্ব পালন করেন। এছাড়াও, লিকুদ পার্টির প্রতিষ্ঠাতা তিনি। ইসরায়েল রাষ্ট্র প্রতিষ্ঠার পূর্বে ইহুদিদের নিয়ে গড়া সশ্রস্ত্র সংগঠন ইরগানের নেতৃত্ব দেন। ইরগানের প্রধান হিসেবে তিনি ফিলিস্তিনের বিষয়ে ব্রিটিশদের নজর কাড়েন। ১৯৪৭-৪৮ সালে আরবদের বিরুদ্ধে ফিলিস্তিনকে ঘিরে গৃহযুদ্ধে অংশগ্রহণ করেন।


title: মেনাখেম বেগিন

text: তৎকালীন রুশ সাম্রাজ্যের ব্রেস্টের শহর ব্রেস্ট-লিতোভস্ক এলাকায় পোলীয় ইহুদী জিভ দভ এবং হাসিয়া বাইগান দম্পতির সন্তান তিনি। পরিবারের তিন সন্তানের মধ্যে তিনি সর্বকনিষ্ঠ ছিলেন। তাঁর জন্মকালীন সময়ে এরিয়েল শ্যারনের দাদী ধাত্রী হিসেবে উপস্থিত ছিলেন। শৈশবে নিজ শহরে হাশোমার হাতজায়ের নামীয় ইহুদীদের স্কাউট আন্দোলনের সদস্য হন। এরপর ষোল বছর বয়সে বেতারে যোগ দেন। ১৪ বছর বয়সে পোলীয় সরকারের পরিচালনায় বিদ্যালয়ে ভর্তি হন ও ধ্রুপদী সাহিত্য চর্চা করেন।


title: মেনাখেম বেগিন

text: দ্বিতীয় বিশ্বযুদ্ধ চলাকালীন জুলাই, ১৯৪১ সালে জার্মানি সোভিয়েত ইউনিয়ন আক্রমণ করে। পোলীয় নাগরিক হিসেবে সিকরস্কি-মেস্কি চুক্তি আওতায় তিনি মুক্তি পান। কর্পোরাল অফিসার ক্যাডেট হিসেবে ফ্রি পোলিশ অ্যান্ডার্স আর্মিতে যোগ দেন। মে, ১৯৪২ সালে পারস্য করিডোর হয়ে ফিলিস্তিনে সেনাদলের সদস্যরূপে প্রেরিত হন। ডিসেম্বর, ১৯৪২ সালে অ্যান্ডার্স আর্মি ত্যাগ করে ইরগানে যোগ দেন। ১৫ মে, ১৯৪৮ তারিখে রেডিওতে এক বেতার ভাষণে ইরগানের গুপ্ত অবস্থান থেকে প্রকাশ্যে চলে আসার ঘোষণা দেন তিনি। ১ জুন ডেভিড বেন গুরিয়নের নেতৃত্বাধীন প্রাদেশিক সরকারের সাথে চুক্তিবদ্ধ হন।


title: মেনাখেম বেগিন

text: আগস্ট, ১৯৪৮ সালে ডানপন্থী রাজনৈতিক দল হেরাতের সাথে একীভূত হয় ইরগান দল। দলীয় প্রধান হিসেবে মাপাইয়ের নেতৃত্বাধীন সরকারের প্রতিপক্ষ হন ও নেসেটের সংসদ সদস্য নির্বাচিত হন। জাতীয় ঐকমত্যের সরকারের সদস্য ছাড়া ধারাবাহিকভাবে আটটি নির্বাচনে বিরোধীদলে অবস্থান করেন ও রাজনৈতিক কেন্দ্রবিন্দুতে পরিণত হন। ১৯৭৭ সালের নির্বাচনে জয়ী হবার পর তিন দশক লেবার পার্টির প্রাধান্য খর্ব করতে ভূমিকা রাখেন।


title: মেনাখেম বেগিন

text: প্রধানমন্ত্রী হিসেবে ১৯৭৯ সালে মিশরে শান্তি চুক্তিতে স্বাক্ষর করেন। এরফলে আনোয়ার সাদাতের সাথে যৌথভাবে শান্তিতে নোবেল পুরস্কার পান। ক্যাম্প ডেভিড চুক্তির ফলে মিশরের বিরুদ্ধে ছয়দিনের যুদ্ধে ইসরায়েলের প্রতিরক্ষা বাহিনীকে দখলকৃত সিনাই উপত্যকা থেকে প্রত্যাহার করা হয়। এরপর বেগিনের সরকার পশ্চিম তীর ও গাজা ভূখণ্ডে ইসরায়েলীদের বসতি স্থাপনে অগ্রসর হয়। ইরাকের অসিরাক পারমাণবিক কেন্দ্রে বোমা আক্রমণ চালানোর নির্দেশ দেন ও ১৯৮২ সালে পিএলও’র ঘাঁটি হিসেবে বিবেচিত লেবানন দখলকল্পে যুদ্ধ করেন। এরফলে লেবানন যুদ্ধের সূত্রপাত ঘটে। সাবরা ও শাতিলা গণহত্যায় ইসরায়েলীদের বর্বরতার প্রেক্ষিতে বিশ্ববাসী ব্যাপক প্রতিক্রিয়ার সৃষ্টি হয়। তা স্বত্ত্বেও বেগিন তাঁর বর্বরোচিত কর্মকাণ্ড অব্যাহত রাখেন।


title: মেনাখেম বেগিন

text: ইসরায়েলী প্রতিরক্ষা বাহিনীকে লেবাননে মোতায়েন রাখেন ও দেশে উত্তরোত্তর মুদ্রাস্ফীতির কবলে পড়ে। স্ত্রীর মৃত্যু পরবর্তীকালে জনসমক্ষে আসা বন্ধ রাখেন ও অক্টোবর, ১৯৮৩ সালে প্রধানমন্ত্রীর পদ থেকে পদত্যাগ করেন। অবসর নেয়ার পরও পর্দার অন্তরালে থেকে লিকুদ দলে রাজনৈতিক প্রভাববিস্তার করতেন।


title: মেনাখেম বেগিন

text: ব্রিটিশ সরকার কুখ্যাত সন্ত্রাসী সংগঠন ইরগানের নেতা হিসেবে তাঁকে চিহ্নিত করে। ১৯৫০-এর দশকে যুক্তরাজ্যে প্রবেশে তাঁকে নিষিদ্ধ ঘোষণা করা হয়।


title: মেনাখেম বেগিন

text: ২৯ মে, ১৯৩৯ তারিখে আলিজা আর্নল্ডের সাথে বৈবাহিক সম্পর্ক স্থাপন করেন। এ দম্পতির তিন সন্তান ছিল।


title: মেনাখেম বেগিন

text: ৩ মার্চ, ১৯৯২ তারিখে নিজ অ্যাপার্টমেন্টে অবস্থানকালে হৃদজনিত সমস্যা দেখা দেয় ও ইচিলভ হাসপাতালের নিবীড় পরিচর্যা কেন্দ্রে (আইসিইউ) রাখা হয়। তাঁ বামদিকের অংশ পক্ষাঘাতে আক্রান্ত হয়। ২০ ঘন্টা পর আশঙ্কামুক্ত হলেও ছয়দিন পর তাঁর অবস্থা গুরুতর আকার ধারণ করে। ৯ মার্চ ভোর ৩:৩০ ঘটিকায় তাঁর দেহাবসান ঘটে। দেড় ঘন্টা পর তাঁর মৃত্যুসংবাদ ঘোষণা করা হয়। হাসপাতালের রাব্বি কর্তৃক কাদ্দিস প্রার্থনা করা হয়। বিকেলে জেরুজালেমে তাঁর শবানুষ্ঠান হয়। এতে হাজারো জনতা উপস্থিত ছিলেন।


title: বিষ্ণু রমণ দত্ত

text: বিষ্ণু রমণ দত্ত(১৯৩২-)ত্রিপুরার একজন প্রখ্যাত লেখক, অভিনেতা, কবি এবং ত্রিপুরার একমাত্র জীবিত কবিয়াল।


title: বিষ্ণু রমণ দত্ত

text: জন্ম ১৯৩২ সালে তৎকালীন ত্রিপুরা জেলার (বর্তমান কুমিল্লা)হাজিগঞ্জ থানাধীন রাজারগাঁও গ্রামে।


title: বিষ্ণু রমণ দত্ত

text: তাঁর রচিত বহু গান, পালাকীর্তন, নাটক, কবিতা, ও ছড়া ইত্যাদি রয়েছে। তন্মধ্যে 'ঝরের গান', 'বিষ্ণু দত্তের গান' 'গীত মাধুরী' ও যাত্রা পালা 'শতাব্দির সংকেত' উল্লেখযোগ্য।


title: বিষ্ণু রমণ দত্ত

text: ২০০৪ সালে অদ্বৈত মল্ল বর্মণ পুরস্কার পান,২০০৭ সালে সরোজিনী সরকার স্মৃতি পুরষ্কার এবং ত্রিপুরা সংস্কৃতি সমন্বয় কেন্দ্রের ৩য় রাজ্য সম্মেলনে ও ২০০৯ সালে বৈঠকি ঘরানা দ্বারা সংবর্ধনা পান।


title: বিষ্ণু রমণ দত্ত

text: তাঁর গান "আমার তীর্থ শ্যামল ত্রিপুরা..." একটি যুগান্ত জয়ী গান, এই গান একসময় ত্রিপুরার প্রতিটি কণ্ঠে ধ্বনিত হত। তখন ত্রিপুরা রাজ্যে সন্ত্রাস বাদের ঝড় উঠেছে, বাঙালিদের তাড়ানোই হয়ে উঠেছিলো একদল আদিবাসী সন্ত্রাসিদের উদ্দেশ্য, তখন এই চারন কবি গেয়ে উঠলেন "...জাতি উপজাতি মিলি


title: দ্য জাকার্তা পোস্ট

text: দ্য জাকার্তা পোস্ট () হল ইন্দোনেশিয়ার একটি ইংরেজি ভাষার দৈনিক পত্রিকা। পত্রিকাটির মালিক হল পিটি বিনা মিডিয়া তেংগারা। ইন্দোনেশিয়ার জাকার্তায় এর সদর দপ্তর অবস্থিত।


title: দ্য জাকার্তা পোস্ট

text: পত্রিকাটি দেশটির তথ্যমন্ত্রী আলী মুরতোপো ও রাজনীতিবিদ জুসুফ ওয়ানান্দির পৃষ্ঠপোষকতায় এবং চারটি ইন্দোনেশীয় গণমাধ্যমের যৌথ উদ্যোগে প্রতিষ্ঠিত হয়। ২৫শে এপ্রিল ১৯৮৩-এ প্রথম প্রকাশের পর, এটি বেশ কয়েক বছর সীমিত বিজ্ঞাপন এবং ক্রমবর্ধমান পাঠক নিয়ে অতিবাহিত করে। ১৯৯১ সালে প্রধান সম্পাদকদের মাঝে পরিবর্তন আনার পর, এটি আরও অধিক গনতন্ত্রপন্থী দৃষ্টিভঙ্গি পোষণ করা শুরু করে। ১৯৯৭ সালের এশীয় অর্থনৈতিক সঙ্কটের সময়ে টিকে থাকা অল্প কিছু ইন্দোনেশীয় ইংরেজি দৈনিকের মাঝে এটি অন্যতম। বর্তমানে এর পাঠক সংখ্যা প্রায় ৪০,০০০।


title: দ্য জাকার্তা পোস্ট

text: পত্রিকাটি মূল প্রকাশনার পাশাপাশি রবিবারে পৃথক এবং অনলাইনে বিশদ বিবরণ সংবলিত বিস্তারিত সংস্করণ প্রকাশ করে থাকে। পত্রিকাটির প্রধান লক্ষ্য হল বিদেশী এবং শিক্ষিত ইন্দোনেশীয় পাঠক আকর্ষণ, যদিও এর মধ্যবিত্ত পাঠকের সংখ্যা বৃদ্ধি পেয়েছে। পত্রিকাটি স্থানীয় সাংবাদিকদের জন্য একটি প্রশিক্ষণ ক্ষেত্র হিসেবে সুপরিচিত। "ইন্দোনেশিয়ার শীর্ষস্থানীয় ইংরেজি দৈনিক" হিসেবে খ্যাত এই পত্রিকাটি একাধিক পুরস্কার ও সম্মাননার অধিকারী। পত্রিকাটি এশিয়া নিউজ নেটওয়ার্কের অন্যতম সদস্য।


title: দ্য জাকার্তা পোস্ট

text: জাকার্তা পোস্ট প্রতিষ্ঠার পরিকল্পনাটি ছিল দেশটির তথ্যমন্ত্রী আলী মুরতোপো এবং রাজনীতিবিদ জুসুফ ওয়ানান্দির মস্তিষ্কপ্রসূত। মুরতোপো ও ওয়ানান্দি আন্তর্জাতিক সংবাদমাধ্যমগুলোতে ইন্দোনেশিয়ার বিরুদ্ধে পক্ষপাতিত্বের বিষয়ে হতাশ ছিলেন। সেই সময়ে, ইংরেজি ভাষার দুটি দৈনিক পত্রিকা ছিল, দ্য "ইন্দোনেশিয়া টাইমস" এবং "ইন্দোনেশিয়ান অবজারভার"। প্রচলিত পত্রিকা দুটি সম্পর্কে জনগণের নেতিবাচক ধারণার কারণে তারা একটি নতুন পত্রিকা প্রকাশের সিদ্ধান্ত নেন। পত্রিকার বিশ্বাসযোগ্যতা নিশ্চিতকরণে, তারা দুজন কয়েকটি শীর্ষস্থানীয় দৈনিক পত্রিকাকে উক্ত পত্রিকার পৃষ্ঠপোষক হতে রাজি করালেন; এগুলো হল গোল্কার-সমর্থিত "সুয়ারা কারেয়া", ক্যাথলিক-মালিকানার "কম্পাস", প্রটেস্টান্ট-মালিকানাধীন "সিনার হারাপান" এবং সাপ্তাহিক "টেম্পো)"। পত্রিকাটিকে একটি মানসম্মত ইংরেজি-ভাষার পত্রিকা হিসেবে গড়ে তোলার প্রত্যাশা করা হয়, যা সিঙ্গাপুরের "দ্য স্ট্রেইটস টাইমস", থাইল্যান্ডের দ্য "ব্যাংকক পোস্ট", এবং মালয়েশিয়ার "নিউ স্ট্রেইটস টাইমস" এর সমতুল্য হবে।


title: দ্য জাকার্তা পোস্ট

text: পত্রিকাটিকে পৃষ্ঠপোষণ করার লক্ষ্যে" পিটি বিনা মিডিয়া তেংগারা" প্রতিষ্ঠার পর, ওয়ানান্দি বিভিন্ন উদ্দিষ্ট পত্রিকায় প্রভাবশালী ব্যক্তিত্বের সঙ্গে যোগাযোগে বেশ কয়েক মাস ব্যয় করেন। তাঁদের পারস্পারিক সহায়তা পেতে, "কম্পাস" নতুন পত্রিকাটির ২৫% শেয়ার দাবি করে, যার বিনিময়ে এটি মুদ্রণ, বিপণন ও প্রচারণার মত দৈনিক ব্যবসায়িক কার্যক্রম পরিচালনা করবে। "টেম্পো" ১৫% শেয়ারের বিনিময়ে ব্যবস্থাপনায় সহায়তার প্রস্তাব দেয়, অপর দিকে "সিনার হারপান"কে স্টক দেয়ার বিনিময়ে সিনার হারপানের সাবাম সিয়াগিয়ানকে প্রথম প্রধান সম্পাদকের দায়িত্ব দেয়া হয়। দেশটির পরবর্তী তথ্যমন্ত্রী হারমোকোও পত্রিকাটির প্রতিষ্ঠায় আর্থিক সহায়তা প্রদান করেন, যিনি লাইসেন্স প্রদানে ভূমিকা রাখার জন্য ৫% লভ্যাংশ পান। সব মিলিয়ে, এর প্রাথমিক প্রতিষ্ঠা খরচ ছিল ৫০০ মিলিয়ন ইন্দোনেশিয়ান রুপি, (তৎকালীন ইউএস$৭০০,০০০)। মুহাম্মাদ চৌধুরী, জাকার্তা পোস্টের একজন সহপ্রতিষ্ঠাতা যিনি পূর্বে অন্তরা নিউজ এজেন্সির সাংবাদিক ছিলেন, তিনি পত্রিকার প্রথম মহাব্যবস্থাপক হিসেবে দায়িত্ব নেন।


title: দ্য জাকার্তা পোস্ট

text: ১৯৮৩ সালের মার্চে ওয়ানান্দির অফিসের এক বৈঠকে সিনার হারাপানের স্টক শেয়ার, প্রকাশক সহ আরও অনেক বিষয়ের সিদ্ধাত গৃহীত হয়। পরের মাসের, ২৫শে এপ্রিলে, প্রথম সংস্করণ — ৮ পৃষ্ঠাসহ  — প্রকাশিত হয়। পত্রিকাটির প্রথম নিউজরুম ছিল "কম্পাস" পত্রিকার প্রাক্তন লন্ড্রি ঘর, একটি একতালা গুদামঘর; প্রথমদিকের কর্মচারীদেরকে মুদ্রণযন্ত্র ব্যবহার করে হাতেই এর নমুনা তৈরি করতে হতো। প্রথম কয়েক মাস ব্যাপী, লেখকগণ ইন্দোনেশীয় গণমাধ্যমে পূর্বপ্রকাশিত সব খবরাখবর ভাষান্তর করে ছাপাতেন, যা এরপর বিদেশী টেলিগ্রাম প্রতিষ্ঠানগুলো কিনে নিত। সম্পাদকদের মাঝে প্রকৃত সাংবাদিকতা বিরল ছিল কারণ সম্পাদকগণ প্রথম দিকে সুহারতোর সরকারের নিউ অর্ডারের ছাড়পত্র জটিলতায় জড়াতে চান নি।


title: দ্য জাকার্তা পোস্ট

text: প্রকাশনার শুরুর দিকে, জাকার্তা পোস্ট বিজ্ঞাপনদাতাদের সহজে আকৃষ্ট করতে পারেনি, ফলে কিছু সংস্করণ বিজ্ঞাপন ছাড়াই প্রকাশিত হয়েছিল। যাই হোক, এর পাঠকসংখ্যা নাটকীয়ভাবে বেড়ে যায়, ১৯৮৩ সালে ৮,৬৫৭ থেকে ১৯৮৮ সালে ১৭,৪৮০ তে। প্রথম ৩ বছরের মাথায় পত্রিকাটি লাভের মুখ দেখবে বলে আসা করলেও, বাস্তবে ১৯৮০-এর মন্দার কারণে পূর্বের জমানো তহবিলও শেষ হয়ে যায়। ফলে, ১৯৮৫ সালে পত্রিকাটি এর মালিকদের কাছ থেকে ৭০০ মিলিয়ন রুপি সুদবিহীনভাবে ধার নেয়। পরবর্তীতে বিজ্ঞাপন বৃদ্ধি পাবার পর, অবশেষে ১৯৮৮ সালে পত্রিকাটি লাভের মুখ দেখে, এবং ইন্দোনেশিয়ার "অন্যতম বিশ্বাসযোগ্য পত্রিকা" হিসেবে বিবেচিত হয়।


title: দ্য জাকার্তা পোস্ট

text: সিয়াগিয়ান অস্ট্রেলিয়ায় ইন্দোনেশিয়ার রাষ্ট্রদূত হিসেবে নির্বাচিত হওয়ার পর, সুশান্ত পুদজমারতোনো, "টেম্পো"র প্রাক্তন প্রধান সম্পাদক, ১৯৯১ সালের ১লা আগস্ট জাকার্তা পোস্টের দ্বিতীয় প্রধান সম্পাদকের দায়িত্ব পান। পুদজমারতোনোর নেতৃত্বে, পত্রিকাটি অনুদিত সংবাদের পরিবর্তে মূল সংবাদে অধিক মনোযোগ দেয়; সাংবাদিকদেরকেও পত্রিকার দৈনিক কার্যক্রমে আরও মনযোগী ভূমিকা রাখার নির্দেশ দেয়া হয়। রাজনীতির বিষয়েও পত্রিকাটি "টেম্পো"র ন্যায় গনতন্ত্রপন্থী অবস্থান নেয়ার মাধ্যমে আরও স্পষ্টভাষী হয়ে ওঠে। শিগ্রই, পত্রিকাটি কম্পাস পত্রিকার পেনসন তহবিলকে কাজে লাগিয়ে পুরাতন অফিস বদলে নতুন দুইতলা দালানে কার্যক্রম শুরু করে এবং পৃষ্ঠা সংখ্যা ১২তে বৃদ্ধি করে।


title: দ্য জাকার্তা পোস্ট

text: ১৯৯৪ সালে, জাকার্তা পোস্ট ব্রিটিশ সংবাদ সংস্থা রয়টার্স এবং মার্কিন ডায়লগ ইনফরমেশন সার্ভিস এর সাথে একটি বিপণন চুক্তিতে সাক্ষর করে, যাতে পত্রিকাটির সংবাদসমূহ আন্তর্জাতিক গণমাধ্যমে অন্তর্ভুক্ত হওয়ার সুযোগ পায়। ১৯৯০ দশকের মাঝামাঝি, এটি এর নতুন বিদেশী কর্মচারীদের জন্য স্থানীয় সংস্কৃতি শেখানোর একটি কার্যক্রম হাতে নেয়। ১৯৯৮ এর ডিসেম্বরের মধ্যে, জাকার্তা পোস্টের পাঠক সংখ্যা ৪১,০৪৯ এ গিয়ে দাড়ায়, এবং ১৯৯৭-এর এশিয়ান অর্থনৈতিক সঙ্কট এর পর ইন্দোনেশিয়ার সাতটি ইংরেজি পত্রিকার মধ্যে শীর্ষস্থান দখল করে নেয়। একই বছর, পত্রিকাটি এশিয়া নিউজ নেটওয়ার্ক-এর সদস্যপদ লাভ করে।


title: দ্য জাকার্তা পোস্ট

text: ২০০৮ এর নভেম্বরে, ধনাঢ্য ব্যবসায়ী জেমস রিয়াডির পৃষ্ঠপোষকতায় জাকার্তা গ্লোব পত্রিকা প্রতিষ্ঠার পর, জাকার্তা পোস্ট এক তুমুল প্রতিযোগিতার সম্মুখীন হয়। জাকার্তা পোস্টের বহু সাংবাদিক জাকার্তা গ্লোবে যোগদান করেন, এবং এরপর এর পাঠকসংখ্যা কমে ৪০,০০০ গিয়ে ঠেকে। , বর্তমানে পত্রিকাটির প্রধান সম্পাদক হলেন মেইদ্যাতামা সূর্যদনিংরাত।


title: দ্য জাকার্তা পোস্ট

text: ১৯৯৪ সালের ১৮ই সেপ্টেম্বর "জাকার্তা পোস্টের" রবিবার সংস্করণ প্রথম প্রকাশিত হয়। উক্ত সংস্করণে বিনোদন, কল্পকাহিনীসহ আরও অধিক বিশদ-বিবরণ সংবলিত রচনা অন্তর্ভুক্ত থাকে, যা সাপ্তাহিক সংখ্যাগুলোতে প্রকাশিত হয় না।


title: দ্য জাকার্তা পোস্ট

text: জাকার্তা পোস্টের অনলাইন সংস্করণে মুদ্রিত সংস্করণ এবং বিস্তারিত সংস্করণ উভয়ই বিনামূল্যে পড়া যায়। এখানে তাৎক্ষনিক হালনাগাদকৃত সদ্য সঙ্ঘটিত সংবাদসমূহও পাওয়া যায়। পত্রিকাটির লক্ষ্য হল পূর্বে প্রকাশিত সকল সংখ্যার সংবাদ অনলাইনে অন্তর্ভুক্ত করা। ইতোমধ্যেই ১৯৯৪ সালের জুন পর্যন্ত সকল সংখ্যা অনলাইনে অন্তর্ভুক্ত করা হয়ে গেছে।


title: দ্য জাকার্তা পোস্ট

text: ২০১২ সালের ৯ই এপ্রিল পত্রিকাটি বালি উপদ্বীপে তাঁদের ৪,৯০০ নিয়মিত পাঠকের উদ্দেশ্যে "বালি ডেইলি" নামক বালিতে নির্মিত চার পাতার একটি পত্রিকার প্রকাশনা শুরু করে।


title: দ্য জাকার্তা পোস্ট

text: জাকার্তা পোস্টের মূল লক্ষ্য হল ইন্দোনেশীয় ব্যবসায়ী, উচ্চ-শিক্ষিত এবং বিদেশি পাঠকদেরকে ঘিরে। ১৯৯২ সালে, পত্রিকাটির ৬২% পাঠক ছিল প্রবাসী ইন্দোনেশিয়ান। পুদজমারতোনোর নেতৃত্বে পত্রিকাটি আরও পাঠক বৃদ্ধির লক্ষ্য নির্ধারণ করে। , এর ৪০,০০০ পাঠকের মধ্যে অর্ধসংখ্যকই হল মধ্যবিত্ত ইন্দোনেশিয়ান।


title: দ্য জাকার্তা পোস্ট

text: জাকার্তা পোস্ট একটি ব্রডশিট গঠনপ্রণালী অনুসরণ করে। শুরুর দিকে, এটি প্রথম পাতায় একটি সংবাদসূচিপত্র প্রদান করত,"This Odd World" শিরোনামের একটি কলামে অপ্রধান খবরগুলো প্রকাশিত হতো। লাইফস্টাইল বিভাগে আটটি কমিক স্ট্রিপ অন্তর্ভুক্ত থাকতো, এবং পত্রিকাটি অন্যান্য ইন্দোনেশীয় পত্রিকার তুলনায় অধিকসংখ্যক স্থিরচিত্র ও গ্রাফিক্স ব্যবহার করত। তবে এর সম্পাদকীয় অংশটি ছিল অন্যান্য পত্রিকার তুলনায় অনেক ছোট।


title: দ্য জাকার্তা পোস্ট

text: জাকার্তা পোস্ট তাঁদের সংবাদ তৈরিতে ইনভার্টেড পিরামিড নামক শৈলী ব্যবহার করে থাকে, যাতে সংবাদের সবচেয়ে গুরুত্বপূর্ণ তথ্যগুলো সংবাদের শুরুতে উল্লেখিত থাকে; যদিও ১৯৮০র দশকের সময় থেকে, অনেক ইন্দোনেশীয় পত্রিকা মূল অনুচ্ছেদটি খবরের আরও শেষের দিকে রাখত। বিল ট্যারান্ট দুই ভাষার এই ভিন্ন শৈলীর লেখায় গুরুত্বপূর্ণ অবদান রাখেন, যেখানে ইংরেজি ভাষায় কর্তৃবাচ্যে এবং প্রত্যক্ষ উক্তিতে লেখার প্রচলন ছিল, এবং সম্ভ্রান্ত ইন্দোনেশীয় ভাষায় কর্মবাচ্য ও পরোক্ষ উক্তির রচনা অধিক পছন্দনীয় ছিল। এ প্রসঙ্গে, ওয়ানান্দি বলেছেন যে, "আপনি ইংরেজিতে চাইলেও জাভানিজ শৈলীর মত করে আজেবাজে কথা বলতে পারবেন না।"


title: দ্য জাকার্তা পোস্ট

text: "দ্য নিউ ইয়র্ক টাইমস" পত্রিকার পিটার গেলিং উদ্ধৃত করেন, জাকার্তা পোস্টকে স্থানীয় সাংবাদিকদের জন্য একটি প্রশিক্ষণ ক্ষেত্র হিসেবে বিবেচনা করা হয় এবং যা তাঁদেরকে শিক্ষানবিশ কার্যক্রম প্রদান করে। ২০০৯ সালে, জাকার্তা পোস্টের ৬ জন প্রাক্তন সাংবাদিক ব্লুমবার্গ পত্রিকায় কাজ শুরু করেন। ২০১৪ সালে, অনলাইন পাঠকসংখ্যার দিক দিয়ে পত্রিকাটি দ্বিতীয় স্থানে ছিল।


title: দ্য জাকার্তা পোস্ট

text: ২০০৬ সালে, "দ্য রিপোর্টার্স ইউনিয়ন অব ইন্দোনেশিয়া" জাকার্তা পোস্টকে সাংবাদিকতার মূলনীতি ও আদর্শ শ্রেষ্ঠভাবে অনুসরণকারী অন্যতম ইন্দোনেশীয় পত্রিকা হিসেবে স্বীকৃতি দেয়; অন্যান্য স্বীকৃতিপ্রাপ্ত পত্রিকাগুলো ছিল "কম্পাস" এবং "জাওয়া পোস"। ২০০৯ সালের জানুয়ারিতে পত্রিকাটি আন্তর্জাতিক রাজনীতিতে সুলিখিত, বিস্তারিত ও নির্ভুলতর সাংবাদিকতার জন্য অ্যাডাম মালিক পদক লাভ করে;। একই বছর পত্রিকাটির তিনজন সাংবাদিক সংস্কৃতি, আইন এবং রাজনীতি বিষয় চমৎকার আলোকচিত্র ধারণের জন্য সাম্পোরনা থেকে আদিওয়ারতা পদক লাভ করে। ২০১৪ সালে আরেক সাংবাদিক আইন প্রণয়ন সংক্রান্ত তথ্যসংবলিত সংবাদ প্রদান করে মন্ত্রণালয়কে সহায়তা করার জন্য অ্যাডাম মালিক পদক লাভ করেন।


title: অস্ট্রেলিয়ান মুসলিম পার্টি

text: ‘অস্ট্রেলিয়ান মুসলিম পার্টি’ একটি রাজনৈতিক দল। সিডনিতে বসবাসকারী ব্যবসায়ী দিয়া মোহামেদ এর প্রতিষ্ঠাতা। মূলত অস্ট্রেলিয়ায় ইসলাম বা অস্ট্রেলীয় মুসলিমদের প্রতিনিধিতিত্ব করতেই এই দল প্রতিষ্ঠিত হয়। নভেম্বর ২০১৫ এর প্যারিস হামলা প্রাক্কালে এর সূত্রপাত । ১৭ নভেম্বর ২০১৫ তারিখে এই দল আত্মপ্রকাশ করে। ২০১৬ সালে অস্ট্রেলিয়ায় অণুষ্ঠেয় জাতীয় নির্বাচনে এই দল সিনেটর আসনের জন্য প্রতিদ্বন্দ্ব্বীতা করার ঘোষণা দেয় । অস্ট্রেলিয়ায় প্রায় ৫ লাখ মুসলিম বসবাস করে, শতকরা হিসেবে, যা দেশটির মোট জনসংখ্যার প্রায় ২% ।


title: দ্য মারমেইড (১৯১০-এর চলচ্চিত্র)

text: দ্য মারমেইড () ১৯১০ সালের মার্কিন নির্বাক স্বল্পদৈর্ঘ্য কমেডি চলচ্চিত্র, যা প্রযোজনা করেছে থানহাউসার কোম্পানি। চলচ্চিত্রটিতে জন গ্রে নামের এক হোটেল মালিকের চরিত্র আলোকপাত করা হয়েছে, যে চায় তার ব্যবসায়ে আবার নতুন করে প্রাণ সঞ্চার হোক। মৎস্যকন্যা দৃশ্যত হয়েছে এমন একটি প্রতিবেদন পাঠের পর, গ্রে পত্রিকার প্রতিবেদককে ডেকে তার কন্যার মৎসকন্যা ভঙ্গিতে আলোকচিত্র তুলে ছাপিয়ে দেয়। এই প্রচারনার কারণে হোটেলটি বেশ জনপ্রিয়তা লাভ করে, কিন্তু ঘটনাক্রমে তাঁর কন্যা ইথেল হোটেলের মারমেইড সুইটে আসা অতিথিদের সেই গোপন বিষয়টি প্রকাশ করে দেয়। জুলাই ২৯, ১৯১০ সালে মুক্তিপ্রাপ্ত চলচ্চিত্রটি বেশিরভাগ ইতিবাচক মূল্যায়ন অর্জন করেছিল। এছাড়া এটিকে হারানো চলচ্চিত্র হিসেবে ধরা হয়।


title: দ্য মারমেইড (১৯১০-এর চলচ্চিত্র)

text: যদিও চলচ্চিত্রটি হারানো হিসেবে পরিগণিত হয়, তবুও এর একটি সারাংশ জুলাই ৩০, ১৯১০ সালের "দ্য মুভিং পিকচার ওয়াল্ডে" পাওয়া যায়। এখানে বর্ণিত রয়েছে যে, "জন গ্রে একটি গ্রীষ্মকালীন হোটেল চালান সমুদ্র উপকূলের কোন এক নন্দনীয় স্থানে, কিন্তু অতিথিদের এখানে আসার ব্যপারে সে কিছুই করতে পারছিলোনা, এবং চলচ্চিত্রের শুরুতে তাকে হোটেলের রেজিস্টার হাতে বিলাপ করতে দেখা যায়; এই বলে যে তার এখানে একজন অতিথিরও নাম নেই। এই সময় তার মেয়ে এথেল স্কুল থেকে বাড়ি ফেরে। এথেল একজন দক্ষ সাঁতারু, সে আটলান্টিকের জলে মৎসকন্যা দেখা গেছে এমন একটি গুজবের খবর পত্রিকায় পড়ছিল, গ্রে সিদ্ধান্ত নিল সমুদ্রের রহস্যময় ললনার ভঙ্গিতে তার মেয়ের ভঙ্গিমা দেখবে। সে বুঝেছিল যে, এ ধরনের মৎসকন্যা তার হোটেলের গ্রাহক আনতে সমর্থ হবে। যথার্থ কস্টিউম পরিধান করার পর, সত্যিকারের মারমেইড ফ্যাশনের ভঙ্গিমায় পাথরের উপর এথেলের ভঙ্গি, এবং তাঁর বাবা স্থানীয় পত্রিকার প্রতিবেদককে প্ররোচিত করতে সমর্থ হয়েছিলেন এ প্রতিভাস দিয়ে। পত্রিকার লোকেরা সত্যিকার অর্থে মুগ্ধ হয়েছিলেন সেই মৎসকন্যার ছবি দেখে যেটি সে প্রকাশ করেছিল। কথিত, এই মৎসকন্যা ব্যাপক প্রচারনা পায় যার জন্য কাছে-দূরের পর্যটকেরা এটি দেখার জন্য এখানে আসা শুরু করে। টম, ডিক এবং হ্যারি নামের তিন শহুরে ক্রীড়াবিদ মৎসকন্যার চারপাশের জলে লাফঝাফ আর গোসল করছিল এবং বিভিন্নভাবে এটিকে প্রত্যক্ষ করছিল। মৎসকন্যা তাদের মোহিত করে রেখেছিল যতক্ষণ না প্রি-টেইলর্ড সুইটে এথেল নিজেকে অথিতির বেশে উপস্থাপন করে এবং এই রহস্যের জট খুলেছিল। ইতোমধ্যে গ্রে-হোটেলের খ্যাতি ছড়িয়ে পড়েছিল এবং এর মালিকও একজন প্রতিষ্ঠিত ব্যবসায়ী হয়েছিল।"এই চলচ্চিত্রের দৃশ্যকল্প ঠিক কে লিখেছেন তা অজানা, তবে ধারণা করা হয় লয়েড লনারজান। কেননা যখন তিনি থানহাউসার প্রোডাকশনের স্ক্রিপরাইটারের কাজ করছিলেন তখন তিনি ছিলেন "দ্য নিউ ইয়র্ক ইভিনিং ওয়াল্ড" পত্রিকার একজন অভিজ্ঞ সংবাদকর্মী। এই চলচ্চিত্রের পরিচালকের নাম অজানা তবে খুব সম্ভবত ব্যারি ও'নেইল। চলচ্চিত্র ইতিহাসবেত্তা কিউ. ডেবিড বাউয়ার্স এই প্রযোজনার জন্য একজন নয় বরং সম্ভাব্য দুইজন চিত্রগ্রাহকের অস্তিত্ব রয়েছে বলে ধারণা করেন। ব্লেয়ার স্মিথ, যিনি ছিলেন থানহাউসার কোম্পানির প্রথম চিত্রগ্রাহক কিন্তু, পরর্তীতে তিনি স্থির এবং মোশন ছবি বিষয়ে অভিজ্ঞ আলোকচিত্রী কার্ল লুইজ গ্রেগরির সাথে যোগ দিয়েছিলেন। ১৯১০ সালের চলচ্চিত্রে চিত্রগ্রাহকের ভূমিকা প্রযোজনায় স্বীকৃত থাকত না। "দ্য মর্ণিং পিকচার ওয়ার্ল্ড" এই চলচ্চিত্রের অভিনয়ে হেমিং এবং ক্র্যানির নাম রয়েছে বলে ঘোষণা করেছে, কিন্তু বাউয়ার্স একটি অজানা চরিত্রে "থানহাউসার কিড" ম্যারি এলিনের কথাও যুক্ত করেন। বিষয়টি অজানা তবে চলচ্চিত্রে ছোট্ট বালক উশারের ভূমিকায় সম্ভবত এলেনই অভিনয় করেছে। এই সময়ে এলেন নিজেকে পুরুষ চরিত্রে অভিনয়ের জন্য উপযুক্ত করে গড়ে তোলেন, যার ফলে "দ্য টু রোজেস" চলচ্চিত্রে এক ইতালীয় তরুণের ভূমিকায় তাকে দেখা যায়। এলিনকে "দ্য লিটল হিরো অব হল্যান্ড" চলচ্চিত্রে হানস চরিত্রেও দেখা যায়। থানহাউসারের অন্য একজন গুরুত্বপূর্ণ নারী এনা রোজমন্ডের এই চলচ্চিত্রে কোন ভূমিকা ছিল কিনা তা জানা যায় নি।


title: দ্য মারমেইড (১৯১০-এর চলচ্চিত্র)

text: চলচ্চিত্রবোদ্ধারা জানান, এই প্রযোজনাটি ত্রুটিমুক্ত ছিল না। একটি ভুল ছিল আলোকচিত্রীর, তিনি যথাযথ ভাবে মৎসকন্যার ছবি ধারণ করতে পারেন নি। যে দূরত্ব থেকে ছবি ধারণ করা হয়েছে তাতে মৎসকন্যার ভাল ছবি পাওয়া সহজ ছিল না। অন্য একটি ছোট ভুল ছিল হোটেল পরিচালনার কাজে নিয়োজিত অফিস বালকটির, যে কিনা অত্যন্ত দ্রুততার সাথে হোটেলে আগত অতিথিদের স্বাগত জানাচ্ছিল ত্রুটি-বিচ্যুতি সত্ত্বেও, স্বাধীন প্রযোজনার জন্য এই কোম্পানির যে অগ্রণী ভূমিকা "দ্য নিউ ইয়র্ক ড্রামাটিক মিরর" পত্রিকায় তার প্রশংসা করেছেন আমেরিকান বায়োগ্রাফ কোম্পানির ফ্রাংক ই. উডস।


title: দ্য মারমেইড (১৯১০-এর চলচ্চিত্র)

text: প্রায় ১০০০ ফুট দৈর্ঘ্যের এই এক রীলের কমেডি মুক্তি পেয়েছিল জুলাই ২৯, ১৯১০ সালে। এই চলচ্চিত্রের বৃহত্তর মুক্তি ঘটেছিল, কিন্তু একই নামের অন্য চলচ্চিত্র মুক্তি দিয়েছিল সোসিয়েটা এনোনিমা এমব্রোসিও। এমব্রোসিওর চলচ্চিত্রটি মুক্তি পেয়েছিল নভেম্বর ১৬, ১৯১০ সালে, কিন্তু কিছু কিছু থিয়েটারের বিজ্ঞাপনে চলচ্চিত্র প্রদর্শনের সময় দ্ব্যর্থযুক্ত। জানা যায়, থানহাউসার এবং এমব্রোসিওদের চলচ্চিত্র মাঝে মাঝে এক সাথে প্রদর্শিত হতো, ম্যারিল্যান্ড থিয়েটারের এক বিজ্ঞাপনে বিষয়টি আরও স্পষ্ট হয়। চলচ্চিত্রটি সমালোচকদের থেকে প্রধানত ইতিবাচক সমালোচনা অর্জন করে। "দ্য মর্নিং টেলিগ্রাফ" জানায়, হোটেলের বিজ্ঞাপনের জন্য গল্পটিতে ছিল চমৎকার এক পন্থা, কিন্তু তারা দৃশ্য ধারনের ক্ষেত্রে আলোকচিত্রীর ত্রুটিপূর্ণ উদ্যোগ এবং যার ফলাফল মৎসকন্যার ত্রুটিপূর্ণ চিত্র। "দ্য মুভিং পিকচার ওয়ার্ল্ড"-এর মতে, কিছু বিশদ বিবরণ আর সংক্ষিপ্ত সারাংশ বাদ দিলে চলচ্চিত্রটি ছিল আসলেই একটি কার্যকরী প্রযোজনা। সবচেয়ে গুরুত্বপূর্ণ পর্যালোচনা প্রকাশ করে "দ্য নিউ ইয়র্ক ড্রামাটিক মিরর" তাদের মূল্যায়ন ছিল নিরপেক্ষ, এই প্রযোজনার অনেকগুলো ভুলের একটি তালিকা প্রকাশ করে যেখানে এ্যাকশনের ধারাবাহিকতার সমস্যার উপর বেশি আলোকপাত করা হয়েছে।


title: টেক্সাস পার্ক রোড ২

text: পার্ক রোড ২ (PR 2) একটি সড়ক যা ক্যাডো লেক স্টেট পার্ক থেকে খামার হয়ে মর্কেট রোড ২১৯৮ (এফএম ২১৯৮) পর্যন্ত বিস্তৃত। পার্ক রোড ২ যুক্তরাষ্ট্রের টেক্সাস অঙ্গরাজ্যের উত্তরপূর্বাঞ্চলীয় অঞ্চলে, হ্যারিসন কাউন্টি এলাকায় অবস্থিত। বেসামরিক রক্ষনাবেক্ষন কর্পোরেশন ১৯৩০-এর দশকে সড়কটি নির্মাণ করে, এবং ১৯৩৯ সালে এটি তালিকাভুক্ত হয়। পার্কের ভিতরে অধিকাংশ প্রধান সড়ক পিআর ২ ঠিকানা ব্যবহার করে।


title: টেক্সাস পার্ক রোড ২

text: পিআর ২ একটি অখণ্ড, দুই লেনের, বাঁধানো রাস্তা যা এর দক্ষিণ প্রান্তে এফএম ২১৯৮-এর সঙ্গে সংযোগের মাধ্যমে শুরু হয়েছে। মহাসড়কটি পার্কের সদর ভবনের চারপাশে অতিক্রম করে ক্যাডো লেক স্টেট পার্কের উত্তর দিকে এগিয়ে গেছে এবং কেবিন সাইট পর্যন্ত বিস্তৃত হয়েছে। সড়কটি কেবিন সাইট অতিক্রম করে উত্তর দিকে অগ্রসর হয়ে একটি বৃহৎ লুপে বিভক্ত হয়ে গেছে। সড়কটি একটি লুপের শুরুতে খাড়া ঢাল বেয়ে নিচে নেমে যাবার পূর্বে একটি স'মিল পুকুরের পাশ অতিক্রম করেছে এবং সেখানে একটি ছোট পর্কিং লটের ব্যবস্থা রয়েছে। এছাড়াও পিআর ২ সড়কের সঙ্গে তিনটি ছোট সড়ক যুক্ত রয়েছে যা প্রধান ক্যাম্প ক্ষেত্র যাবার সুব্যবস্থা করে দেয়।


title: টেক্সাস পার্ক রোড ২

text: ১৯২৭ সালে, ক্যাডো লেকের নিকটবর্তী জমির ছোট অংশ একটি পাবলিক পার্ক তৈরি করার জন্য দান করা হয়েছিল। ১৯২৯ সালে, এবং পরবর্তীতে ১৯৩১ সালে ক্যাডো লেক এবং তার পার্শ্ববর্তী এলাকার কিছু অংশ রাষ্ট্রীয় উদ্যানে পরিণত করতে টেক্সাস রাজ্যের দ্বারা মনোনীত হয়েছে। ১৯৩৩ এবং ১৯৩৭ সালের মধ্যে, বেসামরিক রক্ষোণাবেক্ষণ কর্পোরেশন (সিসিসি) পার্কটি পুননির্মাণ করে এবং এর বিভিন্ন কাঠামো তৈরি করে। ন্যাশনাল পার্ক সার্ভিস দায়িত্বপ্রাপ্ত ল্যান্ডস্কেপ ডিজাইনার জো ডব্লিউ ওয়েস্টব্রুক এবং ফ্রেড আর. কার্পেন্টার, পাশাপাশি অন্যান্যরা পার্কের সড়ক ব্যবস্থার নকশা প্রনয়ন করেন। সেপ্টেম্বর ২৬, ১৯৩৯ সালে, পার্কের অভ্যন্তরে আনুমানিক সড়ক পিআর ২ হিসেবে নকশা করা হয়। আগস্ট ১৫, ১৯৬৮ সালে, পার্ক সীমানার বোট-লঞ্চ রাম্প থেকে একটি সংক্ষিপ্ত সড়ক পিআর ২ থেকে অপসারণ করা হয়েছে, যা আনুমানিক মাইল পথ সংক্ষেপিত করে।


title: টেক্সাস পার্ক রোড ২

text: সমগ্র মহাসড়ক ক্যাডো লেক স্টেট পার্ক, হ্যারিসন কাউন্টিতে অবস্থিত।


title: মুনির আল হাদ্দাদি

text: মুনির আল হাদ্দাদি মোহাম্মাদ (জন্মঃ ১ সেপ্টেম্বর ১৯৯৫), যিনি মুনির নামে পরিচিত, একজন স্পেনীয় ফুটবলার যিনি স্পেনের লা লিগার দল সেভিয়ার হয়ে ফরোয়ার্ড হিসেবে খেলেন।


title: মুনির আল হাদ্দাদি

text: মুনিরের ফুটবলের হাতেখড়ি হয় স্থানীয় ক্লাব "গালাপাগার" এবং "সান্তা আনা" তে। ২০১০ সালে তিনি আতলেতিকো মাদ্রিদ এর যুব প্রকল্পে যোগ দেন। পরে ২০১১ সালে তিনি বার্সেলোনার যুব দলে যোগ দেন। বার্সেলোনা হুভেনিল দলের হয়ে তিনি ২০১৩-১৪ উয়েফা ইয়ুথ লিগ জেতেন। এই টুর্নামেন্টে তিনি সর্বোচ্চ গোলদাতা এবং সহায়তাকারী হন। ২০১৯ সালে তিনি ১০ লক্ষ ইউরোর বিনিময়ে স্পেনের আরেক ক্লাব সেভিয়ায় যোগ দেন।


title: মুনির আল হাদ্দাদি

text: মুনির তার পেশাদার জীবন শুরু করেন বার্সেলোনা বি দলের হয়ে ২০১৪ সালে। ২০১৪ সালের ২৪ অগাস্ট তার বার্সেলোনা দলে অভিষেক হয়। ২০১৬ সালে তাকে ২০১৬-১৭ মৌসুমের জন্য ধারে স্পেনীয় ক্লাব ভ্যালেন্সিয়ায় পাঠানো হয়। ২০১৭ সালে তাকে আবারও এক মৌসুমের জন্য ধারে পাঠানো হয় আরেক স্পেনীয় ক্লাব আলাভেস এ। ২০১৮ সালের জুলাইয়ে তিনি বার্সেলোনা দলে ফিরে আসেন।


title: মুনির আল হাদ্দাদি

text: মুনির স্পেন অনূর্ধ্ব-১৯ ও অনূর্ধ্ব-২১ দলে খেলেছেন। ৮ সেপ্টেম্বর ২০১৪ মুনিরের স্পেন দলে অভিষেক হয় মেসিডোনিয়ার বিপক্ষে। ২০১৮ ফিফা বিশ্বকাপ এর আগে তিনি জাতীয় দল পরিবর্তন করে মরক্কো জাতীয় দলের হয়ে খেলার জন্য ফিফা এবং "কোর্ট অফ আরবিট্রেশন ফর স্পোর্টস" এ আবেদন করেন কিন্তু তা প্রত্যাখ্যাত হয়।


title: সান্দ্রো রামিরেজ

text: সান্দ্রো রামিরেজ কাস্তিয়ো (জন্মঃ ৯ জুলাই ১৯৯৫), যিনি সান্দ্রো নামে পরিচিত, একজন স্পেনীয় ফুটবলার যিনি ইংলিশ প্রিমিয়ার লিগ এর এভারটন ফুটবল ক্লাবের হয়ে ফরোয়ার্ড হিসেবে খেলেন। তিনি তার পেশাদার জীবন শুরু করেন বার্সেলোনা বি দলের হয়ে ২০১৩ সালে। ২০১৪ সালের ৩১ অগাস্ট তার বার্সেলোনা দলে অভিষেক হয়। ২০১৬ সালে তিনি মালাগায় যোগ দেন।


title: উর্দু উইকিপিডিয়া

text: উর্দু উইকিপিডিয়া () একটি মুক্ত অনলাইন বিশ্বকোষ। এটি উইকিপিডিয়ার উর্দু সংস্করণ। , উর্দু উইকিপিডিয়া জানুয়ারী ২০০৪ এ যাত্রা শুরু করে। ২২ অক্টোবর ২০১৫ এ উর্দু উইকিপিডিয়ার নিবন্ধ সংখ্যা ৯০,৪১৬ তে পৌঁছায়। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে এবং সর্বমোট সম্পাদনা সংখ্যা টি।


title: বাউলাই নদী

text: বাউলাই নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৭২ কিলোমিটার, গড় প্রস্থ ৮৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বাউলাই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫৫।


title: বাউলাই নদী

text: বাউলাই নদীর উৎপত্তি হয়েছে যাদুকাটা-রক্তি নদী থেকে। সুনামগঞ্জ জেলার তাহিরপুর উপজেলার মধ্য দিয়ে প্রবাহিত হয়ে ধর্মপাশা অতিক্রম করে জামালগঞ্জের ধনু নদীতে পড়েছে।


title: বাউলাই নদী

text: বাউলাই নদীর তীরে অবস্থিত শহর বাজারগুলো হচ্ছে তাহিরপুর উপজেলা শহর, সুখাইবাজার, রাজবাড়ি ও কাজিগাঁও। নদীটি জোয়ার ভাটার প্রভাবমুক্ত। সাধারণত বন্যায় দুকূল প্লাবিত হয়। বারোমাসি জলপ্রবাহের এই নদীটি শুষ্ক মৌসুমে প্রবাহ অনেক কমে যায়। জুলাই-আগস্ট মাসে বর্ষা মৌসুমে বেড়ে যায়। তখন পানিপ্রবাহের পরিমাণ দাঁড়ায় ১০০০ ঘনমিটার/সেকেন্ড। নদীটির গভীরতা বর্ষা মৌসুমে দাঁড়ায় ৮ মিটার।


title: শিমন পেরেজ

text: শিমন পেরেজ (; ; জন্ম: ২ আগস্ট, ১৯২৩-২৮ সেপ্টেম্বর, ২০১৬) উইজনিউ এলাকায় জন্মগ্রহণকারী পোলীয় বংশোদ্ভূত বিশিষ্ট ইসরায়েলী রাজনীতিবিদ। ২০০৭ থেকে ২০১৪ মেয়াদে ইসরায়েলের ৯ম রাষ্ট্রপতির দায়িত্ব পালন করেছেন। দীর্ঘ ৬৬ বছরের অধিক রাজনৈতিক জীবনে তিনি দুইবার প্রধানমন্ত্রী ছিলেন। এছাড়াও আরও দুইবার স্বরাষ্ট্রবিষয়ক মন্ত্রীর দায়িত্বসহ ১২বার মন্ত্রীসভার সদস্য ছিলেন। নভেম্বর, ১৯৫৯ সালে নেসেটে প্রথমবারের মতো সংসদ সদস্য নির্বাচিত হয়েছিলেন।


title: শিমন পেরেজ

text: সাইমন পার্স্কি নামে আইজাক ও সারা পার্স্কি দম্পতির সন্তান হিসেবে পোল্যান্ডের উইজনিউ এলাকায় জন্মগ্রহণ করেন তিনি। বাড়ীতে তাঁরা হিব্রু, ইদিস ও রুশ ভাষায় কথা বলতেন। এছাড়াও, বিদ্যালয়ে তিনি পোলীয় ভাষা শিখেন। এসময় তিনি ইংরেজি ও ফরাসির পাশাপাশি হিব্রু ভাষায়ও দক্ষতা অর্জন করেন। বাবা কাঠের ব্যবসায়ী ছিলেন ও মা গ্রন্থাগারিক ছিলেন। গারশন নামীয় তাঁর এক ছোট ভাই ছিল। প্রয়াত মার্কিন চলচ্চিত্র তারকা লরেন বাকল সম্পর্কে তাঁদের আত্মীয় ছিলেন।


title: শিমন পেরেজ

text: ১৯৩২ সালে তাঁর বাবা ফিলিস্তিনে অভিবাসিত হন ও তেল আভিভে বসতি গড়েন। এরপর ১৯৩৪ সালে পরিবারটি সেখানে চলে যায়। বাফোর এলিমেন্টারি স্কুলে ভর্তি হন ও তেল আভিভের জিউলা জিমন্যাসিয়ামে মাধ্যমিক শ্রেণীতে পড়াশোনা করেন। এরপর তিনি বেন শিমেন কৃষি বিদ্যালয়ে স্থানান্তরিত হন ও কিবাজ জেভায় কয়েক বছর বসবাস করেন। কিবাজ আলুমট প্রতিষ্ঠায় তিনিও অন্যতম প্রতিষ্ঠাতা ছিলেন। মাপাইয়ের দলীয় প্রধান ডেভিড বেন-গুরিয়ন ও বার্ল কাতনেলসনের দৃষ্টি আকর্ষণ করেন ও মাপাই কার্যালয়ে তাঁকে নেয়া হয়। ১৯৪১ সালে উইজনিউতে অবস্থানকারী পেরেজের আত্মীয়গণ হলোকস্টে নিহত হন।


title: শিমন পেরেজ

text: ১৯৫০-এর দশকের শুরুতে প্রতিরক্ষা মন্ত্রণালয়ের প্রতিনিধি দলের পরিচালক হিসেবে মার্কিন যুক্তরাষ্ট্রে যান। মার্কিন যুক্তরাষ্ট্রে অবস্থানকালে দ্য নিউ স্কুল ও নিউইয়র্ক বিশ্ববিদ্যালয়ে ইংরেজি, অর্থনীতি ও দর্শনে পড়াশোনা করেন। এছাড়াও, হার্ভার্ড বিশ্ববিদ্যালয়ে অ্যাডভান্সড ম্যানেজমেন্ট বিষয়ে পড়েন।


title: শিমন পেরেজ

text: তিনি অনেকগুলো কূটনৈতিক ও সামরিক পদে নিয়োজিত ছিলেন। এছাড়াও ইসরায়েলের স্বাধীনতার যুদ্ধ পরবর্তী সময়ে সরাসরি অংশগ্রহণ করেন। ১৯৫২ সালে প্রতিরক্ষা মন্ত্রণালয়ের উপ-মহাসচিব হিসেবে সরকারীভাবে প্রথম উচ্চ পর্যায়ের পদে নিযুক্ত হন। ১৯৫৩ থেকে ১৯৫৯ সালে পর্যন্ত একই মন্ত্রণালয়ের মহাসচিব হন। সমগ্র কর্মজীবনে মাপাই, রাফি, অ্যালাইনম্যান্ট, লেবার ও কাদিমা দলের পক্ষে নেসেটে প্রতিনিধিত্ব করেন। তন্মধ্যে, অ্যালাইনম্যান্ট ও লেবার দলের প্রধান ছিলেন তিনি।


title: শিমন পেরেজ

text: ২০০৭ সালের শুরুর দিকে কাদিমা দলের পক্ষে রাষ্ট্রপতি নির্বাচনের প্রার্থী হন। ১৩ জুন, ২০০৭ তারিখে নেসেটে অনুষ্ঠিত নির্বাচনে তাঁকে রাষ্ট্রপতি হিসেবে নির্বাচিত করা হয়। ১৫ জুলাই, ২০০৭ তারিখে শপথ নেন ও সাত বছর দায়িত্ব পালন করেন। এরফলে প্রথম সাবেক প্রধানমন্ত্রী হিসেবে তিনি ইসরায়েলের রাষ্ট্রপতি হবার সৌভাগ্য লাভ করেন। এরপর ২০১৪ সালে রাষ্ট্রপতির পদ থেকে অবসর নেন। এসময় তিনি বিশ্বের সর্বাপেক্ষা বয়স্ক রাষ্ট্রপ্রধান হয়েছিলেন। এপ্রিল, ২০১৩ সালে পেরেজ ঘোষণা করেন যে, ২০১৪ সালের পর তিনি রাষ্ট্রপতির দায়িত্ব পালন করবেন না। ১০ জুন, ২০১৪ তারিখে রিওভেন রিভলিন তাঁর স্থলাভিষিক্ত হন ও ২৪ জুলাই, ২০১৪ তারিখে শপথ নেন।


title: শিমন পেরেজ

text: অসলো চুক্তিতে পররাষ্ট্রমন্ত্রী হিসেবে অংশ নেন। আইজাক রবিন ও ইয়াসির আরাফাতের সাথে তিনিও শান্তি প্রস্তাবে স্বাক্ষর করেন। এরফলে, ১৯৯৪ সালে তাঁদের সাথে তিনিও শান্তিতে নোবেল পুরস্কার পান।


title: শিমন পেরেজ

text: ১৯৪৫ সালে সোনিয়া জেলমানের সাথে বৈবাহিক সম্পর্ক স্থাপন করেন। তাঁদের সংসারে তিন সন্তান জন্মগ্রহণ করেন। দূর্বল স্বাস্থ্যের কারণে ২০০৭ সালের রাষ্ট্রপতি হিসেবে শপথকালীন সময়ে তিনি অনুপস্থিত ছিলেন। ২০ জানুয়ারি, ২০১১ তারিখে ৮৭ বছর বয়সে সোনিয়া মৃত্যুবরণ করেন।


title: শিমন পেরেজ

text: দ্বিতীয় বিশ্বযুদ্ধকালীন ব্রিটিশ সেনাবাহিনীতে ট্রাক চালক হিসেবে কর্মজীবন শেষ করার পর সোনিয়া বিবাহবন্ধনে আবদ্ধ হন। রাষ্ট্রপতি হিসেবে নির্বাচিত হবার পর তিনি স্বামীর পদগ্রহণের বিষয়ে সম্মতি জানাননি। তেল আভিভেই তিনি বসবাস করতে আগ্রহী ছিলেন। তারপর থেকে তাঁরা পৃথকভাবে বসবাস করছিলেন।


title: তথ্য ও যোগাযোগ প্রযুক্তি অধিদপ্তর

text: তথ্য ও যোগাযোগ প্রযুক্তি অধিদপ্তর গণপ্রজাতন্ত্রী বাংলাদেশ সরকারের ডাক, টেলিযোগাযোগ ও তথ্যপ্রযুক্তি মন্ত্রনালয়ের অধীনে একটি অধিদপ্তর। এটি ৩১ জুলাই, ২০১৩ তারিখে গঠন করা হয়।


title: বৈদ্যুতিক ক্ষমতা

text: বৈদ্যুতিক ক্ষমতা () হচ্ছে বৈদ্যুতিক সার্কিটের মধ্যে দিয়ে বৈদ্যুতিক শক্তি স্থানান্তরের হার। এর এস আই একক ওয়াট, এবং প্রতি সেকেন্ডে এক জুল হয়।  বৈদ্যুতিক শক্তি সাধারনত ইলেক্ট্রিক জেনারেটরে তৈরি হয়। কিন্তু ব্যাটারী থেকেও এ শক্তি চালনা করা যায়।  ইলেক্ট্রিক্যাল পাওয়ার গ্রিড এর মাধ্যমে বাসা বাড়ী, কল-কারখানা বা নিবিন্ন প্রতিষ্ঠানে এটি পরিবহন করা হয়। বৈদ্যুতিক ক্ষমতা বিপণনের একক কিলো-ওয়াট ঘন্টা।


title: বৈদ্যুতিক ক্ষমতা

text:
বৈদ্যতিক শক্তি, যা যান্ত্রিক শক্তির মত, কাজের ক্ষমতা এবং পরিমাপ করা হয় ওয়াট দিয়ে। এটি প্রকাশ করা হয় ভোল্টেজ ও পাওয়ার দিয়ে। এখানে ভোল্টেজ কে ইংরেজি 'V' ও পাওয়ার কে ইংরেজি 'P' দিয়ে প্রকাশ করা হয়।
এখানে,


title: বৈদ্যুতিক ক্ষমতা

text: বৈদ্যুতিক ক্ষমতা সাধারনত বৈদ্যুতিক ধারক থেকে প্রবাহিত হয়। এটি সাধারনত দুই ধরনের।


title: বাংলাদেশের উৎসবের তালিকা

text: বাংলাদেশের উৎসব সমূহের তালিকা


title: এদরাকপুর হাই স্কুল

text: এদরাকপুর হাই স্কুল একটা সরকারি স্কুল। (এছাড়াও EHS হিসাবে উল্লেখ কারা হয়) এই স্কুল টি ১৯৫১ সালে ফেব্রুয়ারী মাসের ২ তারিখ স্থাপন করা হয়।


title: আরবি উইকিপিডিয়া

text: আরবি উইকিপিডিয়া ( "Wīkībīdyā al-ʿArabiyya" বা ويكيبيديا، الموسوعة الحرة "Wīkībīdyā, al-Mawsūʿa al-Ḥurra") উইকিপিডিয়ার আরবি ভাষার সংস্করণ। এটি ২০০৩ এর ৯ জুলাই এ যাত্রা শুরু করে। ২০০৫ এর এপ্রিল পযন্ত প্রায় ৩৫০,০০০ নিবন্ধ, ৯৭৪,৫০০ নিবন্ধিত ব্যবহারকারী এবং ২৩,০০০ বেশি চিত্র নিবন্ধিত হয়েছে। নিবন্ধের সংখ্যার বিচারে বতমানে আরবি উইকিপিডিয়া বিশ্বে ২৯তম অবস্থানে রয়েছে এবং প্রথম সেমিটীয় ভাষা হিসেবে ১০০,০০০ নিবন্ধের সীমা অতিক্রম করে।


title: আরবি উইকিপিডিয়া

text: ২০০১ এ উইকিপিডিয়া প্রকল্পের বিকাশের সাথে, আরবি প্রকৌশলীদের দ্বারা একটি আরবি ডোমেইন সৃষ্টির আহবান করা হয়েছিল।. ডোমেইনটি "ar.wikipedia.org" হিসেবে তৈরী করা হয়, কিন্তু নামহীন ব্যবহারকারী, যারা নতুন ধারণাটির পরীক্ষণমূলক ব্যবহার করত, ছাড়া তেমন কোন সাড়া মেলেনি। ২০০৩ সালের ৭ ফেব্রুয়ারি পযন্ত, আরবী উইকিপিডিয়াতে সকল অবদানকারীরাই ছিল আন্তজাতিক উইকিপিডিয়া প্রকল্পের নন-আরবি সেচ্ছাসেবকরা। যা কৌশলগতভাবে নিয়ন্ত্রণ করা হয়েছিল। এলিজাবেথ বাউর, যিনি আরব উইকিপিডিয়াতে নামে ব্যবহারকারী হিসেবে নাম নিবন্ধ করেন, আরবি উইকিপিডিয়া প্রকল্পে আরবের সেচ্ছাসেবকদের আগ্রহ বৃদ্ধিকরণে প্রচেষ্টা শুরু করেন। এলিনের অণুরোধ খুব রক্ষণশীলতার সাথে গ্রহণ করা হয়েছিল এবং আরবআইস দলটি অংশগ্রহণে রাজী হয় কিন্তু নেতৃত্বের ভূমিকা গ্রহণ করেনি এবং তারপর ২০০৩ এর ২রা ফেব্রুয়ারিতে অংশগ্রহণে অস্বীকৃতি জানায়। এই আলাপ আলোচনার সময় , জামান উইকিপিডিয়া প্রকল্পের সেচ্চাসেবকরা আরবি উইকিপিডিয়ার প্রযুক্তিগত অবকাঠামো উন্নয়নে কাজ করে যাচ্ছিলেন।


title: আরবি উইকিপিডিয়া

text: সিরিয়াতে সিরিয় সরকার কর্তৃক কোন কারণ দর্শানো ছাড়াই আরবি উইকিপিডিয়ার ডোমেইনকে ব্লক করে দেওয়া হয়। ৩০ এপ্রিল ২০০৮ এ ডোমেইনটিকে বাধা প্রদান করা হয়, যদিও উইকিপিডিয়া প্রকল্পের অন্যান্য ভাষা সংস্করণগুলোতে উন্মুক্তভাবে প্রবেশের অনুমতি ছিল। এবং এখনো পর্যন্ত তা বলবৎ রয়েছে। উইকিমিডিয়া.অর্গও বাধা প্রাপ্ত হয়েছে, যার কারণে উইকিপিডিয়ার সকল চিত্র (সকল ভাষা সংস্করণে) উপলব্ধ নয়।তারাওনেহ বিবৃতি দেন যে সিরিয়াতে উইকিপিডিয়া আনব্লককরণে ওয়াস্তা ব্যবহার করা হয়েছে।.


title: আরবি উইকিপিডিয়া

text: ফ্লোরেন্স দেভোয়ার্ড, উইকিমিডিয়া ফাউন্ডেশনের সাবেক সভাপতি, ২০১০ সালে বিবৃতি দেন যে, আরবি উইকিপিডিয়ার অধিকাংশ নিবন্ধই মিশরীয়দের কর্তৃক লিখিত হয়েছে এবং মিশরীয়রা উইকিপিডিয়ার অন্যান্য ভাষার সংস্করণের তুলনায় আরবি উইকিপিডিয়াতে অবদান রাখতে অধিকতর পছন্দ করতেন।


title: আরবি উইকিপিডিয়া

text: ১ জুন ২০১৫ থেকে ৩০ জুন ২০১৫ পর্যন্ত দেশ অনুযায়ী আরবি উইকিপিডিয়ার পাতা দর্শনের তালিকা:বিভিন্ন ফন্টে আরবি উইকিপিডিয়ার লোগোসমূহ:


title: দ্বিতীয় রামিসেস

text: দ্বিতীয় রামিসেস (বিভিন্নভাবে উচ্চারিত "রামিসিস" () বা "রামসেস" ( or ); জন্ম ; মৃত্যু জুলাই বা আগস্ট ১২১৩ খ্রিস্টপূর্ব; শাসনকাল ১২৭৯–১২১৩ খ্রিস্টপূর্ব), রামিসেস দ্য গ্রেট বা "'মহান রামিসেস" হিসেবেও পরিচিত, ছিলেন মিশরের উনবিংশতম রাজবংশের তৃতীয় ফারাও রাজা। প্রায়শই তাকে মিশরীয় সাম্রাজ্যের সবচেয়ে মহান, সবচেয়ে উদযাপিত ও সবচেয়ে শক্তিশালী ফারাও হিসেবে বিবেচনা করা হয়। তার উত্তরসূরিগণ এবং পরবর্তী মিশরীয়রা তাকে "মহান পূর্বপুরুষ" বলে সম্বোধন করতেন। দ্বিতীয় রামাসিস ক্যানানে মিশরীয় নিয়ন্ত্রণ পুনঃপ্রতিষ্ঠিত করে লিভ্যান্টে বহুসংখ্যক সামরিক অভিযানের নেতৃত্ব দেন। দক্ষিণে নুবিয়াতেও তিনি অভিযান পরিচালনা করেছিলেন বলে বাইত আল-ওয়ালি এবং জারফ হুসেইনের রচনায় উল্লেখ পাওয়া যায়।


title: দ্বিতীয় রামিসেস

text: ১৪ বছর বয়সে, রামাসিসের পিতা দ্বিতীয় সেটি রামাসিসকে প্রিন্স রিজেন্ট বা ভবিতব্য রাজা হিসেবে নিয়োগ দেন। ঐতিহাসিকগণের ধারনামতে, তিনি তার কৈশোরের শেষার্ধে সিংহাসনে অধিষ্ঠিত হন এবং ১২৭৯ থেকে ১২১৩ খ্রিস্টপূর্ব পর্যন্ত মিশর শাসন করেন। মৃত্যুকালে তার বয়স কত ছিল তা নিয়ে নানান মত রয়েছে; খুবসম্ভব তা ৯০ বা ৯১ বছর সম্ভাব্য হিসেবে ধরা হয়। দ্বিতীয় রামিসেস তার শাসনকালে ফারাওদের মধ্যে সবচেয়ে বেশিবার সেড উৎসব উৎযাপন করার সৌভাগ্য লাভ করেন। মৃত্যুর পর, তাকে ভ্যালি অব দ্য কিংসের একটি সমাধিতে কবরস্থ করা হয়; পরবর্তীতে তার দেহকে একটি রাজ সংগ্রহশালায় স্থানান্তর করা হয়, যেখানে ১৮৮১ সালে তা আবিষ্কৃত হয়, এবং বর্তমানে এটি কায়রো জাদুঘরে সংরক্ষিত রয়েছে।


title: দ্বিতীয় রামিসেস

text: তার রাজত্বকালের প্রথমার্ধে তিনি নগর, মন্দির এবং সৌধ নির্মাণে মনযোগী ছিলেন। তিনি নীল ডেল্টায় তার নতুন রাজধানী এবং সিরিয়ায় তার অভিযানের প্রধান ঘাঁটি হিসেবে পাই-রামিসেস নামে একটি নগরী স্থাপন করেন। গ্রিক উৎসে তিনি "অজিম্যান্ডিয়াস" নামে পরিচিত, রামাসিসের সিংহাসনের নামের একটি অংশের গ্রিক প্রতিবর্ণীকরণ থেকে, , যার অর্থ "রা-এর ন্যায়বিচার রা এর শক্তিশালী নির্বাচন"।


title: দ্বিতীয় রামিসেস

text: পার্সি বিশে শেলি'র কবিতা "অজিম্যান্ডিয়াস" এর মূল বিষয়বস্তু হল রামিসেস। ডিওডোরাস সিকালাস তার একটি ভাস্কর্যের মূলে লেখেন যে: "আমি হলাম রাজাদের রাজা, অজিম্যান্ডিয়াস। কেও যদি জানে আমি কত মহান এবং কোথায় আমি শায়িত আছি, তবে সে আমার কোন একটি কর্মকে অতিক্রম করে দেখাক।" শেলীর কবিতায় এই উক্তিটি উল্লেখিত রয়েছে।


title: দ্বিতীয় রামিসেস

text: রামাসিসের জীবন অনেক কাল্পনিক চরিত্র রুপায়নে উৎসাহিত করেছে, যার অন্যতম হল ফরাসি লেখক ক্রিশ্চিয়ান জ্যাকের রচিত ঐতিহাসিক ধারাবাহিক উপন্যাস "রামেসিস সিরিজ"; সচিত্র উপন্যাস ওয়াচমেন, যাতে আর্দ্রিয়ান ভেইডট নামক চরিত্র দ্বিতীয় রামিসেসকে তার অযিম্যান্ডিয়াস নামক অলটার-ইগোকে উৎসাহিতকরণে ব্যবহার করে।; নরম্যান মিলার'র উপন্যাস "এন্সিয়েন্ট ইভিনিং", যা ব্যপকভাবে দ্বিতীয় রামাসিসের জীবনের উপর ভিত্তি করে রচিত, যদিয়ও তা ছিল নবম রামিসেসের শাসনকালে মিশরীয় জীবনযাত্রার দৃষ্টিকোণ অনুযায়ী; এবং অ্যানি রাইস'র বই "দ্য মামি, অর রামিসেস দ্য ড্যাম্নড" (1১৯৮৯), যাতে রামিসেস ছিল মূল চরিত্র।


title: দ্বিতীয় রামিসেস

text: এক্সোডাসের ফারাও রাজাদের মধ্যে দ্বিতীয় রামিসেস হলেন অন্যতম চরিত্র। ১৯৫৬ সালের টেন কমান্ডমেন্টস চলচ্চিত্রে ইউল ব্রাইনার রামাসিসের চরিত্রে অভিনয় করেন, এখানে রামিসেসকে প্রধান খলচরিত্র হিসেবে দেখানো হয়। এনিম্যাটেড চলচ্চিত্র "দ্য প্রিন্স অব ইজিপ্ট" (১৯৯৮), এতেও রামাসিসের চরিত্র রূপায়িত হয়েছে(কণ্ঠ র‍্যালফ ফিয়েনেস), যেখানে তাকে নবী মুসার পালক ভাই ও ছবির মূল খলনায়ক হিসেবে দেখানো হয়েছে। অতি সম্প্রতি, জয়েল এডগারটন ২০১৪ সালের চলচ্চিত্র "" তে রামাসিসের ভূমিকায় অভিনয় করেন।


title: দ্বিতীয় রামিসেস

text: "" (২০০৬) চলচ্চিত্রে কেভিন আর্লি রামিসেস চরিত্রে অভিনয় করেন।


title: এম-২৯৪ (মিশিগান হাইওয়ে)

text: এম-২৯৪ হল যুক্তরাষ্ট্রের মিশিগান অঙ্গরাজ্যের ক্যালহান কাউন্টির একটি রাষ্ট্রীয় ট্রাঙ্কলাইন মহাসড়ক। একটি অল্প সংখ্যক মহাসড়কের একটি যা ১৯৯৮ সালে গভর্ণর জন ইনলার সময়কালে যুক্তকরণ উদ্যোগের প্রক্রিয়ার ফলে প্রতিষ্ঠিত বা পুনঃনির্মাণ করা হয়। এম-২৯৪ ইন্টারস্টেট ১৯৪ (আই-১৯৪) থেকে থেকে প্রায় দুই মাইল (৩.২ কিমি) পূর্বে এবং ব্যাটেল ক্রিকের দক্ষিণ-পূর্বে আই-১৯৪ সাথে এম-৯৬ সংযোগ করেছে।


title: এম-২৯৪ (মিশিগান হাইওয়ে)

text:
এম-২৯৪ উত্তরে "ব্রিডলি লেক রোড" বরাবর আই-৯৪ এর দিকে ১০০ বাণিজ্যিক এলাকার মধ্য দিয়ে রাস্তাটি গিয়েছে।
এই বাণিজ্যিক এলাকাটির আগের আশপপাশের জমি কম দূরত্বের হওয়ার জন্য উন্নত করা হয়নি এবং সড়কটি কিছু বন ও অরণ্যর মধ্যদিয়ে গিয়েছে।
গোল্ডেন এভিনিউ এর সঙ্গে সাথে উত্তরে, এম-৯৬ (কলাম্বিয়া এভিনিউ) এর পূর্ব দিক দিয়ে হাইওয়েটি একটি আবাসিক এলাকার পাশ দিয়ে গেছে।


title: এম-২৯৪ (মিশিগান হাইওয়ে)

text: হাইওয়েটি সম্পূর্ণভাবে ইমমেট টাউনশীপ এর মধ্যদিয়ে দক্ষিণ-পূর্ব দিকের ব্যাটল ক্রিক এর দিকে গেছে।


title: এম-২৯৪ (মিশিগান হাইওয়ে)

text:
২০১০ সালে"গোল্ডেন এভিনিউ" এর দ্য মিশিগান ডিপার্টমেন্ট অব ট্রান্সপোর্টেশন (এমডিওটি) এর করা একটি ট্রাফিক জরিপ অনুযায়ী ট্রান্কলাইনে গড় বার্ষিক দৈনিক দক্ষিণে ৬,০৬৮ যানবাহন এবং উত্তরে ৫,৭২৮ যানবাহন সকল ট্রাফিক বহন
করে।
দেশের অর্থনীতি, প্রতিরক্ষা, এবং চলাফেরার করার গুরুত্বপূর্ণ একটি হাইওয়ে সিস্টেম তবুও হাইওয়েটি, জাতীয় হাইওয়ে সিস্টেম এর অংশ হিসাবে অন্তর্ভুক্ত করা হয় নি।


title: এম-২৯৪ (মিশিগান হাইওয়ে)

text: ব্রিটলী লেক রোড অক্টোবর ৩১, ১৯৯৮ সালে জুরিসডিকশান স্ট্রেট এ স্থানান্তর করা হয়।


title: এম-২৯৪ (মিশিগান হাইওয়ে)

text: এখনও রাউটিং থেকে অপরিবর্তিত রয়েছে।


title: গোবিন্দ মন্দির তাড়াশ

text: তাড়াস উপজেলা সদরে তাড়াশ বাজারের মধ্যে অবস্থিত গোবিন্দ মন্দির হিন্দু সম্প্রদায়ের উপাসনার জন্য গুরুত্বপুর্ণ ধর্মীয় স্থাপনা। অত্র অঞ্চলের সর্ববৃহত এবং প্রাচীণ মন্দির। জমিদারী আমলে এই মন্দির প্রতিষ্ঠিত হয়। এর স্থাপত্যশৈলী এবং সৌন্দর্য অসাধারণ।


title: গোবিন্দ মন্দির তাড়াশ

text: তথ্যসুত্রঃ


title: টাপাদ

text: টাপাদ ইনকর্পোরেটেড iএকটি যৌথ-উদ্যোগে গঠিত নতুনধর্মী প্রতিষ্ঠান। এই প্রতিষ্ঠান এমন সফটওয়্যার তৈরি করে যার মাধ্যমে বিভিন্ন ডিভাইসের মধ্যে কন্টেন্ট এবং বিজ্ঞাপন আদান-প্রদান করা যায়। এরা এলগরিদম ব্যবহার করে ইন্টারনেট ও ডিভাইসের ডাটা বিশ্লেষণ করে বের করে এবং কোনো দুই বা ততোধিক ডিভাইস একই ব্যবহারকারীর কিনা তা বিচার করে। এরা ব্যবহারকারীর ডিভাইসগুলোর এর ব্যবহার পর্যবেক্ষন করে ব্যবহারকারীর পছন্দ বিশ্লেষণ করে এবং সেই অনুসারে ওয়েবসাইট এবং এপ্লিকেশন এ বিজ্ঞাপন পরিবেশন করে। ২০১০ সালে টাপাদ প্রতিষ্ঠিত হয়। জুন,২০১১ এ এর মুলধন ছিল ১.৮ মিলিয়ন মার্কিন ডলার এবং মার্চ,২০১৩ এ এটি বৃদ্ধি পেয়ে ৬.৫ মিলিয়ন মার্কিন ডলারে উন্নিত হয়।


title: নিউ ইয়র্ক স্টেট রুট ৬১

text: নিউ ইয়র্ক স্টেট রুট ৬১ বা নিউ ইয়র্ক রাজ্য সড়ক ৬১ হল যুক্তরাস্ট্রের নিউ ইয়র্ক রাজ্যের নায়াগ্রা কাউন্টিতে অবস্থিত একটি রাজ্য মহাসড়ক। রাস্তাটি শহরের উত্তর-পশ্চিম অংশের সাথে দক্ষিণ-পূর্ব অংশকে যুক্ত করেছে যা, এনওয়াই ১০৪ এর উত্তর অংশ থেকে শুরু করে এনওয়াই ৩৮৪ এর দক্ষিণ অংশে শেষ হয়েছে। রাস্তাটি হাইড পার্ক বুউলেভার্ড নামে পরিচিত এবং নায়াগ্রা ফলস শহরের প্রাণকেন্দ্রের পূর্ব দিকে অবস্থিত। এটি নিউ ইয়র্কের কলম্বিয়া কাউন্টির এনওয়াই ৭১ এর পরে দ্বিতীয় সংক্ষিপ্ত দুই লেন বিশিষ্ট রাস্তা। আনুমানিক ১৯৬২ সালের দিকে এনওয়াই ৬১ কে বর্তমান অবস্থায় বিন্যাস করা হয়েছিল।


title: নিউ ইয়র্ক স্টেট রুট ৬১

text:
এনওয়াই ৬১ নায়াগ্রা ফলস শহরের পূর্ব অঞ্চলের নায়াগ্রা নদীর তীরে অবস্থিত শিল্প এলাকায় এনওয়াই ৩৮৪ (বাফেলো এভিনিউ) এর একটি সংযোগস্থল থেকে শুরু হয়েছে। সম্পূর্ণ রাস্তাটি হাইড পার্ক বুউলেভার্ড নামে পরিচিত, যা দুই লেন বিশিষ্ট একটি অবিভক্ত রাস্তা। রাস্তাটি নিউ ইয়র্ক স্টেট পরিবহন বিভাগ কর্তৃক নিয়ন্ত্রিত হয়। এরপর এনওয়াই ৬১ নায়াগ্রা ফলসের সবচেয়ে ঘনবসতিপূর্ণ এলাকার মধ্যদিয়ে প্যাকার্ড রোডের দিকে এগিয়ে গেছে, যেখানে গিল ক্রিক শুরু হয়েছে। পাঁচটি ব্লক পরে, নায়াগ্রা ফলস কোর্টহাউস এলাকায় ইউএস রুট ৬২ (ইউএস ৬২) এর দক্ষিণদিক গামী একটি একমুখী রাস্তা, ফেরী এভিনিউ এর সাথে সংযোগ স্থাপন করেছে। এরপর তিন ব্লক অতিক্রম করে ইউএস ২ এর উত্তরাদিক গামী অপর একমুখী রাস্তা, ওয়ালনাট এভিনিউ এর সাথে সংযোগ স্থাপন করেছে।
গিল ক্রিক ও এনওয়াই ৬১ সমান্তরালভাবে আরও একটি ব্লক অতিক্রম করে পাইন এভিনিউর দিকে এগিয়ে যায়। যা আগে এনওয়াই ৬২ এ নামে পরিচিত ছিল এবং বর্তমানে ইউএস ৬২ বিসনেজ নামে পচিরিত। শহরের সবচেয়ে বড় পার্ক, হাইড পার্কের দক্ষিণ পঞ্চিমাংশে পাইন এভিনিউয়ের সাথে হাইড পার্ক বুউলেভার্ড সংযোগ স্থাপন করেছে।


title: নিউ ইয়র্ক স্টেট রুট ৬১

text: আনুমানিক ১৯৬২ সালের বিন্যাস থেকে এনওয়াই ৬১ এর বর্তমান অবস্থান নির্ধারিত হয়েছিল। একই বছর ওয়ালনাট এভিনিউয়ের গিল ক্রিকে হাইড পার্ক বুউলেভার্ডের জন্য একটি ৪১ ফুট দীর্ঘ সেতু পুনঃনির্মিত হয়, যা ১৯৫০ সালে নির্মিত হয়েছিল।


title: টেক্সাস পার্ক রোড ৩০

text: পার্ক রোড ৩০ (PR 30), এছাড়াও বালমোরিয়া স্টেট পার্ক রোড হিসেবে পরিচিত, হল একটি ছোট পার্ক সড়ক যা মার্কিন যুক্তরাষ্ট্রের টেক্সাস অঙ্গরাজ্যের পশ্চিম অঞ্চলে অবস্থিত। সড়কটি প্রায় দীর্ঘ, এবং তয়াভেলে দক্ষিণ-পশ্চিমাঞ্চলের রিভস কাউন্টির বালমোরিয়া স্টেট পার্ক থেকে স্টেট হাইওয়ে ১৭ (এসএইচ ১৭) পর্যন্ত বিস্তৃত। পথটি পার্কের মধ্যে বিভিন্ন পৃথক ড্রাইভ তৈরি করেছে। ১৯৩০-এর দশকের মাঝামাঝি সময়ে এই সড়কটি প্রথম সিসিসি কর্তৃক নির্মিত হয়েছিল, এবং পিআর ৩০ হিসেবে নকশা করা হয়েছিল ১৯৪১ সালে। মহসড়কটি টেক্সাস পরিবহন বিভাগ (টেক্সডট) কর্তৃক পরিচালিত হয়।


title: টেক্সাস পার্ক রোড ৩০

text: পিআর ৩০-এর প্রধান অংশ সুইমিং পুল পার্কিং লট থেকে এসইচ ১৭ অর্ন্তভূক্ত সান সলোমন স্প্রিংস আদালত পর্যন্ত বেসামরিক রক্ষনাবেক্ষন কর্পোরেশন কোম্পানি ১৯৮৬ কর্তৃক ১৯৩৫ থেকে ১৯৪০ সালের মধ্যে নির্মিত হয়েছিল। মাইল দীর্ঘ পার্শ্বীয় শাখা পিআর ৩০ হিসাবে নকশা করা হয়েছিল এপ্রিল ২৩, ১৯৪১ সালে। মে ৩১, ১৯৬১ সালে, ক্যাম্প ক্ষেত্র দিকে পূর্বদিকে সম্প্রসারণ সহকারে পিআর ৩০-এর আধুনিক রাউটিং প্রনয়ন করা হয়েছিল।


title: টেক্সাস পার্ক রোড ৩০

text: সমগ্র মহাসড়ক বালমোরিয়া স্টেট পার্ক, রিভস কাউন্টিতে অবস্থিত।


title: হিমেজি দুর্গ

text: আকামাৎসু নোরিমুরা কর্তৃক ১৩৩৩ খ্রিঃ হিমেয়ামা পাহাড়ের উপর একটি কেল্লা নির্মাণের মাধ্যমে হিমেজি দুর্গের দীর্ঘ ইতিহাসের সূচনা হয়। ১৩৪৬ খ্রিঃ কেল্লাটি ধ্বংস করে হিমেয়ামা দুর্গ নাম দিয়ে পুনর্নির্মাণ করা হয়। এর দুই শতাব্দী বাদে ১৫৮১ খ্রিঃ হিমেজি দুর্গ নাম দিয়ে এর পরিবর্ধিত সংস্করণ নির্মিত হয়। এই সময়ে নির্মাতা তোয়োতোমি হিদেয়োশি দুর্গের একাধিক গুরুত্বপূর্ণ সংস্কার সাধন করেন, যার মধ্যে উল্লেখযোগ্য হল একটি তিনতলা কীপ। ১৬০০ খ্রিঃ তোকুগাওয়া ইএআসু সেকিগাহারার যুদ্ধে সাহায্যের জন্য সহযোগী ইকেদা তেরুমাসাকে দুর্গটি উপহার দেন। ইকেদা ১৬০১ থেকে ১৬০৯ খ্রিঃ পর্যন্ত দুর্গটির আমূল সংস্কার করেন এবং একটি সুগঠিত দুর্গনগরী নির্মাণ করেন। পরবর্তীতে ১৬১৭ ও ১৬১৮ খ্রিঃ হোন্দা তাদামাসা এই দুর্গে আরও অনেক ভবন যোগ করেন। দ্বিতীয় বিশ্বযুদ্ধে হিমেজি নগরে বোমাবর্ষণ ও ১৯৯৫ খ্রিঃ হান্‌শিন্ মহাভূকম্প ইত্যাদি প্রাকৃতিক দুর্যোগ সহ্য করে ৪০০ বছরেরও বেশি সময় ধরে হিমেজি দুর্গ টিকে আছে।


title: হিমেজি দুর্গ

text: হিমেজি দুর্গ জাপানের অন্যতম বৃহত্তম দুর্গ ও দেশের সর্বাপেক্ষা আকর্ষণীয় পর্যটনস্থলগুলির একটি। ১৯৯৩ খ্রিঃ জাপান থেকে নথিভুক্ত প্রথম ইউনেস্কো বিশ্ব ঐতিহ্যবাহী স্থানসমূহের অন্যতম ছিল এই দুর্গ। দুর্গের মাঝখানের পরিখা-বেষ্টিত এলাকাটিকে বিশেষ ঐতিহাসিক অঞ্চলের মর্যাদা দেওয়া হয়েছে, এবং দুর্গের অন্তর্গত পাঁচটি স্থাপত্যকর্মকে জাতীয় সম্পদ হিসেবেও গণ্য করা হয়। মাৎসুমোতো দুর্গ ও কুমামোতো দুর্গের সাথে হিমেজি দুর্গকে জাপানের তিনটি প্রধান দুর্গের অন্যতম বলে গণ্য করা হয়। দুর্গের ভবনগুলি সংরক্ষণের জন্য বহু বছর ব্যাপী সংস্কারের পর ২০১৫ খ্রিঃ ২৭শে মার্চ আবার জনগণের দর্শনার্থে খুলে দেওয়া হয়েছে।


title: হিমেজি দুর্গ

text: প্রাচীন হারিমা রাজ্যের শাসক আকামাৎসু নোরিমুরার তত্ত্বাবধানে ১৩৩৩ খ্রিঃ হিমেয়ামা পাহাড়ে একটি কেল্লার নির্মাণকাজ আরম্ভ হয়। ১৩৪৬ খ্রিঃ তাঁর পুত্র সাদোনোরি কেল্লাটি ভেঙে সেই স্থানে নতুন করে হিমেয়ামা কেল্লা নির্মাণ করেন। ১৫৪৫ খ্রিঃ কোদেরা গোষ্ঠীর আদেশানুসারে কেল্লাটি কুরোদা গোষ্ঠীর আসন হয়, এবং সামন্ত শাসক কুরোদা শিগেতাকা কেল্লাটিকে হিমেজি দুর্গ নাম দিয়ে পুনর্নির্মাণ করেন। ১৫৬১ খ্রিঃ এই পুনর্নির্মাণ সম্পন্ন হয়। ১৫৮০ খ্রিঃ কুরোদা য়োশিতাকা, তোয়োতোমি হিদেয়োশিকে দুর্গটি উপহার দেন। হিদেয়োশি ১৫৮১ খ্রিঃ দুর্গটির উল্লেখযোগ্য সংস্কার করেন, যার অন্তর্গত ছিল প্রায় ক্ষেত্রফলবিশিষ্ট একটি নতুন তিনতলা কীপ।


title: হিমেজি দুর্গ

text: ১৬০০ খ্রিঃ সেকিগাহারার যুদ্ধের পর তোকুগাওয়া ইএআসু যুদ্ধে সাহায্যের জন্য ইকেদা তেরুমাসাকে দুর্গটি পুরস্কার দেন। ইকেদা তেরুমাসা তিনতলা কীপটি ধ্বংস করে দেন এবং ১৬০১ থেকে ১৬০৯ খ্রিঃ পর্যন্ত সম্পূর্ণ দুর্গের পুনর্নির্মাণ করেন। এই সময়ই তিনটি পরিখাবেষ্টিত বর্তমান রূপে হিমেজি দুর্গের আবির্ভাব। এই পুনর্নির্মাণে নিযুক্ত মোট শ্রমের পরিমাণ আনুমানিক আড়াই কোটি শ্রম দিবস ধরা হয়। তেরুমাসা ১৬১৩ খ্রিঃ মারা যান এবং দুর্গের উত্তরাধিকারী তাঁর পুত্রও এর তিন বছর পর মারা যান। ১৬১৭ খ্রিঃ হোন্দা তাদামাসা ও তাঁর পরিবার দুর্গের উত্তরাধিকার লাভ করেন। তাদামাসা দুর্গে অনেকগুলি নতুন ভবন যোগ করেন। এগুলির মধ্যে একটি হল তাঁর পুত্রবধূ -এর জন্য একটি পৃথক ভবন।


title: হিমেজি দুর্গ

text: মেইজি যুগে (১৮৬৮-১৯১২) অনেকগুলি জাপানি দুর্গ ধ্বংস করে দেওয়া হয়। ১৮৭১ খ্রিঃ হিমেজি দুর্গ পরিত্যক্ত হয় এবং দুর্গের অনেকগুলি দালান ও তোরণ ধ্বংস করে সেনা ছাউনি গঠন করা হয়। সরকারী নীতি অনুযায়ী সমগ্র দুর্গটিকেই ধ্বংস করে দেওয়ার কথা ছিল, কিন্তু নাকামুরা শিগেতো নামক জনৈক সামরিক কর্নেলের চেষ্টায় হিমেজি দুর্গ রক্ষা পায়। দুর্গের প্রথম তোরণ -এর মধ্যে নাকামুরার সম্মানে একটি পাথরের সৌধ স্থাপন করা হয়। তবে হিমেজি দুর্গ রেহাই পেলেও সাধারণভাবে জাপানে দুর্গের প্রচলন শেষ হয়ে গিয়েছিল এবং দুর্গের রক্ষণাবেক্ষণ হয়ে উঠেছিল ব্যয়বহুল।


title: হিমেজি দুর্গ

text: ১৮৭১ খ্রিঃ হান সামন্ততন্ত্রের লুপ্তির পর হিমেজি দুর্গ নিলামে ওঠে। জনৈক হিমেজিবাসী ২৩ জাপানি ইয়েন (বর্তমান মূল্য ২,০০,০০০ ইয়েন বা ২,২৫৮ মার্কিন ডলার) দিয়ে দুর্গটি কিনে নেন। ক্রেতার ইচ্ছা ছিল দুর্গটি ভেঙে ফেলে জমিটি অন্য কাজে নিয়োগ করবেন, কিন্তু দুর্গ ভাঙার খরচ অত্যধিক প্রমাণিত হওয়ায় হিমেজি দুর্গ আবার রক্ষা পায়।


title: হিমেজি দুর্গ

text:
১৯৪৫ এ দ্বিতীয় বিশ্বযুদ্ধের শেষে হিমেজি ভারী বোমাবর্ষণের শিকার হয়। হিমেজি দুর্গের পার্শ্ববর্তী অধিকাংশ অঞ্চল ভূমিসাৎ হয়ে গেলেও দুর্গটি এবারেও অক্ষত থাকে। একটি আগুন-বোমা দুর্গের ছাদে এসে পড়েছিল, কিন্তু ফাটেনি। দুর্গ চত্বর সংরক্ষণের উদ্দেশ্যে ১৯৫৬ খ্রিঃ থেকে ৫৫ কোটি ইয়েন ও ২,৫০,০০০ শ্রম দিবস খরচ করে মেরামতির কাজ শুরু হয়। ১৯৯৫ এর জানুয়ারি মাসে হিমেজি নগর হান্‌শিন্ মহাভূকম্পের দ্বারা ক্ষতিগ্রস্ত হয়, কিন্তু আবারও হিমেজি দুর্গ অক্ষত থাকে; দুর্গের উপরতলায় রাখা সাকে-র বোতলটি পর্যন্ত ভূকম্পের পর যথাস্থানে ছিল। এর দ্বারা হিমেজি দুর্গের ভূকম্পরোধী স্থাপত্যের প্রত্যক্ষ প্রমাণ পাওয়া যায়।
১৯৯৩ এর ১১ই ডিসেম্বর ইউনেস্কো হিমেজি দুর্গকে জাপানের অন্যতম বিশ্ব ঐতিহ্যবাহী স্থান হিসেবে ঘোষণা করে। দুর্গ চত্বরের অন্তর্গত পাঁচটি স্থাপত্যকীর্তিকে জাতীয় সম্পদের মর্যাদা দেওয়া হয়; যথা: , , , এবং । দুর্গের মধ্যবর্তী পরিখাবেষ্টিত অঞ্চল একটি ঘোষিত বিশেষ ঐতিহাসিক স্থান।


title: হিমেজি দুর্গ

text: মাৎসুমোতো দুর্গ ও কুমামোতো দুর্গের সাথে হিমেজি দুর্গকে জাপানের তিনটি প্রধান দুর্গের অন্যতম হিসেবে গণ্য করা হয়। এটি জাপানের সর্বাধিক দর্শনার্থী আকর্ষণকারী দুর্গও বটে; প্রতি বছর ৮ লক্ষ ২০ হাজার মানুষ দুর্গটি দেখতে যান। ২০১০ এর এপ্রিল মাসে হিমেজি দুর্গের ভবনগুলির সার্বিক সংস্কার আরম্ভ হয়, এবং ২০১৫ এর ২৭শে মার্চ এই কর্মকাণ্ডের শেষে জনসাধারণের জন্য দুর্গটি পুনরায় উন্মুক্ত হয়।


title: হিমেজি দুর্গ

text: হিমেজি দুর্গ জাপানের বৃহত্তম দুর্গ। একে প্রথাগত জাপানি দুর্গ-স্থাপত্যের একটি আদর্শ উদাহরণ বলা যায়; দুর্গ চত্বরে এই স্থাপত্যের অনুসারী বহু বৈশিষ্ট্য রয়েছে। হিমেজি দুর্গের বাঁকা দেওয়ালগুলিকে কখনও কখনও দৈত্যাকার -র সাথে তুলনা করা হয়। দুর্গে ব্যবহৃত মূল উপাদান দুটি হল পাথর ও কাঠ। দুর্গটির দীর্ঘ ইতিহাসের বিভিন্ন সময়ে যে সমস্ত সামন্ত পরিবার এর মালিক হয়েছেন, তাদের দুর্গ জুড়ে খোদাই করা আছে।


title: হিমেজি দুর্গ

text: হিমেজি নগরের কেন্দ্রে উঁচু হিমেয়ামা পাহাড়ের চূড়ায় হিমেজি দুর্গ চত্বরের অবস্থান। গুদামঘর, ভাঁড়ার, তোরণ, ইত্যাদি মিলিয়ে চত্বরে মোট ৮৩টি স্থাপত্য নিদর্শন আছে। এই ৮৩টি স্থাপত্যের মধ্যে ৭৪টি কে গুরুত্বপূর্ণ সাংস্কৃতিক সম্পদের মর্যাদা দেওয়া হয়েছে। এগুলি হল: ১১টি দালান, ১৬টি মিনার, ১৫টি তোরণ ও ৩২টি মাটির দেওয়াল। দুর্গ চত্বরের উচ্চতম দেওয়ালগুলির উচ্চতা । দুর্গের পাশেই রয়েছে নামক একটি জাপানি উদ্যান। এটি ১৯৯২ খ্রিঃ হিমেজি নগরের শতবর্ষপূর্তি উপলক্ষে নির্মিত হয়েছিল।


title: হিমেজি দুর্গ

text:
পূর্ব থেকে পশ্চিমে হিমেজি দুর্গ চত্বরের বিস্তার এবং উত্তর থেকে দক্ষিণে এর দৈর্ঘ্য । চত্বরের পরিধি । এর ক্ষেত্রফল ২৩৩ হেক্টর (২৩,৩০,০০০ মি বা ৫৭৬ একর), অর্থাৎ তোকিও গম্বুজের প্রায় ৫০ গুণ এবং কোশিএন্ ক্রীড়াঙ্গনের প্রায় ৬০ গুণ।
দুর্গের কেন্দ্রস্থ টি উঁচু ও সমুদ্রপৃষ্ঠ থেকে উচ্চতায় এর অবস্থান। এই কীপ ও আরও তিনটি একত্রে একটি মিনারচতুষ্টয় গঠন করে। বাইরে থেকে কীপটিকে পাঁচতলা মনে হয়, কারণ দ্বিতীয় ও তৃতীয় তলা দুটি উপর থেকে অভিন্ন দেখায়; কিন্তু প্রকৃতপক্ষে কীপে রয়েছে ছয়টি তলা ও একটি বেসমেন্ট। এই বেসমেন্টের ক্ষেত্রফল । কীপের ভিতরে এমন কিছু স্বাচ্ছন্দ্যসূচক বন্দোবস্ত রয়েছে যেগুলি অন্যান্য দুর্গে দেখা যায় না, যেমন শৌচালয়, নর্দমা ও রান্নাঘর।


title: হিমেজি দুর্গ

text: কীপের নিজস্ব দুটি স্তম্ভ আছে; একটি পূর্বে ও অপরটি পশ্চিমে। পূর্বের স্তম্ভটির গোড়ার ব্যাস এবং প্রথমে এটি ছিল একটি একক ফার গাছ, কিন্তু বর্তমানে এর অধিকাংশ অংশই প্রতিস্থাপিত। পশ্চিমের স্তম্ভটির গোড়ার ব্যাস এবং এটির উপাদান জাপানি সাইপ্রেস। শোওয়া পুনর্গঠনের (১৯৫৬-১৯৬৪) সময় কিসো পর্বত থেকে দীর্ঘ একটি সাইপ্রেস গাছ কেটে এনে পুরোনো স্তম্ভটিকে প্রতিস্থাপন করা হয়। আনার সময় গাছটি ভেঙে যাওয়ার ফলে কাসাগাতা পর্বত থেকে আর একটি গাছ কেটে আনা হয় এবং তিনতলায় দুটি গাছ জুড়ে দেওয়া হয়।


title: হিমেজি দুর্গ

text: কীপের প্রথম তলাটির ক্ষেত্রফল এবং এর ডাকনাম "হাজার মাদুরের ঘর", কারণ এটির মেঝেতে ৩৩০টি তাতামি মাদুর বিছানো আছে। এই তলার দেওয়ালে আছে গাদা বন্দুক ও বর্শা রাখার জন্য । এক সময়ে দুর্গে ২৮০টি বন্দুক ও ৯০টি বর্শা রক্ষিত ছিল। কীপের দ্বিতীয় তলার ক্ষেত্রফল কমবেশি ।


title: হিমেজি দুর্গ

text: তৃতীয় তলা ও চতুর্থ তলার ক্ষেত্রফল যথাক্রমে ও । এই দুটি তলাতেই উত্তর ও দক্ষিণমুখী জানালাগুলিতে সংলগ্ন আছে । এখান থেকে দুর্গরক্ষকরা আক্রমণকারীদের দিকে পাথর ইত্যাদি নিক্ষেপ করতে পারত। এছাড়াও রয়েছে ছোট ছোট ঘুপচি ঘর, যাদের নাম , যেখানে দুর্গরক্ষকরা লুকিয়ে থেকে কীপে প্রবেশকারী শত্রুদের আচম্বিতে আক্রমণ করতে পারত। ষষ্ঠ তলা অর্থাৎ সবচেয়ে উপরতলার ক্ষেত্রফল মাত্র । এই তলার জানালাগুলিতে এখন লোহার শিক বসানো হয়েছে, কিন্তু সামন্ত যুগে তা ছিল না এবং তখন এখান থেকে অবাধে পরিপার্শ্বের বহুদূর অবধি নজরে রাখা যেত।


title: হিমেজি দুর্গ

text: সামন্ত যুগের সাপেক্ষে হিমেজি দুর্গের প্রতিরক্ষা ব্যবস্থা ছিল উন্নত। বৃত্তাকার, ত্রিভুজাকার ও আয়তাকার দুর্গের সর্বত্র পাওয়া যায়, যেখান থেকে গাদা বন্দুক বা ধনুর্বাণের সাহায্যে দুর্গরক্ষকরা নিরাপদে আক্রমণকারীদের মোকাবিলা করতে পারত। বর্তমানে গোটা দুর্গ চত্বরে প্রায় ১০০০টি শররন্ধ্র দেখতে পাওয়া যায়। নামক কৌণিক জানালাও দুর্গের বহু স্থানে তৈরি করা ছিল, যেখান থেকে নীচে রাস্তা দিয়ে যাওয়ার সময় আক্রমণকারীদের উপর গরম তেল বা পাথরের টুকরো নিক্ষেপ করা সম্ভব। পুনর্নির্মাণের সময় অগ্নিনিরোধক ব্যবস্থা হিসেবে দুর্গের দেওয়ালে সাদা প্লাস্টারের ব্যাপক ব্যবহার করা হয়।


title: হিমেজি দুর্গ

text: দুর্গ চত্বরের মোট পরিখার সংখ্যা ছিল তিন, কিন্তু বর্তমানে সবচেয়ে বাইরের পরিখাটি মাটিচাপা পড়ে গেছে। কেন্দ্রীয় পরিখা ও অভ্যন্তরীণ পরিখার অধিকাংশ অবশ্য টিকে আছে। পরিখাগুলির গড় প্রস্থ , সর্বাধিক প্রস্থ এবং গড় গভীরতা । হল ক্ষেত্রফলবিশিষ্ট একটি পুকুর; অগ্নিকাণ্ডের সময় এর জল আগুন নেভানোর কাজে লাগানো হত।


title: হিমেজি দুর্গ

text:
দুর্গ চত্বর, বিশেষত সম্ভাব্য অবরোধের সময় চাল, নুন ও জল মজুত রাখার জন্য বহুসংখ্যক গুদাম ঘর দেখতে পাওয়া যায়। বলে পরিচিত একটি বাড়ি শুধু নুন সঞ্চয়ের জন্যই ব্যবহৃত হত এবং দুর্গ সক্রিয় থাকাকালীন এতে আনুমানিক ৩,০০০ বস্তা নুন রাখা সম্ভব ছিল। অভ্যন্তরীণ পরিখার অভ্যন্তরস্থ অঞ্চলে ছিল ৩৩টি কুয়ো, যার মধ্যে ১৩টি এখনও আছে; গভীরতম কুয়োর গভীরতা ।
দুর্গের অভ্যন্তরস্থ গলিঘুঁজির গোলকধাঁধা হল এর প্রতিরক্ষা ব্যবস্থার অন্যতম গুরুত্বপূর্ণ অংশ। তোরণ, প্রাকারবেষ্টিত চাতাল ও বাইরের সমস্ত দেওয়াল সমেত সমগ্র দুর্গ চত্বরটি শত্রুকে বিভ্রান্ত করার উদ্দেশ্যে এমনভাবে বিন্যস্ত ছিল যাতে কীপের দিকে এগোতে গেলে তাদের একটি সর্পিলাকার পথ ধরে চলতে হয়। প্রাথমিকভাবে দুর্গ চত্বরে ৮৪টি তোরণ ছিল, যাদের মধ্যে ১৫টির নাম ছিল জাপানি বর্ণমালা অনুসারে ("ই", "রো", "হা", "নি", "হো", "হে", "তো" ইত্যাদি)। বর্তমানে ২১টি তোরণ অক্ষত আছে, এদের মধ্যে ১৩টির নাম বর্ণমালা অনুসারী।


title: হিমেজি দুর্গ

text: কোনও কোনও ক্ষেত্রে দুর্গের রাস্তাগুলি এক একটি বদ্ধ 'লুপ' পর্যন্ত তৈরি করে, ফলে দুর্গে চলাফেরা ভীষণ কঠিন হয়ে যায়। যেমন, থেকে -র সরলরৈখিক দূরত্ব মাত্র , কিন্তু যাওয়ার রাস্তাটির আসল দৈর্ঘ্য । রাস্তাগুলি সংকীর্ণ ও খাড়াই হওয়ার ফলেও চলাচলে বাধার সৃষ্টি হয়। এই ব্যবস্থা আক্রমণকারীদের দীর্ঘ যাত্রাপথে তাদের উপর গুলি, তীর, পাথর ইত্যাদি বর্ষণের সুবিধা করে দেয়। হিমেজি দুর্গ কখনও এভাবে আক্রান্ত হয়নি বলে ব্যবস্থাটির উপযোগিতা যাচাই করা যায়নি। কিন্তু বর্তমানে স্পষ্ট পথনির্দেশ দেওয়া সত্ত্বেও অনেক দর্শনার্থী দুর্গ চত্বরে ঘোরাফেরা করার সময়ে অসুবিধায় পড়ে যান।


title: হিমেজি দুর্গ

text: হিমেজি দুর্গের ধবধবে সাদা রঙ এবং দুর্গের গঠনের সাথে উড্ডয়নোন্মুখ পাখির কথিত সাদৃশ্যের জন্য একে "হাকুরো-জো" (সাদা ইগ্রেট দুর্গ) এবং "শিরাসাগি-জো" (সাদা সারস দুর্গ)-ও বলা হয়। বিদেশী ও জাপানি চলচ্চিত্রে দুর্গটিকে বহুবার দেখানো হয়েছে। এই সমস্ত উদাহরণের মধ্যে আছে জেম্‌স বণ্ড ধারাবাহিকের চলচ্চিত্র "ইউ ওনলি লিভ টোয়াইস" (১৯৬৭) এবং আকিরা কুরোসাওয়ার "কাগেমুশা" (১৯৮০) ও "রান" (১৯৮৫)। "শোগুন" ধারাবাহিকে (১৯৮০) সামন্তযুগীয় ওসাকা দুর্গের প্রতিনিধিত্ব করেছে হিমেজি দুর্গ, কারণ ওসাকা দুর্গের পার্শ্ববর্তী দুর্গপ্রাকার সমূহ বর্তমানে নষ্ট হয়ে গেছে।


title: হিমেজি দুর্গ

text: স্থানীয় একাধিক লোককথার অংশ হয়ে গেছে হিমেজি দুর্গ। বিখ্যাত "কাইদান" (জাপানি ভূতের গল্প) -তে এদো (তোকিও) নগরের কথা বলা হলেও এর অপর একটি সংস্করণ -এ হিমেজি দুর্গের কথা বলা হয়। একটি বিতর্কিত মত অনুযায়ী দুর্গটি গোটা গল্পেরই ঘটনাস্থল, এবং কিংবদন্তির উৎস ওকিকুর কুয়ো আজ অবধি দুর্গ চত্বরের মধ্যেই আছে। কিংবদন্তি অনুযায়ী ওকিকুর বিরুদ্ধে মূল্যবান পারিবারিক সম্পদ কয়েকটি থালা ভেঙে ফেলার মিথ্যা অভিযোগ আনা হয় এবং তাকে হত্যা করে কুয়োর মধ্যে ফেলে দেওয়া হয়। তার প্রেতাত্মাকে ঐ কুয়োর মধ্যে প্রতি রাত্রে হতাশভাবে থালা গুনতে শোনা যায়।


title: হিমেজি দুর্গ

text: আর একটি গল্পে ইকেদা তেরুমাসার প্রধান ছুতোর গেন্‌বেই সাকুরাইয়ের কথা পাওয়া যায়, যিনি দুর্গের কীপের নির্মাণে বিশেষ ভূমিকা পালন করেছিলেন। এই গল্প অনুযায়ী গেন্‌বেই সাকুরাই নিজের কাজে অসন্তুষ্ট ছিলেন; তাঁর মনে হচ্ছিল কীপটি দক্ষিণ-পূর্ব দিকে সামান্য হেলে আছে। অন্যমনস্ক হয়ে তিনি খোদাই করার একটি যন্ত্র মুখে করে কীপের ছাদে উঠে যান এবং সেখান থেকে ভুলক্রমে মৃত্যুমুখে পতিত হন।


title: হিমেজি দুর্গ

text:
প্যানোরামিক দৃশ্য
দূর থেকে দৃষ্ট
নীচ থেকে দৃষ্ট
রাতে দৃষ্ট
উপর থেকে দৃষ্ট
ভিতর থেকে দৃষ্ট


title: অশোক সিংঘল

text: অশোক সিংঘল (১৯২৬-২০১৫) অশোক সিংঘল একজন কট্টরপন্থী হিন্দু নেতা ছিলেন। ডিসেম্বর ২০১১ তে তাঁর স্বাস্থ্য খারাপ হওয়ার কারণে তাকে বিশ্ব হিন্দু পরিষদের অধ্যক্ষ পদ ত্যাগ করেন, যেখানে এখন প্রবীণ তেগড়িয়া বহাল আছেন।


title: অশোক সিংঘল

text: গুড়গাঁও স্থিত মেদান্ত হাসপাতালে দুপুর ২:২৪, ১৭ নভেম্বর ২০১৫ তে তাঁর মৃত্যু হয়।


title: জোশো বুশি

text:
জোশো বুশি; Jōchō Busshi (মৃত্যুঃ ১০৫৭ খ্রিস্টাব্দ),জোশো বুশি ছিলেন হাইন যুগের একজন অমর ভাস্কর। জোশো- অনেকগুলো কাঠের টুকরো ব্যবহারে একটি ফিগার আনার পদ্ধতি 'ইয়োসেগি' (yosegi) পদ্ধতিকে জনপ্রিয় করে তোলেন। বুদ্ধের চিত্রাবলী'র মাধ্যমে ধর্মানুশাসন পুনঃসংজ্ঞায়িত করাও তাঁর একটি উল্লেখযোগ্য কাজ। তাঁর জনপ্রিয় কর্মপদ্ধতি জাপানে ছড়িয়ে পড়ে এবং পরবর্তী দেড়'শত বছর (১৫০ বছর) জাপানের ভাস্কর্যকে সংজ্ঞায়িত করে। শিল্প ইতিহাসিবেত্তা'গণের ভাষায়; জোশো হলেন- 'নতুন প্রকরণের ভাস্করাচার্যের মধ্যে প্রথম।' এবং 'এখন পর্যন্ত জাপানে জন্মানো উদ্ভাবনী শক্তিসম্পন্নদের মধ্যে অন্যতম
জোশো বুশি নারা'র (Nara) কোফুকু- জি (Kōfuku-ji) টেম্পল (মন্দির) এর শিক্ষকতা করতেন। কিয়োতো'তে জোশোর (Kyoto) একটি স্টুডিও ছিল। ১০২০ সাল নাগাদ জোশো একজন খ্যাতিমান শিল্পী হিসেবে পরচিতি লাভ করেন। এ সময় জোশো হোযোজি (Hōjōji) টেম্পল সাজানোর দায়িত্ব পান। সুযোগটি আসে হাইন যুগের (Heian period) ফুজিওয়ারা শাসনকালের (Fujiwara Regent) ইতিহাসের শ্রেষ্ঠ শাসক ফুজিওয়ারা নো মিশিনাগা'র (Fujiwara no Michinaga) তরফ থেকে। জোশো'র এই সময়কার কর্মপ্রচেষ্টা তাঁকে হক্কিও (Hokkyō; Master of the Dharma Bridge) উপাধি এনে দেয় যা একজন ভাস্করের জন্য খুবই বিরল প্রশংসা।
পরবর্তীতে কোফুকু- জি'তে কাজ করার সুবাদে হো-গেন (Hōgen; Master of the Dharma Eye) উপাধি লাভ করেন; যা ছিল আরোও বিশাল সম্মানসূচক। জশো অঅথবা জশো'র স্কুল'ই তমিনো'র (Tomino-o) জরুরি- জি (Jōruri-ji) টেম্পলে আমিদা ফিগার তৈরি করে।
Michinaga's son, Fujiwara no Yorimichi, gave Jōchō his next commission
মিশিনাগা'র পুত্র- ফুজিওয়ারা নো ইয়োরিমিশি'র (Fujiwara no Yorimichi) মাধ্যমে জোশো তাঁর আরেকটি অমর কাজ পান। এবারের কাজ ছিল বায়োদো-ইন ফিনিক্স হল ( (Byōdō-in Phonix Hall) টেম্পলে আমিদা মূর্তি নির্মাণ। উজি প্রদেশের এই কাজটি (কিয়োতো) ১০৫২ সালের পর শেষ হয়। বর্তমানে পাওয়া জোশো'র কাজগুলোর মধ্যে এটিই সবচেয়ে পুরোনো। এছাড়াও একই জায়গায় জোশো'র আরোও অনেক কাজ সংরক্ষিত আছে।
জাপানের শিল্প ইতিহাসের প্রথম প্রমাণসাধ্য উদাহরণ হিসেবে জোশো এবং তাঁর স্টুডিও সর্বজনবিদিত। জাপানের শিল্প উত্তরধিকার সূত্রে কৃত হবার ফলে শিল্পকর্মে জাপানের অবস্থান বেশ শক্ত হয়েছে। জোশো'র কাজের পদ্ধতি তাঁর পুত্র কাকুজো (Kakujo), পৌত্র ইনযো ও রাইযো (Injo and Raijo), প্রপৌত্র কোজো (Kōjo) এবং চূড়ান্ত পর্যায়ে কোকেই (Kōkei) কর্তৃক চলে (প্রথা/ চল) আসছিল। এই স্কুলটি কামাকুরা (Kamakura) যুগের ভাস্কর্যে আমূল পরিবিবর্তন আনে।


title: জোশো বুশি

text:
ভাস্কর্যের ইয়োসেগি (yosegi) পদ্ধতি জনপ্রিয়করণে জোশোর ভূমিকা প্রবল ছিল। যদিও এ পদ্ধতি তলের ডিটেইলের কাজের জন্য খুবই সীমাবদ্ধ মাধ্যম; কিন্তু এই ইয়োসেগি মাধ্যমের- সীমাবদ্ধতার মাঝেই একজন শিল্পীকে তাঁর বার্তা প্রেরণ করতে উদ্বুদ্ধ করতো। যার ফলে জাপানের শিল্পকর্মে আরোও নিখুঁত এবং অতি সূক্ষ্ণ করে তোলে এবং ইয়োসেগি পদ্ধতির উপযোগিতা পাওয়া যায়।
১০৫৭ সালে জোশো বুশিও মৃত্যবরণ করেন।


title: হিমুরা কেনশিন

text: , কেনশিন হিমুরা হল ইংরেজি  ভাষার আনিমে ভাষান্তরের একটি কাল্পনিক চরিত্র ও রুরোনি কেনশিন মাঙ্গার মূল চরিত্র, যার স্রষ্টা নবুহিরু ওয়াতসুকি। কেনশিনকে তৈরি করার সময়, ওয়াতসুকি তার শারীরিক নকশা করেন পুরোপুরি হিকো সেজিরোর বিপরীত, একটি চরিত্র যা ওয়াতসুকির প্রথম ওয়ান- শট মাঙ্গা  "ক্রিসেন্ট মুন ইন দি অয়ারিং স্টেট্‌স"-এ পাওয়া যায়, একই নামে একটি চরিত্র কেনশিনের অসিযুদ্ধ শিক্ষক হিসেবে রুরোনি কেনশিনে আবির্ভূত হয়।


title: হিমুরা কেনশিন

text: কেনশিনের গল্পটি মেইজি শাসনামলের একটি কাল্পনিক সংস্করণ। কেনশিন একজন প্রাক্তন কিংবদন্তি গুপ্তঘাতক যিনি পরিচিত নামে (মিডিয়া ব্লাস্টার ইংরেজি আনিমে ভাষান্তরে বাতোসাই দ্য ম্যান স্লেয়ার নামে উল্লেখ করা হয় সনি ইংরেজি ভাষান্তরে বাতোসাই দি ম্যান স্লেয়ার নামে এবং জাপানী কাঞ্জেবানের কাভারে দি আনশিদার নামে),  আরও উপযুক্ত নাম হিসেবে হিমুরা বাতোসাই (緋村抜刀斎). বাকামাতসুর শেষে তিনি একজন ভবঘুরে সামুরাই তে পরিণত হন, তিনি সাকাবাতো নিয়ন্ত্রণ করতেন (逆刃刀, lit. "reverse-blade sword"), একটি তলোয়ার যেটার ধারালো অংশটি ছিল ভেতরের দিকে বাঁকানো পাশটিতে, যে কারণে এটি দিয়ে হত্যা করা প্রায় অসম্ভব ছিল। কেনশিন জাপানের গ্রাম-গঞ্জে ভ্রমন করেছিলেন এবং যাদের প্রয়োজন তাদের নিরাপত্তা ও সহায়তা দিতেন, এক সময় গুপ্তঘাতক হিসেবে করা হত্যাগুলির প্রায়শ্চিত্ত হিসেবে। টোকিও তে তার সাথে কামিয়া কাউরু নামের একজন তরুণীর সাক্ষাত হয়। যিনি কেনশিনের অতীত জেনেও, তাকে নিজের দোজো তে থাকার আমন্ত্রণ জানান। পুরো সিরিজ জুড়ে  কেনশিন অনেক মানুষের সাথে আজীবন সম্পর্ক গড়ে তুলেছিলেন, যার মধ্যে ছিল তার প্রাক্তন শত্রু, নতুন ও পুরানো দের কে তাদের ন্যায্য পাওনা বুঝিয়ে দেবার পর।


title: হিমুরা কেনশিন

text: কেনশিনের চরিত্রটিকে ভক্তেরা ভালভাবে গ্রহন করেছিলেন, সবগুলি পাঠক জনপ্রিয়তার ভোটে  তিনি শীর্ষ স্থান পেয়েছিলেন। সিরিজের সমালোচকেরা তার ব্যক্তিত্বের প্রশংসা করেছিলেন,  যদিও মূল ভিডিও এনিমেশন (OVA) সিরিজে তার চারিত্রিক বিকাশের ব্যাপারে কিছু অভিযোগ ছিল যা মাঙ্গার থেকে আলাদা ছিল।কেনশিনের উপর ভিত্তি করে বেশ কিছু পণ্য তৈরি করা হয়েছিল, যার মধ্যে ছিল ফিগারিন, কি চেইন, প্লাস পুতুল এবং সাকাবাতো তলোয়ারের প্রতিরূপ।


title: হিমুরা কেনশিন

text: ওয়াতসুকি, কাওয়াকামি গেনসাই এর গল্পটি আবিস্কার করেছিলেন এবং এটিকে তিনি ব্যবহার করেন, একজন যাকে মেইজি শাসকেরা মৃত্যুদণ্ড দিয়েছিল। ওয়াতসুকির মতে, যখন তিনি জানতে পারলেন কাওয়াকামি তার মৃত সহযোদ্ধাদের প্রতি তার দায়িত্ব পালন করেছিলেন, তিনি মূল চরিত্র তৈরির সিদ্ধান্ত নেন। তখন ওয়াতসুকির প্রথম কাজটি ছিল, একজন লম্বা, কালো চুলের লোক,সাথে  জাঁকাল অস্ত্র, শিল্পী তার প্রথম তৈরি চরিত্রটির থেকে সম্পূর্ণ বিপরীত একটি চরিত্র বানাতে চেয়েছিলেন, এবং কাজ শেষে তিনি মেয়েদের মত দেখতে একটি চরিত্র বানান। ওয়াতসুকির মতে কেনশিন কে তৈরির সময় তিনি কোন বাস্তব ধারণা অনুসরন করেননি এবং তাকে এক টি ক্রুশ আকৃতির দাগ দিয়েছিলেন যখন তিনি "জানতেন না যে  আর কি করা যায়"।


title: হিমুরা কেনশিন

text: রুরোনি, মেইজি অসি যোদ্ধার রোমাঞ্চকর কাহিনী, ধারাবাহিকটির অগ্রণী প্রকল্পগুলি তৈরির সময়, ওয়াতসুকি ও তার সম্পাদক কেনশিনের কথোপকথনের ধরন নিয়ে বিতর্কে লিপ্ত হয়েছিলেন। তারা একমত হয়েছিলেন "কথ্য"  ধরনটি রাখতে। প্রথম রোমাঞ্চকর কাহিনীর চূড়ান্ত সংস্করনে, ওয়াতসুকি সংলাপগুলি সমন্বয় করেন, তার মতে, কেনশিনকে যেন এমন শোনায় "আমি তাকে আরও বেশি পছন্দ করছি" ওয়াতসুকি ইংরেজি ভাষার শব্দ অপ সাবলীলতা "হাহ" কে কেনশিনের ট্রেডমার্ক "অরো" দ্বারা পরিবর্তন করেন। ওয়াতসুকি উল্লেখ করেন যে তিনি বিস্মিত হয়েছিলেন এটা দেখে যে সিরিজের শেষ পর্যন্ত কতবার শব্দটি ব্যবহৃত হয়েছে। ওয়াতসুকি আরও পরিকল্পনা করেন কেনশিনকে ৩০ থেকে বেশী বয়সের তৈরি করবেন, তার সম্পাদক মন্তব্য করেন, এটা বিস্ময়কর ছিল যে একটি মাঙ্গার মূল চরিত্রের বয়স অনেক বেশি ছিল, তাই তিনি কেনশিনকে ২৮ বছর বয়সী হিসেবে তৈরি করেন।


title: হিমুরা কেনশিন

text: ধারাবাহিকটির শেষে , কেনশিন কে ছোট চুলে দেখা যায়, কেনশিনের ছোট চুলসহ আবির্ভাব ঘটে। প্রথমদিকে, ওয়াতসুকি পরিকল্পনা করেছিলেন, শেষ হওয়ার আগেই তার ছোট চুল দেখাবেন, শেষমেশ তিনি দেখেন যে এটি টু হার্ট এর মাল্টি চরিত্রটির সাথে মিলে যাচ্ছে। ওয়াতসুকি কেনশিনের অধিকাংশ অসি চালনার কৌশলগুলি কে  মাতসুবায়াসি হেন্যাসাই নামের  একজন  টোকোগাওয়া আমলের অসি যোদ্ধার সাথে মিল রেখে তৈরি করেন, যিনি  ক্রীড়া কৌশলে দক্ষ ছিলেন। শিশিও মাকাতোর আর্মির সাথে তার লড়াইয়ের সময়, কেনশিন কে নতুন একটি তলোয়ার দেয়ায় হয় যেটার খাপ ছিল কাঠের তৈরি ।ওয়াতসুকি তলোয়ারটিকে পুনঃনকশা করার সিদ্ধান্ত নেন, যাতে এটিকে সিরিজের প্রথমে ব্যবহৃত তলোয়ারটির মত দেখায়, যদিও এটি আঁকা কঠিন ছিল।


title: হিমুরা কেনশিন

text: প্রথম রুরোনি কেনশিন কাঞ্জেবানে, যা জুলাই ২০০৬ সালে জাপানে প্রকাশিত হয় , ওয়াতসুকি একটি খসড়া পাতা সংযোজন করেন যাতে কেনশিনের চরিত্রটির পুনঃ নকশা ছিল।  তার ক্রুশ জাতীয় চিহ্নটিকে আরও দৃশ্যমান করার জন্য, ওয়াতসুকি এটিকে আরও বাড়িয়ে দেন যাতে তা তার নাক ছাড়িয়ে যায়। অপরদিকে কেনশিনের চুল বাধা ছিল, যাতে তাকে আরও কম বয়সী দেখাত। কিন্তু আরও কম দৈর্ঘ্যের, যাতে সমলিঙ্গের বৈশিষ্ট্য না থাকে।  ওয়াতসুকি কেনশিনের তলোয়ারে হাবাকি সংযোজন করেন যাতে এর কাঠামো আঁকা সহজ হয়,যা তার শক্তিমত্তা তুলে ধরে কেনশিনের হিতোকিরি রূপ কিছুটা পরিবর্তন করা হয়,  তার পোশাক আরও বেশি  ক্ষতিগ্রস্থ  দেখান হয় ,এবং তাকে ইয়ুকিশিরো তম এর ওড়না দেয়া হয়।


title: হিমুরা কেনশিন

text: রুরোনি কেনশিনের আনিমে সংস্করনে, ওয়াতসুকির নকশার সাথে মায়ো সুজুকাযে নামক কণ্ঠশিল্পীর কণ্ঠ সংযোজন করা হয়, তিনি ছিলেন নারী কণ্ঠশিল্পী। সিরিজটির ইংরেজি ভাষান্তর সংস্করনে, মোনা মার্শাল কে একজন চূড়ান্ত কণ্ঠশিল্পী হিসেবে মিডিয়া ব্লাস্টার বিবেচনা করেছিল, এমনকি রিচারড হাওরথ কে এই ভুমিকার জন্য নির্বাচিত করা হয়েছিল, কেনশিনের কণ্ঠ কে আরও পুরুষালি করে তুলতে। মার্শাল কে নির্বাচিত করা হয়েছিল পেছনের কাহিনীতে কেনশিনের ছেলেবেলার কণ্ঠ দেয়ার জন্য। মিডিয়া ব্লাস্টার ভাষান্তরের লেখক ক্লার্ক চেং বলেন, কেনশিনের সবিশেষ শব্দগুলিকে স্থানীয়করণ সহজ ছিল না। তার ব্যবহৃত "দে গজারো " এবং "অরো " শুধু চারিত্রিক ট্রেডমার্ক ছিলনা যা দিয়ে কেনশিনের মনের অবস্থা বোঝা যেত, কিন্তু গল্পের গুরুত্বপূর্ণ উপাদান ছিল। তত্সত্ত্বেও, কিছুই সরাসরি ইংরেজি ভাষান্তরের উপযোগী ছিলনা, এবং শেষ দিকে কোম্পানি "দে গজারো" কে " আমি যা করেছি"  "আমি যে রকম" "আমি যা করি" দ্বারা পরিবর্তন করে। কেনশিনের   নিজস্ব শব্দ "অরো"কে "হাহ" দ্বারা পরিবর্তন করা হয়, যা একটি মজার শব্দ হিসেবে ছিল, যার কোন বাস্তব অর্থ ছিলনা। অতাকু ইউএসএ এর ডেরেল সুরাট বলেন মিডিয়া ব্লাস্টার ভাষান্তর ও উপাখ্যা তে  কেনশিনের সংলাপের ব্যকরন গুলি স্টার ওয়ার্সের ইওডা চরিত্রটির সংলাপের সাথে মিলে যায় ।


title: হিমুরা কেনশিন

text: হিমুরা কেনশিন (আসল নাম শিনটা) ২০ জুন, ১৮৪৯ সালে জন্মগ্রহণ করেন। সাবেক কিংবদন্তি গুপ্তঘাতক হিসেবে, তিনি প্রচণ্ড শক্তিশালী একজন অসি যোদ্ধা ছিলেন এবং তার দক্ষতা ছিল বস্তুত অতুলনীয়, কেনশিন কৌশল অনুশীলন করতেন, একটি কাল্পনিক প্রাচীন অসি চালনার কৌশল, যা বাত্তজুতসুর উপর ভিত্তি করে করা যেত, যা তাকে অতিমানবীয় গতি ও অভিব্যক্তি দিয়েছিল, লড়াইয়ের সময় প্রতিদ্বন্দ্বীর গতিবিধি অবগত হওয়া এবং অনুমান করা,তার সাথে আরও শক্তিশালী অসি চালনার কৌশল প্রয়োগ করা। তার অধিকাংশ কৌশল ক্ষতিকর ছিল, কিন্তু কেনশিন তার কখনও হত্যা না করার প্রতিজ্ঞার কারণে কৌশল গুলি ব্যবহারে কিছু পরিবর্তন এনেছিলেন। এই কারণে তিনি সাকাবাতো (A reversed-edge sword) নিয়ে লড়াই করতেন।


title: হিমুরা কেনশিন

text: হত্যাকারী "হিতোকিরি বাতোসাই" হিসেবে ঈশিন শিশিতে কাজ করবার পর কেনশিন ভবঘুরের জীবন বেছে নেন।বিপ্লবের দশ বছর  পর ,তিনি টোকিও পৌঁছান, সেখানে কামিয়া কাউরু এর সাথে তার সাক্ষাত হয় । কেনশিন "বাতোসাই" জেনেও তিনি তাকে নিজের দোজো তে থাকার আমন্ত্রন জানান। দোজোতে থাকার সময় কেনশিন অনেক মানুষের সাথে আজীবনের সম্পর্ক গড়ে তোলেন, যার মধ্যে ছিল সাবেক শত্রু , তার মধ্যে সাবেক শিনশেনগুমি সদস্য সাইতো হাজিমি ছিলেন।  কেনশিন প্রত্যেকটি  মানুষকে বিপদ থেকে সুরক্ষা দিতে চাইতেন কিন্তু অন্যের ক্ষতি না করে। "সব থেকে শক্তিশালি হিতোকিরি" হিসেবে তিনি পরিচিত হয়েছিলেন, যে কারণে তিনি অনেক পুরানো শত্রুর লক্ষবস্তু ছিলেন যারা তার এই তকমা ছিনিয়ে নিতে চাইত। এ কারণে তিনি অন্যদের তার খুব কাছাকাছি থাকতে বাধা দিতেন, তাদের নিজেদের সুরক্ষার জন্য। তা সত্ত্বেও, তিনি তার বন্ধুদের ওপর নির্ভর করতে শুরু করেন, তাদেরকে তার পাশে লড়াই করবার সুযোগ দিয়ে।


title: হিমুরা কেনশিন

text: যখন শিশিও মাকাতো, যিনি নিষ্ঠুর চো-শু হিতোকিরি হিসেবে কেনশিনের এক কালের উত্তরসুরি ছিলেন,মেইজি সরকারকে উৎখাতের ষড়যন্ত্র করছিল, কেনশিন তাকে নিবৃত করতে টোকিও ত্যাগ করেন। এ ধরনের প্রতিদ্বন্দ্বীকে পরাজিত করতে, কেনশিন কে আবারও তার শিক্ষক হিকো সেজিরোর সাথে সম্পর্ক তৈরি করে তার শিক্ষা সম্পন্ন করতে হয়, যিনি কেনশিন কে লালন-পালন করেছিলেন এবং কেনশিন কে শেখাতেন,যার নাম ছোটবেলায় ছিল। তার ছোটবেলার শিক্ষা মাঝপথে থেমে যায় যখন কেনশিন জাপানের মানুষকে রক্ষা করার সিদ্ধান্ত নেন। তিনি শিক্ষা লাভ করেন, যার মাধ্যমে অসিযুদ্ধের মৌলিক লক্ষ্য অনুযায়ী পর পর নয়টি আঘাত হানা হয়। যদিও কুজু রু-সেন কে , শেখার একটি অংশ হিসেবে ধরা হয় ,একজন হিতেন মিতসুরুগি রু বাত্তজুতসু কুজু রু-সেন এর গতি কে অতিক্রম করেন। যদি আঘাত টি এড়িয়ে যাওয়া বা থামিয়ে দেয়া যায়, অস্বাভাবিক দ্রুত আঘাতের শক্তি এর আশেপাশের বাতাসকে সরিয়ে দেয়, এর আলোড়ন বায়ু শূন্য অবস্থার সৃষ্টি করে  এবং প্রতিদ্বন্দ্বীকে এর ভেতর টেনে নেয়,  যেভাবে এটি সম্পন্ন হয়, দ্বিতীয় শক্তিশালী আঘাতে শরীর কেটে যায়। পুরো অনুশীলন জুড়ে, কেনশিন এর আরও একটি আকাঙ্খা তৈরি হয়,তা হলো যেকোনো লড়াইতে টিকে যাওয়া যাতে কউরু তার মৃত্যুর কারণে কষ্ট না পান। তার অনুশীলন শেষে,কেনশিনের সব বন্ধু তার সাথে যোগ দেয় এবং শিশিও ও তার সেনাবাহিনীকে পরাজিত করতে সাহায্য করে।


title: হিমুরা কেনশিন

text: মাস খানেক পর, ইয়ুকিশিরো এনিশি নামের এক ব্যক্তি কেনশিনের সাথে সাক্ষাত করা সব লোক কে হত্যা করতে থাকে, তার বোন ইয়ুকিশিরো তম এর হত্যার প্রতিশোধ নিতে। সেই সময় ,আবিষ্কৃত হয় কেনশিন বাকামাতসুর সময়ে তম কে বিয়ে করেছিলেন এবং এক দল ঘাতকের কাছ থেকে তাকে উদ্ধার করতে গিয়ে  দুর্ঘটনাক্রমে তাকে হত্যা করেন। যখন এনিশি কাউরুর প্রতি কেনশিনের অনুভূতি জানতে পারেন, এনিশি তাকে অপহরনের চেস্টা করেন। তিনি সফল হন এবং পেশাদার লোক দিয়ে একটি টোপ তৈরি করেন কাউরুর বুকে তলোয়ার দিয়ে, সবাইকে বিশ্বাস করান যে তাকে হত্যা করা হয়েছে। কেনশিন তীব্র দুঃখ অনুভব করেন এবং একটি ভবঘুরেদের গ্রামে পালিয়ে গিয়ে শোক পালন করতে থাকেন। তারপর, তিনি তার বিষণ্ণতা কাটিয়ে ওঠেন যখন তার বন্ধুরা আবিস্কার করে কাউরু জীবিত। তার দল কাউরু কে উদ্ধার করতে এনিশির দ্বীপে যায়। কেনশিন ও এনিশির লড়াই হয় এবং কেনশিন জেতার পর কাউরু ঘরে ফেরেন। এরপর, কেনশিন জানতে পারেন হিতেন মিতসুরুগি-রু শুধুমাত্র সেজিরোর মত চওড়া পুরুষালী দের উপযোগী কৌশল, তার শরীর ক্ষয়প্রাপ্ত হতে থাকে এবং তিনি তাড়াতাড়ি এটি পুনরায় ব্যবহার করার শক্তি হারাতে থাকেন। পাঁচ বছর পর, কেনশিন কাউরু কে বিয়ে করেন এবং তাদের ছেলের নাম রাখেন কেনজি। কাউরুর ছাত্র ইয়াহিকো মুজ্জিনের সাথে এক লড়াইয়ে মুখোমুখি হয়ে কেনশিন তার সাকাবাতো তাকে তার আগামী দিনের জন্য উপহার দেন।


title: হিমুরা কেনশিন

text: কেনশিনের প্রথম আবির্ভাব ঘটে রুরোনি কেনশিনের দুটি অধ্যায়ে, মেইজি অসি যোদ্ধার রোমাঞ্চপূর্ণ কাহিনী, মাঙ্গার প্রকল্প অধ্যায়ে, যাতে তিনি টোকিও আসেন এবং তার পরিবারকে আক্রমণ করা কিছু দুষ্কৃতকারীকে পরাজিত করেন। এই গল্পগুলিতে,কেনশিন কে সিরিজের চরিত্রের মতো ব্যক্তিত্ব দেয়া হয়, কিন্তু  তার নাম উল্লেখ করা ছিলোনা।


title: হিমুরা কেনশিন

text: পরবর্তীতে, রুরোনি কেনশিনঃ দি মোশন পিকচার মুভিতে কেনশিন এর তাকিমি শিগুরে নামের একজন অসি যোদ্ধার সাথে দেখা হয়, যে মেইজি সরকারকে উৎখাত করতে এবং বাকামাতসুর সময় তার পরিবারকে হত্যার প্রতিশোধ নিতে চেয়েছিলেন। কেনশিন শিগুরের মুখোমুখি হন এবং তাকে পরাজিত করে যুদ্ধ শুরু হওয়ার হাত থেকে রক্ষা করেন।


title: হিমুরা কেনশিন

text: ওভিএতে কেনশিনকে আরও বেশি মানবিক নকশা দেয়া হয়েছে। মাঙ্গার চরিত্রটি থেকে এখানে অসংখ্য পরিবর্তন দেখানো হয়, তার মধ্যে ছিল রুরোনি কেনশিনঃ ট্রাস্ট এন্ড বিট্রেয়ালতে কিভাবে তিনি ক্রুশ আকৃতির দাগ টি পেয়েছিলেন। রুরোনি কেনশিন রিফ্লেক্সন-এ যত সময় অতিবাহিত হয় কেনশিন ততোই নতুন করে নির্যাতিত  হতে থাকেন এই কষ্ট অনুভব করে যে এতো ধ্বংসাত্মক অতীত থাকা সত্ত্বেও তিনি শান্তিতে জীবনযাপন করছেন। তিনি আবারও ভবঘুরে জীবনযাপন করার সিদ্ধান্ত নেন, কাউরু তাকে জোরাল সমর্থন দেন, তাকে কথা দেন যে, তিনি তাদের সন্তান কে নিয়ে তাকে সহাস্যে স্বাগত জানাবেন। অবশেষে কেনশিন একটি অজানা রোগে আক্রান্ত হয়ে ক্ষয়প্রাপ্ত হতে থাকেন। তারপরেও তিনি মেইজি সরকারকে তার দেয়া প্রতিজ্ঞা অনুসারে প্রথম সিনো-জাপানি যুদ্ধে সাহায্য করতে মনঃস্থির  করেন। যুদ্ধ শেষে, সাগারা সানাসুকে কেনশিন কে খারাপভাবে আহত অবস্থায় সমুদ্রের তীরে আবিস্কার করেন, তিনি স্মৃতি হারিয়ে ফেলেন এবং জাপান ফিরতে অসমর্থ ছিলেন। সানাসুকে কেনশিন কে টোকিও তে কাউরুর কাছে ফেরানোর ব্যবস্থা করেন।সবশেষে দুজনের দেখা হয়, এবং কেনশিন তার বাহুতে ভেঙ্গে পড়েন এবং তাকে ধরে রাখেন।কাউরু লক্ষ্য করেন কেনশিনের মুখের দাগটি মিলিয়ে গেছে এবং এটি তার মৃত্যু কে নির্দেশ করে। শেষ ওভিএটিতে কাহিনীটি যেভাবে শেষ হয় তা দেখার পর নবুহিরু ওয়াতসুকি খুব অসন্তুষ্ট হয়েছিলেন, তিনি বলেন কেনশিন অনেক বেশি ঘৃণিত অবস্থার মধ্যে দিয়ে গেছেন, তাই তিনি একটি সুখী সমাপ্তি পাবার যোগ্য।


title: হিমুরা কেনশিন

text: সবগুলি রুরোনি কেনশিন ভিডিও গেইমে কেনশিন একজন খেলার উপযোগী চরিত্র, জাম্প সুপার স্টার ও জাম্প আল্টিমেট স্টারস সহ। জুন ২০১৩-এ, কেনশিন কে ব্লেচ এর ইচিগো কুরোসাকি এর পাশাপাশি জে স্টার ভিক্টরি ভারসাস, প্লে স্টেশন ৩-এর একজন খেলার উপযোগী চরিত্র হিসেবে নিশ্চিত করা হয়।


title: হিমুরা কেনশিন

text: মাঙ্গা রুরোনি কেনশিনঃ রেস্টোরেশন এ কেনশিন মূল সিরিজের মতো টোকিও তে  থাকেন. এটির আগে ওয়াতসুকি একটি প্রারম্ভিক অধ্যায় লিখেছিলেন যেখানে কেনশিনের সাথে একজন পশ্চিমা চিকিৎসকের দেখা হয় যখন তিনি ভবঘুরে জীবনযাপন করছিলেন।


title: হিমুরা কেনশিন

text: লাইভ অ্যাকশন মুভি ত্রিলজিতে, হিমুরা চরিত্র টি করেছেন তাকেরু সাতোহ। ওয়াতসুকি সাতোহ এর কাজ দেখে বিস্মিত হয়েছিলেন সেই সাথে প্রথম মুভিটির স্পেশাল ইফেক্ট দেখে যা কেনশিনএর চরিত্রটিকে বাস্তব করে তুলেছিল।


title: হিমুরা কেনশিন

text: রুরোনি কেনশিন পাঠকবৃন্দের ভেতর কেনশিন তুমুল জনপ্রিয়, প্রত্যেকটি শনেন জাম্প জনপ্রিয়তা জরিপে তার স্থান প্রথম, প্রত্যেকবার দ্বিতীয় ভোটে দুগুনের বেশি ভোটে পেয়েছেন। অফিসিয়াল রুরোনি কেনশিন আনিমে জরিপে কেনশিন কে সিরিজটির সব থেকে জনপ্রিয় চরিত্র হিসেবে পাওয়া যায়। প্রথমে, কেনশিন প্রথম স্থান পান, দ্বিতীয়বার পান দ্বিতীয় স্থান। তার বাতোসাই প্রতিমূর্তি ছিল পঞ্চম স্থানে। ওয়াতসুকি ভক্তদের চিঠি পড়ে জানতে পারেন মেগুমি অগাতার সিডি বুক এর কণ্ঠ কেনশিনের সাথে মানিয়ে গেছে। ওয়ায়সুকি বলেন তিনি কেনশিনের কণ্ঠ আরও বেশি নির্লিপ্ত কল্পনা করেছিলেন। প্রকৃতপক্ষে, সিডি বুক কণ্ঠশিল্পীরা, বিশেষ করে অগাতা ও তমাকাজু সেকি যিনি সানাসুকের কণ্ঠ দিয়েছিলেন, আনিমে তে তাদের এই চরিত্রগুলিতে কণ্ঠ দিতে পারেননি যা ওয়াতসুকি কে হতাশ করেছিল। অনেকবার আনিমে গ্র্যান্ড প্রিক্স জরিপে, কেনশিনকে অন্যতম জনপ্রিয় পুরুষ চরিত্র হিসেবে স্থান দেয়া হয়।


title: হিমুরা কেনশিন

text: কেনশিনের উপর ভিত্তি করে প্রচুর পণ্য বাজারে এসেছিল যেমন কি চেইন, অ্যাকশান ফিগার, এবং প্লাস ডল। মাঙ্গা প্রকাশিত হবার পর, অ- ক্রিয়ামূলক   এবং অ- ক্রিয়ামূলক সাকাবাতো তৈরি করা হয় ভক্ত ও সংগ্রাহকদের ক্রয় করা জন্য।


title: হিমুরা কেনশিন

text: বিভিন্ন মাঙ্গা, আনিমে এবং ভিডিও গেইমস প্রকাশন এবং অন্যান্য মিডিয়া চরিত্রটির প্রশংসা ও সমালোচনা করেছে। T.H.E.M. আনিমে পর্যালোচকেরা সমালোচনা করেন যে,  কৌতুকপূর্ণ দৃশ্যগুলিতে কেনশিনের অতি-অঙ্গহীন উপস্থাপনা সিরিজটির আবহ ও চরিত্রের সাথে খাপ খায় না। ম্যানিয়া ডট কম ভলিউম ৮ পর্যালোচনায় উল্লেখ করে  কেনশিনের একটি "অতি চালাক" ভাব রয়েছে, তারা মন্তব্য করে, এটি আনিমের একটি সাধারন মনোভাব যা তাকে তার চরিত্র থেকে দূরে সরিয়ে দেয়। আনিমে নিউজ নেটওয়ার্ক কেনশিনের প্রশংসা করে বলে, চরিত্রটি সব মানুষ দেখতে পছন্দ করে এর কৌতুকপূর্ণ দৃশ্যগুলির জন্য। সাইফাই ডট কম উল্লেখ করে, "কেনশিনের নিষ্ঠুর হত্যাকারী ও গ্রাম্য ব্যক্তিত্তের অন্যমনস্ক ব্যক্তিগত বিরোধগুলি " ভালো গল্প তৈরির উপযোগী। আবাউট ডট কম এর "শীর্ষ দশ আনিমে প্রণয় কাহিনী" ,কেনশিন ও কাউরুর সম্পর্ক অষ্টম স্থান পায়, কাথেরিন লুথার মন্তব্য করেন এটি একটি " অতুলনীয় প্রণয়াখ্যান" আইজিএন-এর সর্বকালের শীর্ষ ২৫ আনিমে চরিত্রের মধ্যে কেনশিন ছিলেন এবং ক্রিস মাকেঞ্জি তার সম্পর্কে বলেন, একজন অতুলনীয় আনিমের অতুলনীয় উদাহরণ, একজন শান্তিকামী হত্যাকারী। মার্চ ২০১০ এ একটি নিউটাইপ জরিপে কেনশিন ১৯৯০-এর দশক থেকে জনপ্রিয় পুরুষ আনিমে চরিত্রের মধ্যে অষ্টম স্থান অর্জন করেন। কেনশিনের আমাকাকের রু -নো - হিরোমেকি কৌশল  জাপানী মাঙ্গা ও আনিমের জনপ্রিয় কৌশল জরিপে তৃতীয় স্থান লাভ করে। ২০১৪-এ আইজিএন তাকে সব সময়ের পঞ্চম সেরা আনিমে চরিত্র হিসেবে স্থান দেয়, তারা উল্লেখ করে, "যদিও কেনশিনের সময় তাকে একটি সম্পূর্ণ একগুঁয়ে হিসেবে তৈরি করে এবং কিছু স্মরণীয়  আনিমে অসি যুদ্ধের ক্ষেত্র তৈরি করে,  বিপদ চলে গেলে কেনশিন আবার আগের সুন্দর চরিত্রে চলে যায়"।


title: হিমুরা কেনশিন

text: রুরোনি কেনশিনঃ রিফ্লেক্সশন ওভিএ সিরিজটিতে কেনশিনের বিকাশ নিয়ে অনেকগুলি প্রকাশন নেতিবাচক মন্তব্য করেছে। আনিমে নিউজ নেটওয়ার্ক যোগ করে,রিফ্লেক্সশন এ সে "আবার সেই আগের নিজের মত বিষণ্ণ হয়ে যাচ্ছিল" এবং সমালোচনা করে  বলে, সে কখোনোই "অরো" বলেনি, আইজিএন উল্লেখ করে কেনশিন ও কাউরুর সম্পর্কের কিছু কিছু মুহূর্ত বিষাদ পূর্ণ ছিল। তা সত্ত্বেও, কিছু আলোচক বলেন, ওভিএ-তে কেনশিনের ব্যক্তিত্ব ছিল জটিল আনিমের চরিত্রগুলির মধ্যে কারণ শান্তিপূর্ণ জীবনযাপন করেও সে নিজের রক্ত মাখা অতীত কে ভুলে যেতে পারত না। কেনশিনের কণ্ঠ দাতা মায়ো সুযুকাযের একটি সাক্ষাতকারে বলেন, কেনশিনের কণ্ঠে অনেক বছর কাজ করার পর তিনি কেনশিনের মত অনুভব করতে শুরু করেছেন, এবং এই চরিত্রটির কণ্ঠ দেয়া তার জন্য অন্যতম শ্রেষ্ঠ অভিজ্ঞতাগুলির একটি বলে তিনি মন্তব্য করেন।


title: হিমুরা কেনশিন

text: নবম এশিয়ান ফিল্ম এওয়ার্ডসে, তাকেরু সাতোহ কেনশিন চরিত্রে অভিনয়ের জন্য "শ্রেষ্ঠ অভিনেতা" বিভাগে মনোনয়ন পেয়েছিলেন।


title: ভূটানের ধর্মবিশ্বাস

text: ভূটানের প্রায় ৭০ ভাগ জনসংখ্যা হয় কাগ্যুর দ্রুকপা বংশ না হয় তিব্বতী বৌদ্ধীয় বংশকে অনুসরণ করে। বাকি ৩০ শতাংশ জনগণ হিন্দুধর্ম বা পুরানো প্রাক বৌদ্ধ সহ অন্যান্য ধর্ম অনুসরণ করে থাকে।


title: ভূটানের ধর্মবিশ্বাস

text: নালপী জনগণ, তীব্বতীয় অভিবাসীদের বংশধর, পশ্চিম এবং মধ্যীয় ভূটানের অধিকাংশ জনগণ কাগ্যু ভাজরায়ানার দ্রুকপা বংশকে অনুসরণ করে।.


title: ভূটানের ধর্মবিশ্বাস

text: শারচপ, সম্ভবত ভূটানের আদি অধিবাসী, পূর্বাঞ্চলে বাস করে। তথ্যানুসারে, কিছু শারচপ পুরানো প্রাক বৌদ্ধ ধর্মের কিছু উপাদানসমেত বৌদ্ধ ধর্ম পালন করে থাকে, যেখানে অন্য শারচপরা সর্বপ্রাণবাদ এবং হিন্দুধর্ম পালন করে থাকে। জাতীয় পরিষদ, আদালত ব্যবস্থাসহ সরকারি অনেক উচ্চ পর্যায়ে প্রচুর শারচপরা রয়েছে।


title: ভূটানের ধর্মবিশ্বাস

text: সরকার কাগ্যু এবং নিনগমা উভয় বৌদ্ধ সম্প্রদায়কে সমর্থন করে। রাজ পরিবার এই দুই সম্প্রদায়ের ধ্যান ধারণাকে মেলে চলে এবং অনেক নাগরিকই “কানয়িন-জুংদ্রিল” যার অর্থ “কাগ্যুপা এবং নিংগমাপা অভিন্ন” ধারণা বিশ্বাসী।


title: ভূটানের ধর্মবিশ্বাস

text: হিন্দুরা, প্রধানত দক্ষিণে, হিন্দুধর্ম পালন করে থাকে। ভূটানের আশ্রমের অধ্যক্ষ জে খেনপু কর্তৃক ২০১২ এ থিম্পুতে হিন্দুদের প্রথম মন্দির প্রতিষ্ঠিত হয় এবং হিন্দুরা ছোট থেকে মাঝারি দলে বিভক্ত হয়ে নিজেদের ধর্ম পালন করে থাকে। হিন্দুধর্ম নেপালি নৃতাত্ত্বিক দলগুলো কর্তৃক পালন করতে বেশি দেখা যায়, যদিও নৃতাত্ত্বিক দলগুলোর অধিকাংশরাই বৌদ্ধ ধর্ম পালন করে থাকে।


title: ভূটানের ধর্মবিশ্বাস

text: ভূটানের মোট জনসংখ্যার ০.১%-০.২% মুসলিম। সিআইএ ওয়ার্ল্ড ফ্যাক্টবুক দাািব করে য়ে ভূটানে মোট জনসংখ্যার ০.১% এরও কম মুসলমান রয়েছে। ২০০৯ সালে, পিউ রিসার্চ সেন্টার তাদের এক সমীক্ষায় দাবি করে যে, ভূটানে মোট জনসংখ্যার মাত্র ১% অর্থ্যাৎ মাত্র ৭০০০ জন মুসলমান ছিল।


title: ভূটানের ধর্মবিশ্বাস

text: ভূটানের আইন ধর্ম পালনে স্বাধীনতা প্রদান করে; ধর্মীয় প্রতিষ্ঠান এবং ধর্মীয় নেতাগণের দায়িত্ব হচ্ছে, “ভূটানের আ্ধ্যাত্বিক ঐতিহ্যকে বিশ্বময় ছড়িয়ে দেয়া এবং সে সাথে ধর্মকে রাজনীতি থেকে পৃথক রাখার ব্যাপারটি অবশ্যেই নিশ্চিত করতে হবে” এবং ঐ সকল ধর্মীয় প্রতিষ্ঠান এবং নেতৃবৃন্দ “রাজনীতির ঊর্ধ্বে” থাকবেন।" সরকারের বিবৃত অনুধ্যায়ী ব্যক্তিগত ধর্মীয় ও সাংস্কৃতিক মান সংরক্ষণের উদ্দেশ্যে, সংবিধানের নিষেধাজ্ঞামূলক ধারায় যথাক্রমে ধর্মান্তরের এবং ধর্মীয় নেতাগণের ভোট দানের নিষেধাজ্ঞার বিষয়টি ব্যাখ্যা করা হয়েছে।


title: পান্না কায়সার

text: পান্না কায়সার ১৯৪৭ সালে জন্মগ্রহণ করেন। তাঁর স্বামীর নাম শহীদুল্লা কায়সার৷


title: পান্না কায়সার

text: পান্না কায়সার ১৯৬৯ সালে শহীদুল্লা কায়সারকে বিয়ে করেন। পান্না কায়সার ১৯৯৬-২০০১ সালের জাতীয় সংসদে আওয়ামী লীগের একজন সাংসদ ছিলেন। তাঁদের দুইটি সন্তান, অমি কায়সার ও শমী কায়সার। শমী কায়সার টেলিভিশন ও চলচ্চিত্রে অভিনেত্রী হিসাবে খ্যাতি অর্জন করেছেন। ১৯৭১ সালের ১৪ ডিসেম্বর সন্ধ্যায় আলবদর বাহিনীর কজন সদস্য শহীদুল্লা কায়সারকে তাঁর বাসা ২৯ বি কে গাঙ্গুলী লেন থেকে ধরে নিয়ে যায়। তারপর তিনি আর ফেরেন নি।


title: পান্না কায়সার

text:
পান্না কায়সার ১৯৯৬-২০০১ সালের জাতীয় সংসদে আওয়ামী লীগের একজন সাংসদ ছিলেন।
http://www.worldlibrary.org/articles/panna_kaiser


title: ভূটানের পর্যটন

text: ভূটানের পর্যটন ১৯৭৪ সালে শুরু হয়, যখন ভূটান সরকার, দেশের রাজস্ব আয় বৃদ্ধি এবং দেশের অনন্য ঐতিহ্য ও সংস্কৃতি বিশ্বময় ছড়িয়ে দেয়ার প্রচেষ্টা শুরু করে, দেশটিকে বিশ্ববাসীর কাছে উন্মুক্ত করে দেয়। ১৯৭৪ সালে ২৮৭ জন পর্যটক ভূটান সফর করে। তখন থেকেই ভূটানে পর্যটকদের সংখ্যা বৃদ্ধি পেতে থাকে এবং ১৯৯২ এ তা ২৮৫০-তে উত্তীর্ণ হয় এবং নাটকীয়ভাবে ১৯৯৯ এ তা ৭১৫৮ এ উত্তীর্ণ হয়।


title: ভূটানের পর্যটন

text: ১৯৮০ এর শেষের দিকে পর্যটন খাত থেকে জাতীয় রাজস্বে খাতে প্রায় ২০ লাখ মার্কিন ডলার যুক্ত হয়। বিদেশীদের জন্য পর্যটন খাত উন্মুক্ত করা ছাড়া, সরকার অনুধাবন করতে সক্ষম হয়েছিল যে পর্যটকদের ভ্রমণের মাধ্যমে ভূটানের অনন্য প্রাকৃতিক সৌন্দর্য বিশ্বময় ছড়িয়ে পড়লে দেশের অর্থনীতিতে তা সুস্পষ্ট ইতিবাচক প্রভাব ফেলবে। সেকারণেই, উন্নত পর্যটনকে প্রাধান্য দিয়ে তারা শুরু থেকেই পর্যটন কার্যক্রমের উপর নীতিমালা আরোপ করে।১৯৯১ পর্যন্ত, ভূটান পর্যটন কর্পোরেশন (বিটিসি, ), অর্ধ স্বায়ত্তশাসিত এবং নিজস্ব-অর্থায়নে সরকারের পর্যটন নীতি বাস্তবায়নে পদক্ষেপ গ্রহণ করে।.


title: ভূটানের পর্যটন

text: ১৯৯১ এর অক্টোবরে, ভূটানী সরকার পর্যটন খাতে প্রাইভেট কোম্পানির উদ্যেগ এবং কার্যক্রম আরো সহজতর করার জন্য কর্পোরেশনকে প্রাইভেট প্রতিষ্ঠানে পরিণত করে। যার ফলে, বর্তমানে প্রায় ৭৫টিরও বেশি নিবন্ধনকৃত পর্যটন কোম্পানি দেশটিতে তাদের কার্যক্রম চালিয়ে যাচ্ছে।


title: ভূটানের পর্যটন

text:
ভূটানের রাজধানী থিম্পু এবং ভূটানের পশ্চিমে অবস্থিত শহর পারু, ভারতের নিকটবর্তী, হচ্ছে সবচেয়ে গুরুত্বপূর্ণ পর্যটন কেন্দ্র। পারু তাকসাং, একটি উচুঁ পাহাড়িঞ্চলে অবস্থিত মন্দির (বাংলায় যেটিকে বাঘের খাঁচা বলা হয়), ভূটানের দর্শনীয়স্থানসমূহের অন্যতম একটি স্থান।এ তীর্থস্খানটি বৌদ্ধধর্মাবলম্বীদের কাছে একটি স্বর্গীয় উপহারের মত।এই মন্দিরের ভিতরে কক্ষে রয়েছে একটি গুহা যেখানে বৌদ্ধ দেবতা বৌদ্ধ ধর্ম প্রচারের জন্য প্রায় ৯০ দিন উপবাস রেখে রাক্ষস দেবতাদের, যারা ঐ উপত্যকায় বাস করত, বিরুদ্ধে যুদ্ধ করে ভূটানে বৌদ্ধ ধর্ম প্রতিষ্ঠা করেন।
মন্দিরটি প্রায় এক হাজার বছর ধরে সেখানে অক্ষত অস্থায় রয়েছে। ভূটানে বিমান সেবায় তখন শুধুমাত্র দ্রাক এয়ার কাজ করত, বর্তমানে ভূটান এয়ারলাইন্সও দায়িত্ব পালন করে যাচ্ছে।
ভূটানের ভিসা প্রায় প্রতিটি দেশে ভূটান দূতাবাসের মাধ্যমে সংগ্রহ করা যায়্


title: পশতু উইকিপিডিয়া

text: পশতু উইকিপিডিয়া হল উইকিপিডিয়ার পশতু সংস্করণ। উইকিমিডিয়া ফাউন্ডেশন এটি পরিচালনা করে। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। এখানে সকল উইকিপিডিয়ানদের মোট সম্পাদনার সংখ্যা টি।


title: আর্মেনীয় উইকিপিডিয়া

text: আর্মেনীয় উইকিপিডিয়া ( "Vīkīpedyā" or Վիքիպեդիա ազատ հանրագիտարան "Wīkīpedyā Azat Hanragitaran") হল উইকিপিডিয়ার আর্মেনীয় সংস্করণ। উইকিমিডিয়া ফাউন্ডেশন পরিচালিত ওয়েবসইটটি ফেব্রুয়ারি ২০০৩ সালে Հայերեն Վիքիփեդիա হিসেবে চালু করা হলেও, এর উন্নয়ন শুরু হয় ২০০৫ সালে।।এপ্রিল ৫, ২০১২ সালে এ নাম পরির্তন করে রাখা হয় Հայերեն Վիքիպեդիա।


title: আর্মেনীয় উইকিপিডিয়া

text: অক্টোবর ২০১৩ সালে, আর্মেনীয় উইকিপিডিয়া ৯০,০০০ নিবন্ধ সংখ্যা এবং ৩৯০,০০০ টির অধিক পাতা অতিক্রম করে। সে সময়ে ২৫,৮০০ নিবন্ধিত ব্যবহাকারী ও ৮ জন প্রশাসক ছিল। ডিসেম্বর ২০১৩ সালে এটি ১০০,০০০ নিবন্ধ সংখ্যা অতিক্রম করে। বর্তমানে সমস্ত উপাদান মিলিয়ে এটি উইকিপিডিয়াসমূহের তালিকায় ১০০,০০০+ নিবন্ধের বিভাগে অর্ন্তভুক্ত হয়েছে। 2022 পর্যন্ত নিবন্ধ সংখ্যা টি এবং জন ব্যবহারকারী, জন প্রশাসক ও টি ফাইল আছে এই উইকিপিডিয়ায়। আর্মেনীয় উইকিপিডিয়ায় উইকিপিডিয়ানদের সম্মিলিত সম্পাদনা সংখ্যা টি।


title: আর্মেনীয় উইকিপিডিয়া

text: আর্মেনীয় ভাষা প্রধানত পূর্ব আর্মেনীয় উপভাষা ব্যবহৃত করে থাকে। যদিও, আর্মেনিয় উইকিপিডিয়ায় পশ্চিম আর্মেনীয় উপভাষার বিষয় সম্পর্কিত নিবন্ধ রয়েছে, যা প্রধানত আর্মেনীয় অভিবাসীদের ব্যবহৃত ভাষা।


title: আর্মেনীয় উইকিপিডিয়া

text: কিছু নিবন্ধের পৃথক পূর্ব ও পশ্চিম আর্মেনীয় সংস্করণ রয়েছে। সেই ক্ষেত্রে, দ্বিতীয় উপভাষার নিবন্ধসমূহ প্রাথমিক উপভাষার সঙ্গে প্রবন্ধের উপরের ডান দিকের কোণায় অবস্থান করে। এছাড়াও পশ্চিম আর্মেনিয়ান নিবন্ধ স্বতন্ত্র্র শ্রেণীকরণ করা রয়েছে ।


title: আর্মেনীয় উইকিপিডিয়া

text: আর্মেনীয় উইকিপিডিয়া মূলত Վիքիփեդիա ("Vikʻipʻedia") নামে নামকরণ করা হয়েছিল কিন্তু ২০১২ সালে নামকরণ করা হয় Վիքիպեդիա ("Vikʻipedia")। এখানে պ ("pē") র্ণটি փ ("pʻiwr") বর্ণ দ্বারা পতিস্থাপিত হয়েছে পূর্ব আর্মেনীয় ভাষায় ব্যবহৃত অল্পপ্রাণ উচ্চারণ প্রতিফলিত বোঝাতে, ভাষার অফিসিয়াল ফর্মটি আর্মেনিয়ায় ব্যবহৃত ভাষা হয়; যদিও, সংশোধিত বানান পশ্চিম আর্মেনীয় ট্রান্সলিটারেশন সাথে সঙ্গতিপূর্ণ নয়। এই আলোচনা এবং পরিবর্তনের সিদ্ধান্ত দুই দফায় সম্পন্ন হয়েছে, এবং এই পরিবর্তনের ৫ এপ্রিল ২০১২ সালে কার্যকর হয়েছিল।